പ്രസിഡന്റ് സ്ഥാനത്ത് ട്രംപിന് ആയുസ്സില്ല, ഇംപീച്ച് ചെയ്യപ്പെടുമെന്ന് പ്രവചനം | Newly elected US president Trump could be impeached within weeks, claims US professor - Malayalam Oneindia\nUpdated: Sat, Nov 12, 2016, 21:16 [IST]\nവാഷിങ്ടണ്: അമേരിക്കന് പ്രസിഡന്റായി തിരഞ്ഞെടുക്കപ്പെട്ട ട്രംപ് അധികാരത്തില് നിന്ന് പുറത്താക്കപ്പെടുമെന്ന് ഡൊണാള്‍ഡ് ട്രംപിന്റെ വിജയം മുന്‍കൂട്ടി പറഞ്ഞ പ്രഫസര് അലന് ലിച്ച്മാന്. നേരത്തെ റിപ്പബ്ലിക്കന് സ്ഥാനാര്‍ത്ഥി ട്രംപ് അമേരിക്കന് പ്രസിഡന്റ് സ്ഥാനത്തെത്തുമെന്ന് പ്രവചിച്ച പ്രഫസര് അലന് ലിച്ച്മാനാണ് പുതിയ പ്രവചനവുമായി രംഗത്തെത്തിയിട്ടുള്ളത്. ഇംപീച്ച്‌മെന്റ് നടപടി നേരിട്ട് ഡൊണാള്‍ഡ് ട്രംപ് അധികാരത്തില് നിന്നും പുറത്താകുമെന്നാണ് അദ്ദേഹത്തിന്റെ പുതിയ പ്രവചനം.\nകുറ്റവിചാരണയിലൂടെ പ്രസിഡന്റിനെ സ്ഥാനഭ്രഷ്ടനാക്കുന്ന നടപടിയാണ് ഇംപീച്ച്‌മെന്റ്. പാര്‍ട്ടി പറഞ്ഞാല് അനുസരിക്കുന്ന പ്രസിഡന്റിനെയാണ് റിപ്പബ്‌ളിക്കന് പാര്‍ട്ടിക്ക് താല്‍പര്യം. ട്രംപിന്റെ വ്യക്തിത്വം പ്രവചനത്തിന് അതീതമാണെന്നും അതിനാല് പാര്‍ട്ടിക്ക് ട്രംപിനെ നിയന്ത്രിക്കാന് ബുദ്ധിമുട്ടായിരിക്കും. അതുകൊണ്ട് തന്നെ പുറത്താക്കാനുള്ള അവസരം ട്രംപ് തന്നെ സൃഷ്ടിക്കുമെന്നും പ്രൊഫസര് പറയുന്നു.\nതെരഞ്ഞെടുപ്പില് ഡെമോക്രാറ്റ് സ്ഥാനാര്‍ത്ഥി ജയിക്കുമെന്ന് ഉറച്ചവിശ്വാസത്തിനിടെയായിരുന്നു പ്രഡിക്ഷന് പ്രഫസര് എന്നറിയപ്പെടുന്ന ലിച്ച്മാന് ട്രംപ് വിജയിക്കുമെന്ന് മുന്‍കൂട്ടി പറഞ്ഞത്. അധികാരത്തിലിരിക്കുന്ന പാര്‍ട്ടിയുടെ പ്രകടനവും തെരഞ്ഞെടുപ്പുമായി ഏറെ ബന്ധപ്പെട്ടിരിക്കുന്നു എന്നതായിരുന്നു തന്റെ പ്രവചനത്തിന് ആധാരമായി ലിച്ച്മാന് എടുത്തുപറഞ്ഞ വസ്തുത. ഇതുവരെയുള്ള ലിച്ച്മാന്റെ പ്രവചനങ്ങളൊന്നും തെറ്റിയിട്ടില്ലാത്തതിനാല് ട്രംപിന്റെ ഭാവിയും നിശ്ചയിക്കാനാവില്ല.\nട്രംപ് പ്രസിഡന്റായി തിരഞ്ഞെടുത്തതിന് തൊട്ടുപിന്നാലെ ട്രംപിനെ അംഗീകരിക്കാന് തയ്യാറാവാത്ത ജനക്കൂട്ടം ട്രംപിനെതിരെ പ്രതിഷേധവുമായി തെരുവിലിറങ്ങിയിരുന്നു. അമേരിക്കയില് മുസ്ലിങ്ങളുള്‍പ്പെടെയുള്ളവര്‍ക്കിടയില് ട്രംപ് വിരുദ്ധ വികാരത്തിന് അയവ് വരാത്ത സാഹചര്യത്തിലാണ് പൊഫസറുടെ പ്രവചനമെന്നതും ശ്രദ്ധേയമാണ്.\nus presidential elections 2016 us election 2016 donald trump hillary clinton america republican party democratic party അമേരിക്കന് പ്രസിഡന്‍റ് തിരഞ്ഞെടുപ്പ് ഡൊണാള്‍ഡ് ട്രംപ്\nNewly elected US president Trump could be impeached within weeks, claims US professor


തനിക്ക് മാനസിക രോഗമുണ്ടെന്ന് വിധിക്കാൻ സുപ്രീം കോടതിക്ക് അധികാരമില്ലെന്ന് ജസ്റ്റിസ് കര്‍ണ്ണന്? ഒരു പരിശോധനയ്ക്കും തയാറല്ല; തനിക്കെതിരെ ഉത്തരവ് നടപ്പാക്കാൻ ശ്രമിച്ചാൽ ഡിജിപിക്കെതിരെ നടപടിയെടുക്കാൻ മറ്റൊരു ഉത്തരവിറക്കേണ്ടിവരുമെന്നും ജസ്റ്റിസ് കർണൻ - Malayalam UKMalayalam UK\nby News Desk 1 | May 2, 2017 9:03 am\nന്യൂഡൽഹി: തനിക്കെതിരായ സുപ്രീംകോടതി ഉത്തരവ് തള്ളി ജസ്റ്റിസ് സി.എസ് കർണൻ. കോടതിയലക്ഷ്യ നടപടിയുടെ ഭാഗമായി വൈദ്യപരിശോധന നടത്താൻ ഉത്തരവിട്ട സുപ്രീംകോടതി വിധിക്കെതിരെയാണ് ജസ്റ്റിസ് കർണൻ രംഗത്തെത്തിയിരിക്കുന്നത്. താൻ യാതൊരു പരിശോധനയ്ക്കും തയ്യാറല്ലെന്നും സുപ്രിം കോടതിക്ക് അങ്ങനെ വിധിക്കാൻ എന്തധികാരമാണുള്ളതെന്നും അദ്ദേഹം ചോദിച്ചു. തനിക്ക് മാനസിക രോഗമാണെന്നാണോ പറയുന്നത്, അങ്ങനെ തനിക്ക് രോഗമുണ്ടെന്ന് വിധിയെഴുതാൻ സുപ്രിം കോടതി ആരാണ്. തനിക്കെതിരായ കേസ് പരിഗണിച്ച ഏഴ് ജഡ്ജിമാരും അഴിമതിക്കാരാണെന്നും അദ്ദേഹം ആരോപിച്ചു.\nതന്റെ സമ്മതമില്ലാതെ ഡി.ജി.പി സുപ്രിം കോടതി ഉത്തരവ് നടപ്പിലാക്കാൻ ശ്രമിച്ചാൽ അദ്ദേഹത്തിനെതിരെ താൻ നടപടിക്ക് ഉത്തരവിറക്കുമെന്നു അദ്ദേഹം വ്യക്തമാക്കി.\nവൈദ്യപരിശോധനയ്ക്ക് വിധേയമാക്കാൻ ഉത്തരവിട്ട സുപ്രീം കോടതിയിലെ ഏഴ് ജഡിജിമാരുടെ മാനസിക നില പരിശോധിക്കാൻ ജസ്റ്റിസ് കർണൻ കഴിഞ്ഞ ദിവസം ഉത്തരവിട്ടിരുന്നു. ജഡ്ജിമാരെ എയിംസ് മെഡിക്കൽ ബോർഡിന് മുന്നിൽ ഹാജരാക്കാനായിരുന്നു ഡൽഹി ഡിജിപിയോട് ജസ്റ്റിസ് കർണൻ നിർദേശിച്ചത്.\nചീഫ് ജസ്റ്റീസ് ജെ.എസ്. ഖെഹാർ തലവനായ സുപ്രീംകോടതിയുടെ ഏഴംഗ ബെഞ്ചാണ് ജസ്റ്റിസ് കർണനെ വൈദ്യപരിശോധനയ്ക്ക് വിധേയനാക്കാൻ ഉത്തരവിട്ടത്. കൊൽക്കത്തയിലെ സർക്കാർ ഡോക്ടർമാരുടെ സംഘം ജസ്റ്റിസ് കർണനെ പരിശോധിച്ച് റിപ്പോർട്ട് സമർപ്പിക്കാനാണയിരുന്നു ഉത്തരവ്. മെയ് നാലിന് പരിശോധന നടത്തി എട്ടിന് റിപ്പോർട്ട് സമർപ്പിക്കണമെന്നും ജസ്റ്റിസ് കർണന്റെ ഉത്തരവുകൾ നടപ്പിലാക്കരുതെന്നും കോടതി ഉത്തരവിട്ടിരുന്നു.\nജഡ്ജിമാർക്കെതിരെ അഴിമതി ആരോപണം ഉന്നയിച്ച ജസ്റ്റിസ് കർണൻ സുപ്രീംകോടതിയിൽ കോടതിയലക്ഷ്യ നടപടികൾ നേരിടുകയാണ്. സുപ്രീംകോടതിയുടെ കോടതിയലക്ഷ്യ നടപടിയെ തുടർന്ന് കേസ് പരിഗണിക്കുന്ന ചീഫ് ജസ്റ്റിസ് ഉൾപ്പെടെ ഏഴു സുപീംകോടതി ജഡ്ജിമാർക്ക് വിദേശയാത്രക്ക് വിലക്കേർപ്പെടുത്തി ജസ്റ്റിസ് കർണൻ ഉത്തരവിട്ടിരുന്നു.\nപിന്നീട് മറ്റൊരു ഉത്തരവിൽ ഇവർക്ക് വിമാനയാത്രാ വിലക്ക് ഏർപ്പെടുത്താനും ജസ്റ്റിസ് കർണർ ഉത്തരവിട്ടിരുന്നു. തന്റെ വസതിയിൽ നിന്നുതന്നെയാണ് കർണൻ ഉത്തരവുകൾ പുറപ്പെടുവിച്ചിരുന്നത്. മെയ് ഒന്നിന് മുമ്പ് സുപ്രീംകോടതി ജഡ്ജിമാർ തന്റെ വസതിയിൽ ഹാജരാകണമെന്നും ജസ്റ്റിസ് കർണന്റെ ഉത്തരവുണ്ടായിരുന്നു. അതേസമയം നവമാധ്യമങ്ങളിലടക്കം ജസ്റ്റിസ് കർണനെ അനുകൂലിച്ച് നിയമ രംഗത്തുള്ളവരടക്കം നിരവധി പേർ രംഗത്തെത്തുന്നുണ്ട്.\nജസ്റ്റിസ് കർണന്റെ സമ്മതമില്ലാതെ വൈദ്യപരിശോധന നടത്താൻ സാധിക്കില്ലെന്ന് 2017ലെ മെന്റൽ ഹെൽത്ത് കെയർ ആക്ടിൽ വ്യക്തമാക്കുന്നതായി മുതിർന്ന സുപ്രിം കോടതി അഭിഭാഷക ഇന്ദിര ജയ്സിങ് ട്വീറ്റ് ചെയ്തു. ശാരീരികമോ മാനസികമോ ആയ പരിമിതി ചൂണ്ടിക്കാട്ടി ഒരു ജഡ്ജിയെ സസ്പെൻഡ് ചെയ്യാൻ സുപ്രീ കോടതിക്ക് അധികാരമില്ലെന്നും അവർ ട്വിറ്ററിൽ കുറിച്ചു.\nഅയോദ്ധ്യ വിധി ഈ കൈകളിലൂടെ…! സുപ്രീം കോടതിയിലെ ഈ അഞ്ചു മഹാരഥന്മാർ; ഏറെ നാൾ നീണ്ട ഒരു നിയമയുദ്ധത്തിന് ഇന്ന് പര്യവസാനമാകുമ്പോൾ\nജനങ്ങൾക്ക് ജുഡീഷ്യറിയോടുള്ള വിശ്വാസവും ഇല്ലാതാക്കും…! സുപ്രിം കോടതി മുന് ജസ്റ്റിസ് കുര്യൻ ജോസഫിന്റെ വാക്കുകൾ\nഅയോദ്ധ്യ വിധി ഈ കൈകളിലൂടെ…! സുപ്രീം കോടതിയിലെ ഈ അഞ്ചു മഹാരഥന്മാർ; ഏറെ നാൾ നീണ്ട ഒരു നിയമയുദ്ധത്തിന് ഇന്ന് പര്യവസാനമാകുമ്പോൾ: https://malayalamuk.com/ayodhya-case-meet-the-five-judges-who-will-deliver-verdict-today/\nസുപ്രീം കോടതിയുടെ ചരിത്ര വിധി. ശബരിമലയിൽ പ്രായഭേദമന്യേ സ്ത്രീപ്രവേശനത്തിന് സുപ്രീം കോടതി അനുമതി. വിധി അംഗീകരിക്കുമെന്ന് തന്ത്രി കുടുംബം.: https://malayalamuk.com/court-to-decide-today-on-elgaar-parishad-sabarimala-temple/\nമരടിലെ ഫ്ലാറ്റ് സമുച്ചയങ്ങള് പൊളിച്ചു നീക്കാനുള്ള നടപടികള് തുടങ്ങി; ഇറങ്ങേണ്ടി വരുന്നത് 350 ഫ്ലാറ്റുകളിലെ താമസക്കാര്…: https://malayalamuk.com/maradu-after-supreme-court-intervention/\nസച്ചിന് പൈലറ്റ് അയോഗ്യതാ നോട്ടീസ് ഹൈക്കോടതിക്ക് തീരുമാനമെടുക്കാം – സുപ്രീം കോടതി; അയോഗ്യനാക്കപ്പെട്ടാൽ പിന്നെ ഞാൻ രാഷ്ട്രീയത്തിലുണ്ടാവില്ല, സച്ചിൻ പൈലറ്റ്: https://malayalamuk.com/if-disqualified-my-politics-is-over-sources-on-sachin-pilots-stand/\nജസ്റ്റിസ് എസ്. മണികുമാർ കേരള ഹൈക്കോടതി ചീഫ് ജസ്റ്റിസ്: https://malayalamuk.com/justice-s-manikumar-appointed-as-chief-justice-of-kerala-high-court/\nജനങ്ങൾക്ക് ജുഡീഷ്യറിയോടുള്ള വിശ്വാസവും ഇല്ലാതാക്കും…! സുപ്രിം കോടതി മുന് ജസ്റ്റിസ് കുര്യൻ ജോസഫിന്റെ വാക്കുകൾ: https://malayalamuk.com/ex-cji-gogoi-has-compromised-principles-of-independence-says-kurian-joseph/\nSource URL: https://malayalamuk.com/justice-karnan/


Pradhan Mantri Sangrahalaya | മുൻ പ്രധാനമന്ത്രിമാർക്ക് സമർപ്പണം; 'പ്രധാനമന്ത്രി സംഗ്രഹാലയ' മ്യൂസിയം നരേന്ദ്രമോദി ഉദ്ഘാടനം ചെയ്തു | tribute to all former prime ministers pm narendra modi inaugurates pradhan mantri sangrahalaya – News18 Malayalam\nPradhan Mantri Sangrahalaya | മുൻ പ്രധാനമന്ത്രിമാർക്ക് സമർപ്പണം; 'പ്രധാനമന്ത്രി സംഗ്രഹാലയ' മ്യൂസിയം നരേന്ദ്രമോദി ഉദ്ഘാടനം ചെയ്തു\nപ്രത്യയശാസ്ത്രമോ അധികാര കാലാവധിയോ പരിഗണിക്കാതെ എല്ലാ പ്രധാനമന്ത്രിമാരെക്കുറിച്ചും അവരുടെ സംഭാവനകളെക്കുറിച്ചും വിവിധ വെല്ലുവിളികളിലൂടെ ഇന്ത്യൻ പ്രധാനമന്ത്രിമാർ എങ്ങനെയാണ് രാജ്യത്തെ നയിച്ചത് എന്നതിനെക്കുറിച്ചുമുള്ള വിവരണങ്ങൾ മ്യൂസിയത്തിൽ ഉൾപ്പെടുത്തിയിട്ടുണ്ട്.\nLast Updated : April 14, 2022, 15:50 IST\nവിവിധ ബ്ലോക്കുകളിലായി പണികഴിപ്പിച്ച മ്യൂസിയം രാജ്യത്തിന്റെ ചരിത്രത്തോടൊപ്പം ലോകരാഷ്‌ട്രങ്ങളുമായി അതാത് കാലത്ത് ഇന്ത്യയ്‌ക്കും ഭരണാധികാരികൾക്കുമുണ്ടായിരുന്ന ബന്ധവും തുറന്നുകാട്ടുന്നതായിരിക്കുമെന്ന് സാംസ്‌കാരിക മന്ത്രാലയം അറിയിച്ചു.\nജവഹർലാൽ നെഹ്റുവിന്റെ പേരിൽ അറിയപ്പെടുന്ന തീൻ മൂർത്തി ഭവനോടു ചേർന്ന് ബി.ജെ.പി സർക്കാർ പ്രധാനമന്ത്രി സംഗ്രാലയ നിർമ്മിക്കുന്നതിനെതിരെ വിമർനവുമായി കോൺഗ്രസ് രംഗത്തെത്തിയിരുന്നു. ഇന്ത്യയുടെ ആദ്യത്തെ പ്രധാനമന്ത്രിയായ ജവഹർലാൽ നെഹ്രുവിന്റെ ഔദ്യോഗിക വസതിയായിരുന്ന കെട്ടിടമാണ് തീൻ മൂർത്തി ഭവൻ. ഒന്നാം ലോകമഹായുദ്ധത്തിലെ മരിച്ച സൈനികരുടെ ഓർമ്മക്കായാണ് ഈ കെട്ടിടം ആദ്യം പണിതത്. ഇതിന്റെ കവാടത്തിനു പുറത്ത് മൂന്ന് പ്രതിമകൾ നിൽക്കുന്നതിനാലാണ് മൂന്ന് പ്രതിമകൾ ഉള്ള കെട്ടിടം എന്ന അർത്ഥത്തിൽ തീൻ മൂർത്തി ഭവൻ എന്ന പേര് വന്നത്. ഇന്ത്യക്ക് സ്വാതന്ത്ര്യം കിട്ടുന്നതിന് മുൻപ് ഈ കെട്ടിടം ബ്രിട്ടീഷ് ഇന്ത്യയുടെ കമാണ്ടർ ഇൻ ചീഫ് ആണ് ഉപയോഗിച്ചിരുന്നത്. 1947 നു ശേഷം ഇത് പ്രധാനമന്ത്രിയുടെ വസതിയായി ഉപയോഗിച്ചു. പിന്നീട് നെഹ്രുവിന്റെ മരണത്തിനു ശേഷം ഇത് ഒരു സ്മാരകം ആയി നിലനിർത്തുകയായിരുന്നു.\nFirst published: April 14, 2022, 15:50 IST


Janmabhumi| ഈ രഥമുരുളുന്നത് മാറ്റത്തിന്റെ വഴിയേ\nFebruary 22, 2021, 05:00 a.m.\nദേശീയ രാഷ്ട്രീയത്തിന്റെ കൊടിക്കൂറ ഉയര്‍ത്തിപ്പിടിച്ച് സപ്തഭാഷാ സംഗമഭൂമിയില്‍നിന്ന് ബിജെപി സംസ്ഥാന അധ്യക്ഷന് കെ. സുരേന്ദ്രന് തുടക്കം കുറിച്ചിരിക്കുന്ന വിജയയാത്ര പുതിയ ചരിത്രം രചിക്കും. നവയുഗ ഭാരതത്തിന്റെ പതാകാവാഹകനായ നരേന്ദ്ര മോദിയുടെ വികസന സങ്കല്‍പ്പങ്ങളും സാമൂഹ്യ സമരസതയും യുദ്ധകാലാടിസ്ഥാനത്തില് പ്രാവര്‍ത്തികമാക്കി ഇച്ഛാശക്തിയുടെ പ്രതിരൂപമായി മാറിയിരിക്കുന്ന ഉത്തര്‍പ്രദേശ് മുഖ്യമന്ത്രി യോഗി ആദിത്യനാഥ് ഉദ്ഘാടനം നിര്‍വഹിച്ച യാത്ര ഇതിനോടകംതന്നെ പുതിയ ചലനങ്ങള് സൃഷ്ടിച്ചുകഴിഞ്ഞു. അഴിമതിരഹിത വികസനത്തിന്റെ ആള്‍രൂപമായ മെട്രോമാന് ഇ. ശ്രീധരന്റെ ബിജെപിയിലേക്കുള്ള വരവ് ഈ യാത്രയ്ക്ക് പുത്തനുണര്‍വ്വ് നല്‍കുന്നു. ആറ് വര്‍ഷമായി കേന്ദ്രം ഭരിക്കുന്ന പാര്‍ട്ടി എന്ന നിലയ്ക്ക് കേരളത്തിലെ പ്രതിഭാശാലികളായ നിരവധി പേരെ അണിനിരത്തി വിശ്വസനീയമായ നേതൃത്വം ജനങ്ങള്‍ക്കു മുന്നില് അവതരിപ്പിക്കാന് ബിജെപിക്ക് കഴിഞ്ഞിരിക്കുന്നു. വിജയയാത്രയുടെ സഞ്ചാരപഥങ്ങളില് ഇവര് ഒപ്പം ചേരുന്നതോടെ മാറ്റത്തിന്റെ മഴവില് സഖ്യമായി അത് മാറും. നന്മകളെ കുടിയിരുത്തുന്ന നവകേരളത്തിലേക്കുള്ള ജൈത്രയാത്രയാണ് ബിജെപിഅധ്യക്ഷന് നയിക്കുന്നത്.\nഇടതു-വലതു മുന്നണികള് മാറിമാറി ഭരണം നടത്തിയ കേരളത്തില് മാറ്റത്തിന്റെ കാറ്റ് ആഞ്ഞുവീശുകയാണ്. വികസനം വിദൂരസ്വപ്നമായി അവശേഷിക്കുകയും, അഴിമതി രാഷ്ട്രീയ-ഭരണതലങ്ങളെ ഗ്രസിക്കുകയും ചെയ്തിരിക്കെ മാറ്റം അനിവാര്യമാണെന്ന് ജനങ്ങള് തിരിച്ചറിയുന്നു. വികസനോന്മുഖവും അഴിമതിരഹിതവുമായ ഒരു ഭരണം കാഴ്ചവയ്ക്കാന് സിപി\nഎം നേതൃത്വം നല്‍കുന്ന എല്‍ഡിഎഫിനോ, കോണ്‍ഗ്രസ് നേതൃത്വം നല്‍കുന്ന യുഡിഎഫിനോ കഴിയില്ലെന്ന് ആവര്‍ത്തിച്ച് തെളിയിക്കപ്പെട്ടതാണ്. മെച്ചപ്പെട്ട ഭരണം ലഭിക്കുമെന്ന പ്രതീക്ഷയില് ഇരുമുന്നണികളേയും പരീക്ഷിച്ച ജനങ്ങള് ഇപ്പോള് കടുത്ത നിരാശയിലാണ്. ഒരേ നാണയത്തിന്റെ ഇരുപുറങ്ങളായി മാറിയിരിക്കുന്ന സിപിഎമ്മും കോണ്‍ഗ്രസും അഴിമതിയുടെ കാര്യത്തില് പരസ്പരം മത്‌സരിക്കുന്നു. അധികാരത്തില്‍നിന്ന് ഇറങ്ങും മുന്‍പ് പരമാവധി അഴിമതി എന്ന നയം പ്രാവര്‍ത്തികമാക്കുകയാണ് ഇടതുമുന്നണി സര്‍ക്കാര്. അഴിമതിഭരണം ആവര്‍ത്തിക്കാനുള്ള സാധ്യതയാണ് യുഡിഎഫ് തേടുന്നത്. അതിനാല് അഴിമതിക്കെതിരെയും വികസനത്തിനു വേണ്ടിയും ജനങ്ങളുടെ വോട്ടു ചോദിക്കാനുള്ള അവകാശം ബിജെപിനേതൃത്വം നല്‍കുന്ന എന്‍ഡിഎക്ക് മാത്രമാണ്.\nനിയമസഭാ തെരഞ്ഞെടുപ്പ് പടിവാതില്‍ക്കലെത്തിനില്‍ക്കെ കെ. സുരേന്ദ്രന് നയിക്കുന്ന വിജയയാത്രയ്ക്ക് സവിശേഷമായ പ്രാധാന്യമുണ്ട്. അഴിമതിക്കെതിരെ സന്ധിയില്ലാത്ത പോരാട്ടം നടത്തി ജനങ്ങള്‍ക്ക് പ്രിയങ്കരനായി മാറിയ സുരേന്ദ്രന്, ഉമ്മന്‍ചാണ്ടിയുടെ യുഡിഎഫ് ഭരണകാലത്തും, പിണറായി വിജയന്റെ എല്‍ഡിഎഫ് ഭരണകാലത്തും യഥാര്‍ത്ഥ പ്രതിപക്ഷ നേതാവായിരുന്നു. അഴിമതി നടത്തുന്നതിലും, അത് മൂടിവയ്ക്കുന്നതിലും ഒത്തുകളിക്കുന്ന സിപിഎമ്മിനെയും കോണ്‍ഗ്രസിനെയും തുറന്നുകാട്ടിയ നേതാവാണ് സുരേന്ദ്രന്. ഈ പോരാട്ടങ്ങളാണ് കോടാനുകോടികളുടെ പല അഴിമതികളും പുറത്തുകൊണ്ടുവന്നത്. ഇതിന്റെ സ്വാഭാവികത്തുടര്‍ച്ചയാണ് വിജയയാത്ര. ഇതില്‍നിന്ന് തികച്ചും വ്യത്യസ്തമാണ് പ്രതിപക്ഷ നേതാവ് രമേശ് ചെന്നിത്തലയുടെ ഐശ്വര്യകേരള യാത്രയും, മുഖ്യമന്ത്രി പിണറായി വിജയന്റെ കേരളയാത്രയും. അഴിമതിക്കും അവസരവാദ സഖ്യത്തിനും മറയിട്ട് ജനങ്ങളെ തെറ്റിദ്ധരിപ്പിച്ച് വോട്ടു തേടുകയാണ് ഈ രണ്ടു യാത്രകളുടെയും ലക്ഷ്യം. പതിറ്റാണ്ടുകളായി തുടരുന്ന ഇടതു-വലതു മുന്നണികളുടെ ജനവഞ്ചനയ്‌ക്കെതിരെ സദ്ഭരണത്തിന്റെയും വികസനത്തിന്റെയും സന്ദേശവുമായാണ് കെ. സുരേന്ദ്രന്റെ വിജയയാത്ര. നാടിന്റെ സ്പന്ദനങ്ങള് തൊട്ടറിഞ്ഞ് മുന്നേറുന്ന ഈ യാത്ര ലക്ഷ്യപ്രാപ്തിയിലെത്തുന്നതോടെ നവകേരളത്തെക്കുറിച്ചുള്ള പ്രത്യാശകള് ജനമനസുകളില് നിറയും. വലിയ രാഷ്ട്രീയ മാറ്റത്തിന് ഇത് വഴിതുറക്കും.


പഴയ ഗോകുലം പുതിയ തന്ത്രം | Gokulam Kerala FC I League Football Indian Football Durand Cup Sheikh Kamal International Club Cup\nപഴയ ഗോകുലം പുതിയ തന്ത്രം\nടീമിന്റെ ആക്രമണഫുട്‌ബോളിന് ലഭിച്ച അംഗീകാരമാണ് ചിറ്റഗോങ് ടീമിന്റെ ആരാധകർ സാമൂഹികമാധ്യമങ്ങളിൽ പങ്കുവെച്ച പോസ്റ്റുകൾ.\nകോഴിക്കോട്: ഡ്യൂറൻഡ് കപ്പിനു ശേഷം ഷെയ്ഖ് കമാൽ ഇന്റർനാഷണൽ ക്ലബ്ബ് കപ്പിലും മികച്ച പ്രകടനം നടത്തിയതോടെ ഗോകുലം കേരള എഫ്.സി.യുടെ കളിമികവും തന്ത്രങ്ങളും ചർച്ചയാവുകയാണ്. സ്പാനിഷ് പരിശീലകൻ സാന്റിയാഗോ വരേല രണ്ട് ടൂർണമെന്റുകളിലും രണ്ട് രീതിയിലുള്ള ശൈലികളും തന്ത്രങ്ങളുമാണ് പ്രയോഗിച്ചത്. ഡ്യൂറൻഡിൽ കിരീടം നേടിയപ്പോൾ ബംഗ്ലാദേശിലെ അന്താരാഷ്ട്ര ടൂർണമെന്റിൽ വീരോചിതം പോരാടി സെമി വരെയെത്തി.\nകൊൽക്കത്തയിൽ നടന്ന ഡ്യൂറൻഡ് കപ്പിൽ ടീം 3-5-2 ശൈലിയിലാണ് കളിച്ചത്. മൂന്ന് പ്രതിരോധ നിരക്കാർ. കയറിക്കളിക്കുന്ന രണ്ട് വിങ്ബാക്കുകൾ. മുന്നേറ്റത്തിൽ മർക്കസ് ജോസഫ്- ഹെൻറി കിസെക്കെ സഖ്യവും.\nനവോച്ച സിങ്ങും സെബാസ്റ്റ്യൻ താങ്മൗൻസാങ്ങും കയറിക്കളിക്കുന്ന വിങ് ബാക്കുകളായപ്പോൾ വിങ്ങർമാരായി മാലേൻങാംബ മീത്തിയും ഷിബിൽ മുഹമ്മദും കളിച്ചു. ഡിഫൻസീവ് മിഡ്ഫീൽഡറായി മുഹമ്മദ് റാഷിദും കളിച്ചു. ഈ ഫോർമേഷനും തന്ത്രങ്ങളും വിജയമായിരുന്നു. ഈസ്റ്റ് ബംഗാൾ, മോഹൻ ബഗാൻ ടീമുകളെ തോൽപ്പിച്ച് ടീം കിരീടം നേടി.\nചിറ്റഗോങ്ങിലെത്തിയപ്പോൾ വരേല ഫോർമേഷൻ 3-4-1-2 ലേക്ക് മാറ്റി. മീത്തിയും ഷിബിലും പരിക്കിലായതോടെയാണ് മാറ്റം വരുത്താൻ പരിശീലകൻ തീരുമാനിച്ചത്. ആന്ദ്രെ എറ്റീനെ നേതൃത്വം നൽകുന്ന പ്രതിരോധത്തിൽ മാറ്റം വന്നില്ല. കയറിക്കളിക്കുന്ന വിങ്ബാക്കുകളും അതുപോലെ തുടർന്നു. മധ്യനിരയിൽ മുഹമ്മദ് റാഷിദിനൊപ്പം മായക്കണ്ണൻ വന്നു. മുന്നേറ്റത്തിനും മധ്യനിരയ്ക്കുമിടയിൽ ട്രിനിഡാഡിൽ നിന്നെത്തിയ നഥാനിയേൽ ഗാർഷ്യയെ കളിപ്പിച്ചു. മുന്നേറ്റത്തിൽ കിസെക്കയും ലാൽറോമാവിയയും (ഫൈനലിൽ മർക്കസ് ആദ്യ ഇലവനിൽ വന്നു) കളിച്ചു.\n3-5-2 ശൈലിയുടെ ആക്രമണ വകഭേദമാണ് 3-4-1-2. ഇതിൽ മധ്യനിരയ്ക്ക് കൂടുതൽ ആക്രമണസ്വഭാവം കൈവരും. ഇതുകാരണം ഡ്യൂറൻഡിൽനിന്ന് വ്യത്യസ്തമായ കൂടുതൽ ആക്രമണ ഫുട്‌ബോൾ കളിക്കുന്ന ടീമിനെയാണ് ബംഗ്ലാദേശിൽ കണ്ടത്.\nശക്തരായ എതിരാളികൾക്കെതിരെയാണ് ഇത്തരമൊരു കളി ടീം പുറത്തെടുത്തത്. ഗ്രൂപ്പ് ഘട്ടത്തിന്റെ തുടക്കത്തിൽ മർക്കസ് ടീമിലില്ലാഞ്ഞിട്ടും ടീമിന്റെ പ്രസ്സിങ് ഗെയിം വിജയമായിരുന്നു. വിങ് ബാക്കുകൾ ഫോം നിലനിർത്തിയപ്പോൾ സെൻട്രൽ മിഡ്ഫീൽഡിൽ റാഷിദും മായക്കണ്ണനും സ്ഥിരത പുലർത്തി. നഥാനിയേലിന്റെ ഫോമാണ് നിർണായകമായത്. പ്ലേമേക്കർ റോളിൽ താരം തിളങ്ങി. ഒപ്പം സെറ്റ് പീസുകളിൽ ആശ്രയിക്കാവുന്ന കളിക്കാരൻ കൂടിയാണ്. രണ്ട് കളിയിൽ നഥാനിയേലായിരുന്നു കളിയിലെ താരം.\nഐ ലീഗ് തുടങ്ങാനിരിക്കേ ആക്രമണ ഫുട്‌ബോളിലെ രണ്ട് ശൈലികളിൽ വിജയിക്കാൻ കഴിഞ്ഞത് ടീമിനും പരിശീലകനും ആത്മവിശ്വാസം പകരുന്നു.\nContent Highlights: Gokulam Kerala FC I League Football Indian Football Durand Cup Sheikh Kamal International Club Cup


Home BOLLYWOOD വിവാഹത്തിന് മുന്നോടിയായി കർക്കശമായ ഡയറ്റിങ്ങുമായി കത്രീന കൈഫ്\nബോളിവു‍ഡിൽ ഫിറ്റ്നസിന്റെ കാര്യത്തിൽ യാതൊരു വിട്ടുവീഴ്ചയും ചെയ്യാത്ത താരമാണ് നടി\nകത്രീന കൈഫ്. ചിട്ടയോടെയുള്ള ഡയറ്റിങ്ങും വ്യായാമവുമാണ് തന്റെ ആരോഗ്യകരമായ ശരീരത്തിന്\nപിന്നിലെന്ന് കത്രീന പറഞ്ഞിരുന്നു.\nവിക്കി കൗശലുമായുള്ള കത്രീനയുടെ വിവാഹ വാർത്തകളാണ് ഇപ്പോൾ സമൂഹമാധ്യമത്തിൽ നിറയുന്നത്. വിവാഹത്തിന് മുന്നോടിയായി കർക്കശമായ ഡയറ്റിങ് ആണ്\nതാരം പിന്തുടരുന്നത് എന്നാണ് മാധ്യമങ്ങൾ റിപ്പോർട്ട് ചെയ്യുന്നത്.\nകാർബോഹൈഡ്രേറ്റ്, ഗ്ലൂട്ടൻ, ഷുഗർ അടങ്ങിയഭക്ഷണങ്ങളോട് പൂർണമായും അകലം പാലിച്ചിരിക്കുകയാണ് താരം. പകരം ധാരാളം സൂപ്പുകളും സാലഡും പച്ചക്കറികളും ഡയറ്റിൽ ഉൾപ്പെടുത്തുകയും ചെയ്തിട്ടുണ്ട്.\nആരോഗ്യകരമായ ഭക്ഷണം ഒരുജീവിതരീതിയാണ് അല്ലാതെ ഡയറ്റ് മാത്രമല്ലെന്ന് അമ്മ പഠിപ്പിച്ചിട്ടുണ്ടെന്ന് കത്രീന നേരത്തേ പറഞ്ഞിരുന്നു. ലളിതമായി അമിതമാവാതെ കഴിക്കണമെന്നും അരിയാഹാരം കഴിക്കാന് ഭയക്കേണ്ടതില്ലെന്നും ഡോക്ടര് നിർദേശം നൽകിയിട്ടുണ്ടെന്നും കത്രീന പറഞ്ഞിരുന്നു.\nPrevious articleവ്യക്തി പരമായ അഭിപ്രായ പ്രകടനത്തിന് എല്ലാവർക്കും അവകാശം ഉണ്ട്, മഴയെ പഴിക്കാതെ പരിഹാരം എന്തെന്ന് പരിശോധിക്കും; ജയസൂര്യക്ക് മറുപടിയുമായി പൊതുമരാമത്ത് മന്ത്രി പി എ മുഹമ്മദ് റിയാസ്\nNext articleകേരളത്തില് നാല് ജില്ലകളിൽ കോവിഡ് മരണം കൂടുന്നു; ആശങ്ക അറിയിച്ച് കേന്ദ്രം\nഡൽഹിയിലെ ജയിലുകളിൽ 99 തടവുകാരും 88 ജീവനക്കാരും കൊവിഡ് പോസിറ്റീവ്\nതിരുവനന്തപുരം ആര്യങ്കോട് പൊലീസ് സ്റ്റേഷന് നേരെ പെട്രോൾ ബോംബാക്രമണം; ബൈക്കിലെത്തിയ രണ്ട് യുവാക്കൾ രണ്ട് തവണയായി സ്റ്റേഷന്...\nപ്രത്യാശയുടെ നിലാവെളിച്ചമായി ലീലാ അന്തര്‍ജനം വിട്ടു നല്‍കിയ മൂന്നരക്കോടി രൂപ വിലവരുന്ന സ്ഥലം!, സംഭവം ഇങ്ങനെ\nഅടിമുടി മാറി മോദി മന്ത്രിസഭ; സിന്ധ്യ, നാരായൺ റാണെ, സോനോവാളും കാബിനറ്റ് പദവിയിൽ; രവിശങ്കർ പ്രസാദും പ്രകാശ് ജാവദേക്കറും...\nപാല്, തൈര് വില്‍പ്പനയില് ഓണക്കാലത്ത് സർവകാല റെക്കോർഡ് നേടി മിൽമ\nഇത് കുമ്പളത്തിന്റെ കാലം; നമ്മുക്ക് കുമ്പളക്കൃഷി തുടങ്ങിയാലോ..


'ജഡ്ജിക്ക് 150 കോണ്ടം' പോക്സോ കേസിലെ വിവാദ ഉത്തരവുകൾക്ക് യുവതിയുടെ പ്രതിഷേധം| Woman sends condoms to woman judge to protest against her controversial POCSO rulings – News18 Malayalam\n'ജഡ്ജിക്ക് 150 കോണ്ടം' പോക്സോ കേസിലെ വിവാദ ഉത്തരവുകൾക്ക് യുവതിയുടെ പ്രതിഷേധം\nവസ്ത്രത്തിന് മുകളിലൂടെ 12 വയസ് പ്രായമുള്ള കുട്ടിയുടെ മാറിടത്തില് സ്പര്‍ശിക്കുന്നത് പോക്‌സോ വകുപ്പ് പ്രകാരമുള്ള ലൈംഗികാതിക്രമത്തിന്‍റെ കീഴില് വരില്ലെന്ന ജസ്റ്റിസ് പുഷ്പയുടെ വിധി വിവാദമായിരുന്നു.\nLast Updated : February 18, 2021, 08:10 IST\nമുംബൈ: പോക്സോ കേസിൽ വിവാദ വിധി പുറപ്പെടുവിച്ച ബോംബെ ഹൈക്കോടതി അഡീഷണൽ ജഡ്ജി പുഷ്പ വി. ഗനേഡിവാലക്ക് ഗർഭനിരോധന ഉറകൾ അയച്ച് യുവതിയുടെ പ്രതിഷേധം. വസ്ത്രത്തിന് മുകളിലൂടെ 12 വയസ് പ്രായമുള്ള കുട്ടിയുടെ മാറിടത്തില് സ്പര്‍ശിക്കുന്നത് പോക്‌സോ വകുപ്പ് പ്രകാരമുള്ള ലൈംഗികാതിക്രമത്തിന്‍റെ കീഴില് വരില്ലെന്ന ജസ്റ്റിസ് പുഷ്പയുടെ വിധി വിവാദമായിരുന്നു. ഇതിനെതിരായ പ്രതിഷേധമായാണ് ഗർഭനിരോധന ഉറകൾ അയച്ച് പ്രതിഷേധിച്ചത്.\nദേവ്ശ്രീ ത്രിവേദിയെന്ന യുവതിയാണ് ജഡ്ജിക്ക് പ്രതിഷേധ സൂചകമായി ഗർഭ നിരോധന ഉറകൾ അയച്ചുകൊടുത്തത്. ജഡ്ജിയുടെ ചേംബർ ഉൾപ്പെടെ 12 വിലാസങ്ങളിലേക്കാണ് ഇവർ പാഴ്സൽ അയച്ചത്. ജസ്റ്റിസ് പുഷ്പയുടെ വിധിയിലൂടെ ഒരു പെൺകുട്ടിക്ക് നീതി നിഷേധിക്കപ്പെട്ടുവെന്ന് ദേവ്ശ്രീ ത്രിവേദി പറഞ്ഞു. അനീതി അനുവദിക്കാനാകില്ല. ജസ്റ്റിസ് പുഷ്പ വി. ഗനേഡിവാലയെ സസ്പെൻഡ് ചെയ്യണമെന്നാണ് ആവശ്യമെന്നും ദേവ്ശ്രീ പറഞ്ഞു.\nAlso Read- പോക്‌സോ കേസുകളിലെ വിവാദ വിധി; ജസ്‌റ്റിസ് പുഷ്‌പയെ ഒരു വർഷത്തേക്ക് മാത്രം അഡീഷണൽ ജ‌ഡ്‌ജിയായി തുടരാൻ അനുവദിച്ച് കൊളീജിയം\nജനുവരി 19നാണ് വിവാദ വിധിയിലൂടെ ജസ്റ്റിസ് പുഷ്പ പ്രതിയെ കുറ്റമുക്തനാക്കിയത്. എന്നാൽ ഇതിനെതിരെ വൻ പ്രതിഷേധം ഉയർന്നതോടെ ജസ്റ്റിസ് പുഷ്പയെ സ്ഥിരപ്പെടുത്താനുള്ള ശുപാര്‍ശ സുപ്രീംകോടതി കൊളീജിയം പിന്‍വലിച്ചിരുന്നു. പെൺകുട്ടിയുടെ കൈകളിൽ പിടിച്ചാലും പ്രതി പാന്‍റ്സിന്‍റെ സിപ് തുറന്നാലും പോക്സോ നിയമപ്രകാരം ലൈംഗികാതിക്രമമായി കണക്കാക്കാൻ കഴിയില്ലെന്ന വിധിയും ജസ്റ്റിസ് പുഷ്പ പുറപ്പെടുവിച്ചിരുന്നു.\nആരാണ് പുഷ്പ വീരേന്ദ്ര ഗനേഡിവാല?\nമഹാരാഷ്ട്രയിലെ അമരാവതി ജില്ലയിൽ പറാഠ്വാഡയിൽ 1969 ലാണ് പുഷ്പ ഗനേഡിവാലയുടെ ജനനം. കൊമേഴ്സിൽ ബിരുദം നേടിയ ശേഷം എൽഎൽബി, എൽഎൽഎം ബിരുദങ്ങളും ൽ നേടിയിട്ടുണ്ട്. ഗണേദിവാല 2007 ൽ ജില്ലാ ജഡ്ജിയായി നിയമിതനായി. മുംബൈയിലെ സിറ്റി സിവിൽ കോടതിയിലും നാഗ്പൂരിലെ ജില്ലാ, കുടുംബ കോടതികളിലും സേവനമനുഷ്ഠിച്ചു. 2007 ൽ ജില്ലാ ജഡ്ജിയായി നിയമിതയായ ഗനേഡിവാല, മുംബൈയിലെ സിറ്റി സിവിൽ കോടതിയിലും നാഗ്പൂരിലെ ജില്ലാ, കുടുംബ കോടതികളിലും സേവനമനുഷ്ഠിച്ചിട്ടുണ്ട്. പിന്നീട് നാഗ്പൂരിലെ പ്രിൻസിപ്പൽ ഡിസ്ട്രിക്ട്, സെഷൻസ് ജഡ്ജിയായി നിയമിതയായി. തുടർന്നാണ് ബോംബെ ഹൈക്കോടതി രജിസ്ട്രാർ-ജനറലായി ചുമതലയേൽക്കുന്നത്.\n2018 ൽ ബോംബെ ഹൈക്കോടതിയിൽ നിയമനത്തിനായി പരിഗണിക്കപ്പെട്ട നിരവധി ജഡ്ജിമാരിൽ ഒരാളായിരുന്നു ഗനേഡിവാല. എന്നാൽ ബോംബെ ഹൈക്കോടതി ഇതിനെതിരെ ശുപാർശ ചെയ്തു. ഹൈക്കോടതിയുടെ ശുപാർശ അംഗീകരിച്ച സുപ്രീംകോടതി ഗനേഡിവാലയുടെ നിയമനത്തിന്റെ പരിഗണന മാറ്റിവെക്കുകയായിരുന്നു. 2019 ൽ ഗനേഡിവാലയുടെ നിയമനം വീണ്ടും പരിഗണിക്കുകയും ബോംബെ ഹൈക്കോടതി അഡീഷണൽ ജഡ്ജായി നിയമിതയാകുകയും ചെയ്തു.\nവിവാദ ഉത്തരവുകൾക്ക് മുമ്പ് നിരവധി ശ്രദ്ധേയമായ ഉത്തരവുകളും ഗനേഡിവാലയുടെ നേതൃത്വത്തിലുള്ള ബെഞ്ച് പുറപ്പെടുവിച്ചിട്ടുണ്ട്. 2019 ൽ പരോളെന്നത് തടവുകാരുടെ ചുരുങ്ങിയ അവകാശമാണെന്നും സർക്കാരിന്റെ ഭരണപരമായ തീരുമാനം മാത്രമല്ലെന്നും ഗനേഡിവാല അംഗമായ ബെഞ്ച് വ്യക്തമാക്കിയിരുന്നു. തടവുകാർക്ക് വർഷത്തിൽ നിരവധി പരോൾ ലഭിക്കുന്നത് തടയുന്ന വകുപ്പ് അന്ന് കോടതി റദ്ദാക്കുകയും ചെയ്തിരുന്നു.\nAlso Read- 'മാറിടത്തിൽ പിടിക്കുന്നതെല്ലാം പോക്സോപ്രകാരം ലൈംഗികാതിക്രമമാകില്ല'; ബോംബെ ഹൈക്കോടതി\n2019 ൽ ബോംബെ ഹൈക്കോടതിയിൽ ഗനേഡിവാലയടക്കമുള്ള മൂന്ന് ജ‍ഡ്ജുമാർ കൊലക്കുറ്റത്തിന് വധശിക്ഷയ്ക്ക് വിധിച്ച രണ്ട് കേസുകളിൽ ശിക്ഷ ജീവപര്യന്തമാക്കി കുറച്ചിരുന്നു. 2020 ൽ നാഗ്പൂരിലെ ആശുപത്രികളിൽ കോവിഡ് രോഗികൾക്ക് ആവശ്യത്തിന് കിടക്കകൾ ലഭ്യമല്ലെന്ന കേസും പരിഗണിച്ചത് ഗനേഡിവാലയടങ്ങുന്ന ബഞ്ചായിരുന്നു. രോഗികൾക്ക് ആവശ്യമായ ചികിത്സയും സൗകര്യങ്ങളും ജീവനക്കാരേയും ഉറപ്പാക്കണമെന്നായിരുന്നു സംസ്ഥാന സർക്കാറിന് കോടതി നിർദേശിച്ചത്. മഹാരാഷ്ട്രയിലെ വെള്ളപ്പൊക്കം കോവിഡ് എന്നിവയുടെ പശ്ചാത്തലത്തിൽ എൻട്രൻസ് പരീക്ഷ മാറ്റിവെക്കണമെന്ന ഹർജി തള്ളിയത് ഗനേഡിവാലയായിരുന്നു. എന്നാൽ, കോവിഡും വെള്ളപ്പൊക്കവും കാരണം പരീക്ഷ എഴുതാൻ സാധിക്കാത്ത വിദ്യാർത്ഥികൾക്ക് വീണ്ടും പരീക്ഷ എഴുതാനുള്ള അവസരം ഒരുക്കണമെന്നും അന്ന് ഉത്തരവിട്ടു.\nFirst published: February 18, 2021, 08:10 IST


ജൂലൈയിലെ സമ്പൂർണ നക്ഷത്രഫലം ; അശ്വതി, ഭരണി ,കാർത്തിക\nകാണിപ്പയ്യൂർ നാരായണൻ നമ്പൂതിരിപ്പാട് July 01, 2021 08:51 AM IST\nഅശ്വതി, ഭരണി ,കാർത്തിക നക്ഷത്രക്കാർക്ക് ജൂലൈ മാസം എങ്ങനെ?\nഉപരിപഠനത്തിന് അവസരം വന്നു ചേരും. സാഹസപ്രവർത്തികളിൽ നിന്ന് പിന്മാറുന്നത് നന്നായിരിക്കും. വാഹനം മാറ്റി വാങ്ങുവാനുള്ള യോഗം കാണുന്നു. മംഗള കർമങ്ങളിൽ പങ്കെടുക്കുവാനുള്ള അവസരം വന്നു ചേരും. വിശേഷപ്പെട്ട ദേവാലയ ദർശനം നടത്തുവാൻ സാധിക്കുന്നത് വഴി ആശ്വാസം തോന്നും. ആരോഗ്യകാര്യങ്ങളിൽ കൂടുതൽ ശ്രദ്ധിക്കും. ഗൃഹനിർമാണം ദ്രുതഗതിയിൽ നടത്തും. ബന്ധുവിന്റെ ആകസ്മികമായ വേർപാടിൽ മനോവിഷമം കാണുന്നു. സന്ധി സംഭാഷണം, പരീക്ഷ, ഇന്റർവ്യൂ മുതലായവയിൽ വിജയിക്കും. സങ്കീർണമായ വിഷയങ്ങൾ അഭിമുഖീകരിക്കേണ്ടി വരും. സർക്കാരുമായി ബന്ധപ്പെട്ട കരാർ ജോലികൾ ഏറ്റെടുക്കും. വ്യത്യസ്‌തവും വിവിധങ്ങളുമായ കർമമണ്ഡലങ്ങളിൽ ഏർപ്പെടാനുള്ള അവസരം വന്നു ചേരും. ചർച്ചകളിൽ അനുകൂലമായ വിജയം കൈവരിക്കുവാനും അശ്വതി നക്ഷത്രക്കാർക്ക് ഈ ജൂലൈ മാസത്തിൽ യോഗം കാണുന്നു.\nവിദ്യാർഥികൾക്ക് അനുകൂലമായ സമയം. മാതാവിന് അസുഖം ബാധിക്കുന്നതിനാൽ വിദേശത്തുള്ള ചിലർക്ക് നാട്ടിൽ വരേണ്ടതായ സാഹചര്യം കാണുന്നു. വാഹന ഉപയോഗത്തിൽ വളരെ ശ്രദ്ധിക്കണം. ഏറ്റെടുത്ത ദൗത്യങ്ങൾ കൃത്യമായി ചെയ്‌തു തീർക്കാൻ സാധിക്കുന്നതു വഴി ഉദ്യോഗത്തിൽ സ്ഥാനക്കയറ്റത്തിനുള്ള യോഗം കാണുന്നു. വസ്തുനിഷ്ഠമായി പഠിച്ചു ചെയ്യുന്ന കാര്യങ്ങളിൽ അനുകൂലമായ വിജയം കൈവരിക്കും. ചിരകാലാഭിലാഷമായ വിദേശയാത്രയ്ക്ക് അനുമതി ലഭിക്കും. പരീക്ഷണ നിരീക്ഷണങ്ങൾ നടത്തുന്നവർക്ക് മാസത്തിന്റെ ആദ്യത്തെ പകുതി അനുകൂലമായി കാണുന്നു. പകർച്ചവ്യാധികളിൽ നിന്ന് രക്ഷപ്പെടും. ആരോഗ്യകാര്യങ്ങളിൽ കൂടുതൽ ശ്രദ്ധിക്കും. പുതിയ പദ്ധതികൾ ഏറ്റെടുക്കും. നിശ്ചയിച്ച കാര്യങ്ങൾക്ക് അഹോരാത്രം പ്രവർത്തനം വേണ്ടി വരും. ശാസ്ത്രപരീക്ഷണ നിരീക്ഷണങ്ങളിൽ വിജയം കൈവരിക്കും. ഔദ്യോഗിക ചുമതലകൾ വർധിക്കും. വിശ്വസ്‌ത സേവനത്തിന് പ്രശസ്‌തി പത്രം ലഭിക്കും. നിശ്ചയദാർഢ്യത്തോടെ ചെയ്യുന്ന കർമമണ്ഡലങ്ങളിൽ വിജയം കൈവരിക്കും. സാഹസപ്രവർത്തികളിൽ നിന്ന് പിന്മാറുന്നത് നന്നായിരിക്കും. മാസത്തിന്റെ രണ്ടാമത്തെ പകുതിയിൽ മാതാവിനോ കുടുംബാംഗങ്ങൾക്കോ അസുഖം വർധിക്കുവാനുള്ള സാധ്യത കൂടി ഭരണി നക്ഷത്രക്കാർക്ക് ഈ ജൂലൈ മാസത്തിൽ യോഗം കാണുന്നു.\nആരോഗ്യകാര്യങ്ങളിൽ കൂടുതൽ ശ്രദ്ധിക്കുന്നത് വഴി പകർച്ചവ്യാധിയിൽ നിന്ന് രക്ഷനേടും. ഔദ്യോഗിക ചുമതലകൾ വർധിക്കും. ഔദ്യോഗികമായ യാത്രകൾ പുനരാരംഭിക്കും. കാലാവസ്ഥാവ്യതിയാനം മൂലം കാർഷിക മേഖലകളിൽ നഷ്ടം സംഭവിക്കാം. ഭക്ഷ്യവിഷബാധ ഏൽക്കാതെ സൂക്ഷിക്കണം. ഗവൺമെന്റുമായി ബന്ധപ്പെട്ട പദ്ധതികൾ സമർപ്പിക്കാനുള്ള അവസരം കാണുന്നു. പരീക്ഷകളിൽ വിജയിക്കും. ബന്ധുമിത്രാദികളുടെ ആവശ്യങ്ങൾ പരിഗണിക്കും. പുണ്യതീർഥഉല്ലാസ യാത്രകൾ നടത്തും. ഉദ്യോഗത്തിൽ സ്ഥാനക്കയറ്റം ലഭിയ്ക്കും. വ്യാപാരത്തിൽ പുതിയ ആശയങ്ങൾ വന്നു ചേരും. മാതാപിതാക്കളിൽ നിന്നുള്ള സാമ്പത്തിക സഹായം നേടാനുള്ള സാധ്യത കാണുന്നു. ബന്ധുമിത്രാദികളുടെ ആവശ്യങ്ങൾ വേണ്ടവിധത്തിൽ പരിഗണിക്കും. ഗുരുക്കന്മാരെ സന്ദർശിക്കുവാനുള്ള യോഗം കാണുന്നു. വിദേശത്ത് സ്ഥിരതാമസത്തിനുള്ള അനുമതി ലഭിക്കും. ദാമ്പത്യ ജീവിതത്തിൽ അസ്വാരസ്യങ്ങൾ ഉണ്ടാകാതെ സൂക്ഷിക്കണം. പരിശ്രമങ്ങൾക്ക് അനുകൂലമായ വിജയം കൈവരിക്കുവാനും കാർത്തിക നക്ഷത്രക്കാർക്ക് ഈ ജൂലൈ മാസത്തിൽ യോഗം കാണുന്നു.\nരോഹിണി ,മകയിരം ,തിരുവാതിര നക്ഷത്രക്കാർക്ക് ജൂലൈ മാസം എങ്ങനെ?\nEnglish Summary: Monthly Prediction by Kanippayyur July 2021 / Ashwathy , Bharani , Karthika


'മാതൃഭൂമി സീഡ്' പതിനൊന്നാം വര്‍ഷത്തിലേയ്ക്ക്കുട്ടിവനത്തില് കുട്ടികളുടെ പരിസ്ഥിതിദിനാഘോഷം\nആലുവ: 'വായുമലിനീകരണത്തിന് വിട ചൊല്ലാം, പച്ചവിരിച്ച നീലാകാശം കാത്തു സൂക്ഷിച്ച് ജീവശ്വാസത്തെ നിലനിറുത്താം' പെരിയാറിനോട് ചേര്‍ന്നുള്ള 'മാതൃഭൂമി' ആര്‍ബറേറ്റത്തിലെത്തിയ 'സീഡംഗങ്ങള്' ഒരേ സ്വരത്തില് ഏറ്റുചൊല്ലി. അപൂര്‍വ്വ വൃക്ഷങ്ങളേയും ഔഷധ സസ്യങ്ങളേയും കൊണ്ട് നിറഞ്ഞ കുട്ടിവനമായി മാറിയ 'മാതൃഭൂമി' ആര്‍ബറേറ്റത്തിലാണ് സീഡംഗങ്ങള് പരിസ്ഥിതി ദിനാഘോഷത്തിനായി ഒത്തുചേര്‍ന്നത്. പതിനൊന്നാം വര്‍ഷത്തിലേയ്ക്ക് കടക്കുന്ന 'മാതൃഭൂമി സീഡിന്റെ' ഈ വര്‍ഷത്തെ പ്രവര്‍ത്തനോദ്ഘാടനവും ഇതിനോടൊപ്പം നടന്നു.\n'വായു മലിനീകരണം തടയുക'യെന്ന യു.എനിന്റെ ഈ വര്‍ഷത്തെ മുദ്യാവാക്യം ചടങ്ങിനെത്തിയ 'സീഡം'ഗങ്ങള്' ഒരേ മനസോടെ ഏറ്റെടുത്തു. വായുമലിനീകരണം തടയുന്ന ഇല്ലിതൈയാണ് ആര്‍ബറേറ്റത്തില് നട്ടത്. തൈനടീലും പരിപാടിയുടെ ഉദ്ഘാടനവും നെല്ലികുഴി റോയല് സ്‌കൂള് ഫോര് ഹിയറിങ് ഇംപയേര്‍ഡിലെ ബധിര വിദ്യാര്‍ത്ഥിയും സീഡംഗവുമായ നന്ദന സുനില് നിര്‍വ്വഹിച്ചു. ആംഗ്യഭാഷയിലൂടെ സദസിനോട് സംസാരിച്ച നന്ദനയ്ക്ക് അധ്യാപിക പരിഭാഷകയായി.\nപ്രകൃതി സംരക്ഷണത്തിന് ഭാഷയുടെ ആവശ്യമില്ലെന്നും അതിനുള്ള മനസുണ്ടായാല് മാത്രം മതിയെന്നും നന്ദന പറഞ്ഞു. ഓരോ വര്‍ഷവും ചൂട് കൂടി വരികയാണ്. പരിസ്ഥിതിനശിക്കുന്നതാണ് ഇതിന് കാരണം. നമ്മുടെ തലമുറയ്ക്കായും വരും തലമുറയ്ക്കായും പ്രകൃതിയെ സംരക്ഷിക്കാന് വിദ്യാര്‍ത്ഥികള് ഒരുമിച്ച് നില്‍ക്കണമെന്നും നന്ദന പറഞ്ഞു.\nവായുവിനും വെള്ളത്തിനും വേണ്ടി ക്യൂ നില്‍ക്കേണ്ട സ്ഥിതി ഭാവിയില് ഉണ്ടാകുമെന്ന് മുഖ്യപ്രഭാഷണം നടത്തിയ ഫെഡറല് ബാങ്ക് സി.എസ്.ആര്. വകുപ്പ് അസിസ്റ്റന്റ് വൈസ് പ്രസിഡന്റ് സുനില് കുമാര് മേനോന് പറഞ്ഞു. മാതൃഭൂമി 'സീഡിന്റെ' ഈ വര്‍ഷത്തെ പോസ്റ്റര് പരിസ്ഥിതി പ്രവര്‍ത്തകന് പ്രൊഫ.എസ്. സീതാരാമന് പ്രകാശനം ചെയ്തു.\nവാഴക്കാല നവനിര്‍മ്മാണ്, തമ്മനം നളന്ദ പബ്ലിക് സ്‌കൂള്, എളമക്കര ഭവന്‍സ് വിദ്യാമന്ദിര്, കോടനാട് മാര് ഔഗന്, തേവയ്ക്കല് വിദ്യോദയ സ്‌കൂള് എന്നിവിടങ്ങളില് നിന്നുള്ള 'സീഡ'ംഗങ്ങളും അധ്യാപകരുമാണ് പരിപാടിയില് പങ്കെടുത്തത്. കഴിഞ്ഞ അധ്യയന വര്‍ഷത്തെ 'ജെം ഓഫ് സീഡ്' അംഗങ്ങളും 'ബെസ്റ്റ് ടീച്ചര് കോഡിനേറ്റര്'മാരും ചടങ്ങില് പങ്കെടുത്തു.\nജില്ല പ്രിന്‍സിപ്പള് അഗ്രികള്‍ച്ചറല് ഓഫീസര് ഏലിയാമ്മ.വി. ജോണ്, മലിനീകരണ നിയന്ത്രണ ബോര്‍ഡ് അസി. എന്‍വയോണ്‍മെന്റല് എഞ്ചിനീയര് എം.എ. ഷഹാന എന്നിവര് സംസാരിച്ചു.


അസമിലെ തടങ്കൽ പാളയങ്ങളിലുളളവർ 3,331 | 'Six detention centres in Assam with capacity of 3,331 persons-India news | Madhyamam\ndate_range 17 March 2020 5:16 PM GMT\nഅസമിലെ തടങ്കൽ പാളയങ്ങളിലുളളവർ 3,331\nഒരു വർഷത്തിനിടെ 10 പേർ മരിച്ചതായി സർക്കാർ പാർലമെൻറിൽ\nന്യൂഡൽഹി: അസമിലെ ആറു തടങ്കൽ പാളയങ്ങളിലായി 10 പേർ ഒരു വർഷത്തിനിടയിൽ മരിച്ചതായി കേന്ദ്രസർക്കാർ പാർലമെൻറിനെ അറിയിച്ചു. വിദേശികളെയോ, ശിക്ഷിക്കപ്പെട്ട വിദേശികളെ യോ താമസിപ്പിക്കുന്ന കേന്ദ്രങ്ങളെന്നാണ് തടങ്കൽ പാളയങ്ങളെക്കുറിച്ച് സർക്കാർ വിശേഷിപ്പിച്ചത്. അസമിലെ ആറുതടങ്കൽ പാളയങ്ങളിലായി 3,331 പേരെ പാർപ്പിച്ചിട്ടുണ്ടെന്ന് ആഭ്യന്തര സഹമന്ത്രി ജി. കിഷൻ റെഡ്ഡി വിശദീകരിച്ചു. 3,000 പേരെ ഇത്തരത്തിൽ പാർപ്പിക്കാവുന്ന മറ്റൊരു കേന്ദ്രം നിർമാണത്തിലാണ്.\nആറു കേന്ദ്രങ്ങളിൽ പാർപ്പിച്ചിരിക്കുന്നവരുടെ എണ്ണം ഇപ്രകാരം: തേസ്പുർ-797, സിൽചർ-479, ദിബ്രുഗഢ്-680, ജോർഹട്ട്-670, കൊക്രജർ-335, ഗോൽപാറ-370. അസമിലെ തടങ്കൽപാളയങ്ങളിൽ ദേശീയ പൗരത്വപ്പട്ടികയില്ലെന്നും മന്ത്രി പറഞ്ഞു. തടങ്കൽപാളയങ്ങൾ ദേശീയ മനുഷ്യാവകാശ കമീഷെൻറ മൂന്നു സംഘങ്ങൾ ഫെബ്രുവരി 29 വരെയുള്ള ഒരു വർഷത്തിനിടയിൽ സന്ദർശിച്ചിട്ടുണ്ട്. വിദേശ പൗരന്മാരായി പ്രഖ്യാപിക്കപ്പെട്ടവരുമായി അവർ ആശയ വിനിയമം നടത്തിയെന്നും മന്ത്രി വിശദീകരിച്ചു.\nദേശീയ പൗരത്വപ്പട്ടിക, പൗരത്വ ഭേദഗതി നിയമം എന്നിവ വഴി അസമിലെ തടങ്കൽപാളയങ്ങൾ ആഗോള തലത്തിൽതന്നെ വാർത്തയായിരുന്നു. ഇതിനിടെയാണ് സർക്കാറിെൻറ വിശദീകരണം.\nTAGS:assam Detention Centres india news malayalam news\nNews Summary - 'Six detention centres in Assam with capacity of 3,331 persons-India news


സ Online ജന്യ ഓൺലൈൻ യുഎസ്എ കാസിനോ ഗെയിമുകൾ - ഓൺലൈൻ കാസിനോ ബോണസ് കോഡുകൾ\nസ Online ജന്യ ഓൺലൈൻ യുഎസ്എ കാസിനോ ഗെയിമുകൾ\nകഴിഞ്ഞ കുറച്ച് വർഷങ്ങളായി ഓൺലൈൻ ചൂതാട്ട മാർക്കറ്റ് വിജയകരമായി പൂരിതമാവുകയാണ്, പുതിയ ഓൺലൈൻ കാസിനോകൾ ദൈനംദിന അടിസ്ഥാനത്തിൽ തുറക്കുന്നു, അങ്ങനെ ഉപയോക്താക്കൾക്ക് മാന്യമായ നിരവധി ഓഫറുകൾ നൽകുന്നു. ആകർഷകമായ ചില സമ്മാനങ്ങൾ പിന്തുടരുമ്പോഴോ അല്ലെങ്കിൽ തോന്നിയപോലെ, ജാക്ക്‌പോട്ട് ഇൻഫ്യൂസ്ഡ് ഗെയിമുകളുടെ സമൃദ്ധമായ തിരഞ്ഞെടുപ്പിന് നന്ദി, ക്രമേണ വിജയികളാകാൻ സാധ്യതയുള്ള കളിക്കാരുടെ ഒരു നീണ്ട പട്ടിക കളിക്കാർക്ക് ഇപ്പോൾ ഉണ്ട്. നിർഭാഗ്യവശാൽ, യു‌എസ് നിയന്ത്രണങ്ങൾ ഈ പ്രദേശത്തെ അടിസ്ഥാനമാക്കിയുള്ള ക്ലയന്റുകളെ നിരവധി മികച്ച ഗെയിമിംഗ് രക്ഷപ്പെടലുകളിൽ പങ്കെടുക്കുന്നതിൽ നിന്നും തടയുന്നു, അത്തരം പ്രവർ‌ത്തനങ്ങൾ പൂർ‌ണ്ണമായി രജിസ്റ്റർ ചെയ്‌തിരിക്കുന്നതും പ്രത്യേക അധികാരപരിധി പാലിക്കുന്നതുമായ രാജ്യങ്ങളിലെ താമസക്കാർ‌ക്ക് മാത്രമായി ഇത് ലഭ്യമാണ്.\nഎന്നിരുന്നാലും, അമേരിക്കൻ കമ്മ്യൂണിറ്റിക്ക് ഇപ്പോഴും ചില ബദലുകൾ ഉണ്ട്, യു‌എസ്‌എ കളിക്കാർ‌ക്ക് ഡെപ്പോസിറ്റ് കാസിനോകളില്ല, ഇത് ലോകത്തിലെ ഈ പ്രത്യേക പ്രദേശത്തെ പ്രത്യേകമായി പരിപാലിക്കുന്നു. ഉപയോഗത്തിലുള്ള സോഫ്റ്റ്‌വെയർ പ്ലാറ്റ്‌ഫോമുകൾക്ക് നന്ദി, നിയമപരമായ കാര്യങ്ങൾ പൂർണ്ണമായും പരിഹരിച്ചു, ഇത് അമേരിക്കൻ കാഴ്ചക്കാരെ അതിശയകരമായ ചില സ്ലോട്ട് മെഷീനുകൾ തേടാൻ അനുവദിക്കുന്നു, ഇത് തീർച്ചയായും ഇന്റർനെറ്റിൽ കാസിനോ ഗെയിമുകൾ കളിക്കാൻ ഇഷ്ടപ്പെടുന്ന ഏതൊരാൾക്കും ഒരു മികച്ച ഓപ്ഷനാണ്.\nഒരു കാസിനോ ദാതാവിനെ തിരഞ്ഞെടുക്കുക:


‘ധനകാര്യ മന്ത്രി ബോധപൂർവ്വം വിവാദമുണ്ടാക്കാൻ ശ്രമിക്കുന്നു’; ഐസക്ക് ധനമന്ത്രിയായിരിക്കാൻ യോഗ്യനല്ലെന്ന് ചെന്നിത്തല\n‘ധനകാര്യ മന്ത്രി ബോധപൂർവ്വം വിവാദമുണ്ടാക്കാൻ ശ്രമിക്കുന്നു’; ഐസക്ക് ധനമന്ത്രിയായിരിക്കാൻ യോഗ്യനല്ലെന്ന് ചെന്നിത്തല\nധനകാര്യ മന്ത്രി ബോധപൂർവ്വം വിവാദമുണ്ടാക്കാൻ ശ്രമിക്കുകയാണെന്ന് പ്രതിപക്ഷ നേതാവ് രമേശ് ചെന്നിത്തല ആരോപിച്ചു.\n15 Nov 2020 5:24 AM GMT\nധനകാര്യ മന്ത്രി ബോധപൂർവ്വം വിവാദമുണ്ടാക്കാൻ ശ്രമിക്കുകയാണെന്ന് പ്രതിപക്ഷ നേതാവ് രമേശ് ചെന്നിത്തല ആരോപിച്ചു. സ്വർണ്ണക്കടത്ത് കേസിൽ നിന്നും മയക്കുമരുന്ന് കച്ചവടത്തിൽ നിന്നും ശ്രദ്ധതിരിക്കാനാണ് തോമസ് ഐസക്കിന്റെ നീക്കമെന്ന് ചെന്നിത്തല പറഞ്ഞു.\nഐസക് ധനകാര്യ മന്ത്രി സ്ഥാനത്തിരിക്കാൻ യോഗ്യനല്ലെന്നും പാർട്ടിയും സർക്കാരും പ്രതിസന്ധിയിലായപ്പോൾ ഒരു പാവയായി ധനമന്ത്രി വേഷം കെട്ടുന്നത് അപമാനകരമാണെന്ന് ചെന്നിത്തല പരിഹസിച്ചു. സ്വപ്നയേയും ബിനീഷിനേയും രക്ഷിക്കാനാണ് ധനമന്ത്രിയുടെ ശ്രമം. കേരളത്തിലെ വിവിധ പദ്ധതികളിലെ അഴിമതി പ്രതിപക്ഷം പുറത്തുവിടുമെന്നും ചെന്നിത്തല കൂട്ടിച്ചേർത്തു.\nഅതേസമയം പ്രതിപക്ഷത്തിനും പ്രതിപക്ഷ നേതാവിനും പ്രതികരണവുമായി തോമസ് ഐസക്കും രംഗത്തെത്തിയിരുന്നു.സിഎജിയുടെ നിലപാട് അംഗീകരിക്കുന്നുണ്ടോയെന്ന് കോണ്‍ഗ്രസും യുഡിഎഫും വ്യക്തമാക്കണമെന്നും 2002 ലും 2003 ലും കിഫ് ബി വഴി യുഡിഎഫ് വായ്പയെടുത്തിരുന്നുവെന്നും കാതലായ പ്രശ്‌നങ്ങള്‍ക്ക് പ്രതിപക്ഷ നേതാവ് മറുപടി നല്‍കുന്നില്ലെന്നും തോമസ് ഐസക്ക് ആരോപിച്ചു. പൊതുമേഖല സ്ഥാപനങ്ങള് വായ്പയെടുക്കുന്നത് ഭരണഘടനാ വിരുദ്ധമാണോയെന്ന് ചെന്നിത്തല വ്യക്തമാക്കണമെന്നാണ് ഐസക്ക് പറഞ്ഞത്.\nലാവ്‌ലിന് കേസ് തുടങ്ങിയത് സിഎജിയുടെ കരട് റിപ്പോര്‍ട്ട് വെച്ചിട്ടാണെന്ന് തോമസ് ഐസക്ക് വ്യക്തമാക്കി. ചോര്‍ത്തുന്നത് ശരിയല്ലെങ്കില് പ്രതിപക്ഷം അന്ന് അതെന്തിന് ഉപയോഗിച്ചുവെന്നും ഐസക്ക് ചോദിച്ചു. കരട് റിപ്പോര്‍ട്ടിലെ പരാമര്‍ശം വെച്ചാണ് വര്‍ഷങ്ങളോളം പ്രതിപക്ഷം ആഘോഷിച്ചതെന്നും ഐസക്ക് ചൂണ്ടിക്കാട്ടി. കിഫ്ബിയുടെ ഓഡിറ്റാക്കണമെന്ന സിഎജിയുടെ ആവശ്യം കഴിഞ്ഞ യുഡിഎഫ് സര്‍ക്കാര് തള്ളിയിരുന്നുവെന്നും കിഫ്ബിയില് സിഎജി സമഗ്രമായ ഓഡിറ്റ് നടത്തിയിട്ടുണ്ടെന്നും ഐസക്ക് കൂട്ടിച്ചേര്‍ത്തു.


ഓഖി ഫണ്ടില് മുഖ്യമന്ത്രിയുടെ ആകാശയാത്ര; വിവാദമായപ്പോള് ഉത്തരവ് റദ്ദാക്കി – Chandrika Daily\nBy chandrika Tuesday January 9, 2018 21:41 pm\nഓഖി ഫണ്ടില് മുഖ്യമന്ത്രിയുടെ ആകാശയാത്ര; വിവാദമായപ്പോള് ഉത്തരവ് റദ്ദാക്കി\nതിരുവനന്തപുരം: സാമ്പത്തിക പ്രതിസന്ധിയില് നട്ടം തിരിയുന്ന ഇടത് സര്‍ക്കാര്, ദുരന്ത നിവാരണ ഫണ്ടില് നിന്നും കൈയിട്ടുവാരുന്നു. അതും മുഖ്യമന്ത്രി പിണറായി വിജയന് നടത്തിയ ആകാശയാത്രക്കായി. ദുരിതാശ്വാസത്തിനായി വിനിയോഗിക്കേണ്ട…\nതിരുവനന്തപുരം: സാമ്പത്തിക പ്രതിസന്ധിയില് നട്ടം തിരിയുന്ന ഇടത് സര്‍ക്കാര്, ദുരന്ത നിവാരണ ഫണ്ടില് നിന്നും കൈയിട്ടുവാരുന്നു. അതും മുഖ്യമന്ത്രി പിണറായി വിജയന് നടത്തിയ ആകാശയാത്രക്കായി. ദുരിതാശ്വാസത്തിനായി വിനിയോഗിക്കേണ്ട ഫണ്ടാണ്, മുഖ്യമന്ത്രി തൃശൂരിലെ സി.പി.എം സമ്മേളനവേദിയില് നിന്നു തലസ്ഥാനത്തേക്ക് ഹെലികോപ്റ്ററില് പറന്നതിന്റെ ചെലവിനായി നല്‍കാന് നിര്‍ദേശിച്ചത്. എന്നാല് വാര്‍ത്തകള് പുറത്ത് വന്നതോടെ വിവാദ ഉത്തരവ് റദ്ദാക്കി. പണം വകമാറ്റിയത് അറിഞ്ഞില്ലെന്നും മുഖ്യമന്ത്രിയുടെ ഓഫീസ് വിശദീകരിച്ചു.\nഎട്ട് ലക്ഷം രൂപയാണ് തൃശൂരില് നിന്ന് തിരുവനന്തപുരത്തേക്ക് പറക്കാന് മുഖ്യമന്ത്രിക്ക് ചെലവായത്. ഓഖി കേന്ദ്രസംഘത്തെ കാണാനാണ് മുഖ്യമന്ത്രി തൃശൂരില് നിന്ന് തലസ്ഥാനത്തേക്ക് ഹെലികോപ്റ്ററില് എത്തിയതെന്നും അതിനാല് ദുരന്ത നിവാരണ ഫണ്ടില് നിന്ന് പണം നല്‍കണമെന്നും റവന്യു വകുപ്പ് അഡീഷണല് ചീഫ് സെക്രട്ടറി പി.എച്ച് കുര്യന് ഇറക്കിയ ഉത്തരവില് പറയുന്നു. തിരുവനന്തപുരം ജില്ലാ കലക്ടറോടാണ് ഫണ്ട് നല്‍കാന് നിര്‍ദേശിച്ചിരിക്കുന്നത്.\nഖജനാവില് പണമില്ലന്ന് സര്‍ക്കാര് പരിതപിക്കുമ്പോഴായിരുന്നു മുഖ്യമന്ത്രിയുടെ ഹെലികോപ്റ്ററിലെ കറക്കം. സി.പി.എം തൃശൂര് ജില്ലാ സമ്മേളനത്തിന്റെ ഉദ്ഘാടനം കഴിഞ്ഞ് തിരുവനന്തപുരത്ത് എത്താനാണ് ബംഗളൂരു ആസ്ഥാനമായ സ്വകാര്യ കമ്പനിയുടെ ഹെലികോപ്റ്റര് വാടകക്കെടുത്തത്. തിരുവനന്തപുരത്തെ പരിപാടിക്കു ശേഷം അതേ ഹെലികോപ്റ്ററില് വീണ്ടും തൃശൂരിലെ സമ്മേളന സ്ഥലത്തേക്ക് മുഖ്യമന്ത്രി പറന്നു. പാര്‍ട്ടി സമ്മേളനത്തില് പ്രവര്‍ത്തകരോട് സര്‍ക്കാറിന്റെ സാമ്പത്തിക സ്ഥിതിയെ കുറിച്ച് പരിതപിച്ചതിനുശേഷമായിരുന്നു മുഖ്യമന്ത്രിയുടെ ആകാശ യാത്ര.\nഈ യാത്രക്ക് ബംഗളൂരുവിലെ ചിപ്സന് ഏവിയേഷന് പ്രൈവറ്റ് ലിമിറ്റഡ് എന്ന കമ്പനി 13.09 ലക്ഷം രൂപയുടെ ബില്ലാണ് ഡി.ജി.പിക്ക് നല്‍കിയത്. ഡി.ജി.പി ഇത് ദുരന്ത നിവാരണ വകുപ്പിന്റെ ചുമതലയുള്ള റവന്യു വകുപ്പ് പ്രിന്‍സിപ്പല് സെക്രട്ടറി പി.എച്ച് കുര്യന് കൈമാറി. കമ്പനിയുമായി ‘വിലപേശി’ കുര്യന് ഇത് എട്ടു ലക്ഷം രൂപയായി കുറക്കുകയും കഴിഞ്ഞ ആറിന് തുക അനുവദിച്ച് ഉത്തരവിറക്കുകയും ചെയ്യുകയായിരുന്നു. ഓഖി ദുരന്ത മേഖല സന്ദര്‍ശിക്കുന്ന കേന്ദ്ര സംഘത്തെ കാണാനാണ് മുഖ്യമന്ത്രി ഹെലികോപ്റ്റര് വാടകക്കെടുത്തതെന്നാണ് റവന്യു സെക്രട്ടറിയുടെ ഉത്തരവില് പറയുന്നത്. എന്നാല് അന്നേദിവസം കേന്ദ്ര സംഘവുമായി മുഖ്യമന്ത്രി ചര്‍ച്ച നടത്തിയിരുന്നില്ല എന്നതാണ് വസ്തുത. ദുരന്ത നിവാരണവുമായി ബന്ധപ്പെട്ടു മാത്രമേ തുക അനുവദിക്കാവൂ എന്നിരിക്കേയാണ് മുഖ്യമന്ത്രിയുടെ ധൂര്‍ത്തിന് പണം അനുവദിച്ചത്. ദുരിതാശ്വാസ ഫണ്ടിലേക്ക് പണം നല്‍കി സഹായിക്കണമെന്ന് നിരന്തരം അഭ്യര്‍ത്ഥിക്കുന്ന മുഖ്യമന്ത്രിയാണ്, ഈതുക പാര്‍ട്ടി സമ്മേളനയാത്രക്കായി വകമാറ്റിയത്.\nകഴിഞ്ഞ നവംബര് ആറിന് മധുരയില് പാര്‍ട്ടി പരിപാടിയില് പങ്കെടുക്കാന് ചാര്‍ട്ടേഡ് വിമാനത്തിലായിരുന്നു മുഖ്യമന്ത്രി പറന്നത്. പൊലീസ് ആസ്ഥാനത്തു നിന്നാണ് വിമാനം ബുക്ക് ചെയ്തത്. ഇതിന്റെ വാടക ഏത് കണക്കില് പെടുത്തിയാണ് കൊടുത്തതെന്ന് ഇതുവരെ പുറത്തു വിട്ടിട്ടില്ല.\nCategories: Culture, More, Views Tags: Ockhi, pinarayi vijayan


K Sudhakaran against pinarayi vijayan - Samakalika Malayalam\n'ക്യാപ്റ്റന് നിലംപരിശായി; പിണറായി രാജിവയ്ക്കണം; ഇതാണ് വരാന് പോകുന്ന കോണ്‍ഗ്രസ്'; കെ സുധാകരന്\nBy സമകാലിക മലയാളം ഡെസ്‌ക് | Published: 03rd June 2022 11:30 AM |\nLast Updated: 03rd June 2022 11:30 AM | A+A A- |\nകണ്ണൂര്: തൃക്കാക്കര നിയമസഭാ ഉപതെരഞ്ഞെടുപ്പ് ഫലം വന്നതോടെ ക്യാപ്റ്റന് നിലംപരിശായെന്ന് കെപിസിസി പ്രസിഡന്റ് കെ സുധാകരന്. ഓരോ റൗണ്ടും വോട്ടെണ്ണിയപ്പോല് ഓരോ കാതം പുറകോട്ടുപോകുകയാണ് എല്‍ഡിഎഫ് ചെയ്തത്. ഫലം സര്‍ക്കാരിന്റെ വിലയിരുത്തലാകുമെന്നാണ് കോടിയേരി ഉള്‍പ്പടെയുള്ള സിപിഎം നേതാക്കള് പറഞ്ഞത്. തെരഞ്ഞെടുപ്പ് ഫലം ഇത് സര്‍ക്കാരിന്റെ വിലയിരുത്തലാണ്. ജനഹിതം മാനിച്ച് മുഖ്യമന്ത്രി രാജിവക്കണമെന്ന് കെ സുധാകരന് പറഞ്ഞു.\nതിരുത മീനുമായി യുഡിഎഫിന്റെ ആഹ്ലാദപ്രകടനം\nകൊച്ചി: തൃക്കാക്കര നിയമസഭാ ഉപതെരഞ്ഞെടുപ്പില് വന്‍വിജയം ഉറപ്പിച്ചതിന് പിന്നാലെ മുന് കോണ്‍ഗ്രസ് നേതാവും മുന്‍മന്ത്രിയുമായ കെവി തോമസിന്റെ പോസ്റ്ററുകള് കത്തിച്ച് യുഡിഎഫ് പ്രവര്‍ത്തകര്. കൗണ്ടിങ്ങ് സെന്ററിന് മുന്നിലാണ് കോണ്‍ഗ്രസ് പ്രവര്‍ത്തകര് തോമസിന്റെ ചിത്രമുള്ള പോസ്റ്ററുകള് കത്തിച്ചത്. തിരുതമീനുമായി കോണ്‍ഗ്രസ് പ്രവര്‍ത്തകര് കെവി തോമസിന്റെ മുന്നില് പ്രകടനം നടത്തുകയും പടക്കം പൊട്ടിക്കുകയും ചെയ്തു.\nപി ടിയേയും മറികടന്ന് ഉമയുടെ കുതിപ്പ്; ലീഡ് പതിനയ്യായിരം കടന്നു; തകർന്നടിഞ്ഞ് എൽഡിഎഫ് ( വീഡിയോ)\nPinarayi Vijayan പിണറായി കെ സുധാകരന് K Sudhakaran Assembly elections രാജിവയ്ക്കണം THRIKKAKARA CONSTITUENCY Thrikkakara by-election


മുറിവുകള് ഉണക്കുന്ന വിധങ്ങള് | True Copy Webzine\nമുറിവുകള് ഉണക്കുന്ന വിധങ്ങള്\nഎന്തായിരുന്നു അവര് തമ്മിലുള്ള ബന്ധം? ആശുപത്രി കിടക്കയില് ഭര്‍ത്താവിനോടൊപ്പം കഴിഞ്ഞ ഒരു സഹരോഗി എന്നതിനെ കവിഞ്ഞു വളര്‍ന്ന ഒരു കരുതലിന്റെ ബന്ധം. മനുഷ്യരുടെ ഉള്ളില് ഉറവെടുക്കുന്ന കരുണയില് ഉണ്ടാകുന്നത്.\nജയശ്രീയ്ക്കും മൈത്രേയനും മസ്‌ക്കറ്റിലുള്ള സുഹൃത്തുക്കള് സ്വീകരണം നല്‍കിയപ്പോള്\nകാര്‍ത്യായനിയും സതിയും ക്ലിനിക്കിലെ വെയിറ്റിങ് റൂമില് പരസ്പരം നോക്കാതെ കുറച്ച് സമയം ഇരുന്നു. അവര് അങ്ങോട്ടും ഇങ്ങോട്ടും ഒന്നും ഉരിയാടിയില്ല. കഴിയുന്നതും മുഖത്തോട് മുഖം നോക്കാതിരിക്കാന് ശ്രദ്ധിച്ചു. കുറച്ചുസമയം കഴിഞ്ഞ്, പിന്നീട് വരാമെന്ന് പറഞ്ഞ് സതി ഇറങ്ങി പോയി. പ്രഷര് പരിശോധിക്കാനായി വന്ന കാര്‍ത്യായനി അത് കഴിഞ്ഞിട്ടാണ് മടങ്ങി പോയത്. രണ്ടാഴ്ച കൂടുമ്പോള് അവരത് കൃത്യമായി ചെയ്തിരുന്നു.\nചെറുവക്കല് ഞാനൊരു ഈവനിംഗ് ക്ലിനിക് തുടങ്ങിയിട്ട് അധികം കാലമായിരുന്നില്ല. വൈകുന്നേരം നാല് മണി മുതല് എട്ടു മണി വരെയാണ് ക്ലിനിക് പ്രവര്‍ത്തിച്ചിരുന്നത്. ""കമലാലയം'' എന്ന വലിയ വീടിന്റെ ഒരു വശത്തുള്ള ഒരു വിറകുപുര അവര് ക്ലിനിക്കിനായി ഒരുക്കി തന്നു. മൂന്നു മുറികളായി തിരിച്ചതില് നടുവിലെ മുറിയിലാണ് ഇഞ്ചക്ഷന് കൊടുക്കുകയും ഡ്രസ്സിംഗ് ചെയ്യുകയും ചെയ്തത്. ആവശ്യമുള്ളപ്പോള് രോഗികള് അവിടെ വിശ്രമിക്കുകയും ചെയ്തു. മെഡിക്കല് കോളേജിലേക്ക് അധികം ദൂരം ഉണ്ടായിരുന്നില്ല എങ്കിലും ചെറിയ അസുഖങ്ങള്‍ക്ക് ചികിത്സക്കായി നാട്ടുകാര് എന്റെ ക്ലിനിക്കില് വന്നു തുടങ്ങി. ക്ലിനിക് കൂടുതല് സമയം പ്രവര്‍ത്തിപ്പിക്കണമെന്ന ആവശ്യമായിരുന്നു അവര്‍ക്കുണ്ടായിരുന്നത്. നാടിന്റെ ഫിസിയോളജിയും പാത്തോളജിയും ഞാന് പതുക്കെ അറിഞ്ഞു തുടങ്ങി. രാഷ്ട്രീയത്തിന്റെയോ മറ്റെന്തിന്റെയെങ്കിലുമോ പേരില് ചേരി തിരിഞ്ഞ പോരുകള് എല്ലാ സ്ഥലങ്ങളിലും ഉണ്ടാകാറുണ്ട്. അത് ചിലപ്പോള് കുത്തിലും വെട്ടിലും കലാശിക്കും. അതില് പെട്ടവരില് ചിലര്‍ക്ക് അത് നിത്യ തൊഴിലായി മാറും. സ്വന്തം പേരിന്റെ കൂടെ ഒരു വട്ടപ്പേരു കൂടിയുണ്ടാകും. കോടാലി വാസു എന്നോ പാഷാണം ഗോപി എന്നോ ഒക്കെ അവര് അറിയപ്പെടും. ആ നാട്ടിലും അങ്ങനെയുള്ള സംഭവങ്ങളും അതില് പെട്ട് പോയ മനുഷ്യരും ഉണ്ടായിരുന്നു. അവരെ ആ പേരുകള് ഉപയോഗിച്ച് വിളിക്കാന് ഞാന് ആഗ്രഹിക്കുന്നില്ല.


ഗ്രാമവികസനം പഠിക്കാം | Madhyamam\nHomechevron_rightEducationchevron_rightEdu Newschevron_rightഗ്രാമവികസനം പഠിക്കാം\ndate_range7Oct 2016 10:48 PM GMT\nഇന്ത്യയിലെ 70 ശതമാനവും ജീവിക്കുന്നത് ഗ്രാമങ്ങളിലാണ് എന്നതിനാല് ഗ്രാമങ്ങളുടെ സാമൂഹികവും സാമ്പത്തികവുമായ വികസനം അത്യാവശ്യമാണ്. റൂറല് ഡെവലപ്മെന്‍റ് മാനേജ്മെന്‍റ് പഠിച്ച് വികസനത്തിന്‍െറ ചാലകശക്തിയാവാന് നിങ്ങള്‍ക്കും അവസരമുണ്ട്. ഗ്രാമവികസന മന്ത്രാലയത്തിന് കീഴില് പ്രവര്‍ത്തിക്കുന്ന ഹൈദരാബാദിലെ നാഷനല് ഇന്‍സ്റ്റിറ്റ്യൂട്ട് ഓഫ് റൂറല് ഡെവലപ്മെന്‍റ് ആന്‍ഡ് പഞ്ചായത്തീരാജില് ഒരു വര്‍ഷത്തെ പി.ജി ഡിപ്ളോമക്കാണ് അപേക്ഷ ക്ഷണിച്ചിരിക്കുന്നത്. കോഴ്സ് പൂര്‍ത്തിയാക്കുന്നവര്‍ക്ക് എന്.ജി.ഒ/ കോര്‍പറേറ്റ് സ്ഥാപനങ്ങളുടെ സാമൂഹിക വികസന വിഭാഗം/ ബാങ്കുകള് എന്നിവിടങ്ങളിലാണ് ജോലി സാധ്യത. ഇതിന് പുറമെ ഫ്രീലാന്‍സായും ട്രെയിനര്/ ഗവേഷകരായും ഗ്രാമങ്ങളിലത്തൊം.\nനാഷനല് ഇന്‍സ്്റ്റിറ്റ്യൂട്ട് ഓഫ് റൂറല് ഡെവലപ്മെന്‍റ് ആന്‍ഡ് പഞ്ചായത്തീരാജ് നടത്തുന്ന ഡിപ്ളോമ ഇന് റൂറല് ഡെവലപ്മെന്‍റ് മാനേജ്മെന്‍റ് കോഴ്സിന് അപേക്ഷിക്കാന് യു.ജി.സി അംഗീകരിച്ച ബിരുദമാണ് യോഗ്യത. അവസാന വര്‍ഷം പഠിക്കുന്ന 2017 ജനുവരി ഒന്നിനുള്ളില് കോഴ്സ് പൂര്‍ത്തിയാക്കുന്നവര്‍ക്കും അപേക്ഷിക്കാം.\nനവംബര് ആറിന് നടക്കുന്ന ഓള് ഇന്ത്യ എന്‍ട്രന്‍സ് ടെസ്്റ്റ് വഴിയായിരിക്കും പ്രവേശം. കേരളത്തില് തിരുവനന്തപുരമാണ് പരീക്ഷ കേന്ദ്രം. ഷോര്‍ട്ട് ലിസ്്റ്റില് ഉള്‍പ്പെടുന്നവര്‍ക്ക് ഗ്രൂപ് ചര്‍ച്ച, അഭിമുഖം എന്നിവയുമുണ്ടായിരിക്കും.\nജനറല്/ ഒ.ബി.സി വിദ്യാര്‍ഥികള്‍ക്ക് 1.60 ലക്ഷവും എസ്.സി/ എസ്.ടി/ ഭിന്നശേഷിക്കാര്‍ക്ക് 1.25 ലക്ഷം രൂപയുമാണ് ഫീസ്. പഠനത്തില് മികവ് തെളിയിക്കുന്ന 10 വിദ്യാര്‍ഥികള്‍ക്ക് എന്.ഐ.ആര്.ഡി.പി.ആര് സ്കോളര്‍ഷിപ് അനുവദിക്കും. കോഴ്സ് പൂര്‍ത്തിയാക്കുന്നവര്‍ക്ക് ജോലി ലഭ്യമാക്കാന് സ്ഥാപനം ശ്രമിക്കും. അപേക്ഷിക്കേണ്ട വിധം: www.nird.org.in/pgdrdm.aspx എന്ന വെബ്സൈറ്റില്‍നിന്ന് അപേക്ഷ ഫോറം ഡൗണ്‍ലോഡ് ചെയ്യാം. അപേക്ഷ ഫീസ് 200 രൂപ (എസ്.സി/ എസ്.ടി/ ഭിന്നശേഷിക്കാര് 100 രൂപ) എന്.ഐ.ആര്.ഡി-പി.ജി.ഡി.ആര്.ഡി.എം എന്ന വിലാസത്തില് ഹൈദരാബാദില് മാറാവുന്ന തരത്തില് ഡിമാന്‍റ് ഡ്രാഫ്റ്റ് എടുക്കണം.\nപൂരിപ്പിച്ച അപേക്ഷയും ഡിമാന്‍റ് ഡ്രാഫ്റ്റും Coordinator (Admissions), Centre for Post Graduate Studies and Distance Education, National Institute of Rural Development and Panchayati Raj, Rajendranagar-Hyderabad 500030 എന്ന വിലാസത്തില് അയക്കണം. അവസാന തീയതി ഈ മാസം 26. വിശദ വിവരങ്ങള്‍ക്ക് വെബ്സൈറ്റ് സന്ദര്‍ശിക്കണം.


കൂച്ചുവിലങ്ങ് വേണ്ടത് മാധ്യമങ്ങള്‍ക്കല്ല, ജനങ്ങളെ പറ്റിക്കുന്ന ജനപ്രതിനിധികള്‍ക്കും ഉദ്യോഗസ്ഥര്‍ക്കും - തമസോമ | Thamasoma\nHome / Open Forum / കൂച്ചുവിലങ്ങ് വേണ്ടത് മാധ്യമങ്ങള്‍ക്കല്ല, ജനങ്ങളെ പറ്റിക്കുന്ന ജനപ്രതിനിധികള്‍ക്കും ഉദ്യോഗസ്ഥര്‍ക്കും\nകൂച്ചുവിലങ്ങ് വേണ്ടത് മാധ്യമങ്ങള്‍ക്കല്ല, ജനങ്ങളെ പറ്റിക്കുന്ന ജനപ്രതിനിധികള്‍ക്കും ഉദ്യോഗസ്ഥര്‍ക്കും\nമാധ്യമങ്ങളെ കൂച്ചുവിലങ്ങിടാന് ഒരുതവണ കൂടി കേന്ദ്ര സര്‍ക്കാര് ശ്രമിച്ചു, പക്ഷേ നടന്നില്ല. കടുത്ത എതിര്‍പ്പിനെത്തുടര്‍ന്നാണ് മാധ്യമപ്രവര്‍ത്തകരുടെ അക്രെഡിറ്റേഷന് റദ്ദാക്കാനുള്ള തീരുമാനം സര്‍ക്കാര് പിന്‍വലിച്ചത്. വാര്‍ത്ത വ്യാജമാണെന്നു തെളിഞ്ഞാല് മാധ്യമപ്രവര്‍ത്തകരുടെ അക്രെഡിറ്റേഷന് റദ്ദാക്കുമെന്നായിരുന്നു കേന്ദ്ര സര്‍ക്കാര് പ്രഖ്യാപിച്ചത്. ഈ നിയമത്തിലൂടെ ഇന്ത്യയിലെ മാധ്യമങ്ങളെ കൂച്ചുവിലങ്ങിടാനാണ് സര്‍ക്കാര് ശ്രമിച്ചത്.\nകാവല് നായ്ക്കളാണ് മാധ്യമങ്ങള്. അനീതി കാണുമ്പോള് കുരയ്ക്കാന് വിധിക്കപ്പെട്ടവര്. ചിലപ്പോള്, ആ കുര വെറും സംശയത്തിന്റെ പേരില് മാത്രമായിരിക്കാം, എങ്കിലും അവറ്റകള്‍ക്ക് കുരച്ചേ തീരൂ. കുരയ്ക്കുന്നവര്‍ക്ക് കൂച്ചുവിലങ്ങിടുമ്പോള്, കള്ളന്മാരെ എന്തു ചെയ്യണം....??? അവരെ ഇങ്ങനെ അഴിഞ്ഞാടാന് വിട്ടാല് മതിയോ....?? കള്ളത്തരവും അനീതികളും കാണുമ്പോള് കുരയ്ക്കാന് നിയോഗിക്കപ്പെട്ടവര് മിണ്ടാതിരുന്നാല്, കള്ളന്മാര്‍ക്കും അക്രമികള്‍ക്കും ബഹുസുഖം. അവരുടെ കള്ളത്തരം വിളിച്ചു പറയാന് ആരുമുണ്ടാകില്ല. ശിക്ഷ കിട്ടിയെങ്കിലോ എന്നു കരുതി കാവല് നായ്ക്കള് മിണ്ടാതിരിക്കും. അതേ, അതുതന്നെയാണ് ഭരണകൂടത്തിന്‍രെയും ആവശ്യം. അവര് മിണ്ടരുത്, ഒന്നും കാണരുത്, കണ്ടതൊന്നും വിളിച്ചു പറയുകയുമരുത്.\nഅമ്പതിനായിരം രൂപ മുടക്കി ഒരു ബസ് കാത്തിരിപ്പു കേന്ദ്രമുണ്ടാക്കി, അതിനു മുകളില് അഞ്ചു ലക്ഷവും പത്തു ലക്ഷവും അതിനു ചെലവായി എന്ന് എഴുതി വയ്ക്കുന്ന, കള്ളന്മാരായ ജനപ്രതിനിധികളെ ഈ നിയമത്തിന്റെ പരിധിയില് കൊണ്ടുവരേണ്ടേ...?? അട്ടപ്പാടിയിലെ പാവങ്ങള്‍ക്കു വേണ്ടി വകയിരുത്തിയ കോടികള് പോക്കറ്റിലാക്കിയ ജനപ്രതിനിധികളും ഉദ്യോഗസ്ഥരും കൂടി ഈ നിയമത്തിന്റെ പരിധിയില് കൊണ്ടുവരണം. സര്‍ക്കാര് ഖജനാവില് നിന്നും കോടികള് മുടക്കി പ്രതിമകള് നിര്‍മ്മിക്കുന്നവരെ എന്തു ചെയ്യണം....? സ്വന്തം മഹത്വം പാടാന് വേണ്ടി കോടികള് പരസ്യത്തിനു വേണ്ടി മുടക്കുന്നവരെ എന്തു ചെയ്യണം...?? പാവങ്ങളുടെ പിച്ചച്ചട്ടിയില് പോലും കൈയിട്ടുവാരി സമ്പന്നരുടെ പാനപാത്രം നിറയ്ക്കുന്നവര്‍ക്കെതിരെ എന്തു നടപടി ഉണ്ടാകും...??\nഭരിക്കുന്നവരുടെ അപദാനങ്ങള് മാത്രം പാടിയാല് മതിയോ മാധ്യമങ്ങള്...??? അതിന് വേണ്ടുവോളം സ്തുതിപാഠകരുണ്ടല്ലോ, പിന്നെ മാധ്യമങ്ങള് എന്തിന്...?? കോടിക്കണക്കിനു തുക ഇതിനായി ഓരോ ദിനവും ചെലവാക്കുന്നുമുണ്ട്. ഇവിടെ, ശബ്ദമില്ലാത്തവര്‍ക്കുവേണ്ടിയാണ് മാധ്യമങ്ങള് നിലകൊള്ളുന്നത്. രാജാവ്‌നഗ്നനാണ് എന്നറിയിക്കേണ്ട ചുമതല അവര്‍ക്കുണ്ട്. അവരുടെ കൈകള്‍ക്കും നാവിനും വിലങ്ങിട്ടാല്, അത് മഹത്തായ ജനാധിപത്യ സംസ്‌കാരമല്ല.\nഎങ്കിലും, എല്ലാ മേഖലയിലും പുഴുക്കുത്തുകള് ഉള്ളതുപോലെ, മാധ്യമരംഗത്തും കണ്ടേക്കാം ഇത്തരക്കാര്. അവരെ, ജനാധിപത്യരീതിയില് ശിക്ഷിക്കുകയാണു വേണ്ടത്. പെരുംകള്ളം കാണിക്കുന്ന മന്ത്രിമാരും രാഷ്ട്രീയ പ്രവര്‍ത്തകരും പറയുന്നൊരു കാര്യമുണ്ട്. നിയമം നിയമത്തിന്റെ വഴിക്കു പോകുമെന്ന്. ആ നിയമവഴിയെന്തേ മാധ്യമപ്രവര്‍ത്തകര്‍ക്ക് അന്യമായത്...??? കുറ്റം ചെയ്തിട്ടുണ്ടെങ്കില് ശിക്ഷിക്കേണ്ടത് കോടതിയാണ്. കോടതി ശിക്ഷിക്കട്ടെ....\nമഹാകുംഭകോണത്തില് പിടിയിലായി ശിക്ഷ അനുഭവിക്കുന്ന രാഷ്ട്രീയ പ്രവര്‍ത്തകര്‍ക്ക് ജയിലില് വി വി ഐ പി പരിഗണനയും തുടരെത്തുടരെ പരോളും. അവരെ രാഷ്ട്രീയത്തില് നിന്നും ആജീവനാന്തം വിലക്കാത്തത് എന്തുകൊണ്ട്...?? കള്ളത്തരം കാണിച്ചവര്‍ക്ക് ശിക്ഷയില്ല. ജനങ്ങളെ സേവിക്കേണ്ട സര്‍ക്കാര് ഉദ്യോഗസ്ഥര് കള്ളങ്ങള് കാണിച്ചാല് അതിന് എന്തു ശിക്ഷയാണ് നല്‍കുന്നത്...??? അടിച്ചമര്‍ത്തപ്പെട്ട ദളിത് ആദിവാസി വിഭാഗങ്ങളുടെ മേല് കുതിര കയറുന്നവര്‍ക്ക് എന്തു ശിക്ഷയാണ് നല്‍കുന്നത്...??? ദളിത് സ്ത്രീകള് തങ്ങള്‍ക്കു ഭോഗിക്കാനുള്ള ഒരു വസ്തു മാത്രമാണ് എന്ന മുന്നോക്ക സമുദായക്കാരന്റെ ധാര്‍ഷ്ട്യാഹങ്കാരങ്ങള്‍ക്ക് എന്തു ശിക്ഷയാണുള്ളത്....???\nപല വര്‍ഗ്ഗീയ കലാപങ്ങളും ഇന്ത്യന് മണ്ണില് നടന്നിട്ടുള്ളത് ഭരണകൂടത്തിന്റെ ഒത്താശയോടുകൂടിയാണ്. വിവിധ മതത്തിലും ജാതിയിലും പെട്ടവരെ തമ്മില് തല്ലിച്ച് രാഷ്ട്രീയ മുന്നേറ്റങ്ങള് നടത്തുന്ന നെറികെട്ട നേതാക്കള്. ഭരണകൂടം നടത്തുന്ന ഇത്തരം പൈശാചികതകള് വെളിച്ചത്തു കൊണ്ടുവരുന്ന മാധ്യമങ്ങളെ നിലയ്ക്കു നിര്‍ത്താന് ഭരണകൂടത്തിന് എന്തൊരു വ്യഗ്രതയാണ്. മാധ്യമങ്ങള്‍ക്കു നേരെ വരുന്ന ഇത്തരം കൂച്ചുവിലങ്ങുകള് പൊട്ടിച്ചെറിയാന് ശക്തരാണ് അവര്. ജനാധിപത്യത്തിന്റെ കാവല്‍ഭടന്മാര്. അവര് സ്വതന്ത്രരായി ചിന്തിക്കട്ടെ, കൂച്ചുവിലങ്ങുകള് അവര്‍ക്കു ചേരില്ല.\nTags: freedom of the press, Press freedom in India, Indian government withdrew law to cancel accreditation of journalists, strong agitation against cancellation of accreditation of journalists due to fake news


'ഞാൻ ഫസ്റ്റാവാറായപ്പോൾ അച്ചാച്ചൻ എന്നെ വെട്ടിയല്ലേ?'- ലൂഡോയിൽ തോറ്റതിന് കരച്ചിലും ദേഷ്യവും കൊണ്ട് പൊട്ടിച്ചിരിപ്പിച്ച് ഒരു കുറുമ്പി; വീഡിയോ -\nHome Gallery ‘ഞാൻ ഫസ്റ്റാവാറായപ്പോൾ അച്ചാച്ചൻ എന്നെ വെട്ടിയല്ലേ?’- ലൂഡോയിൽ തോറ്റതിന് കരച്ചിലും ദേഷ്യവും കൊണ്ട് പൊട്ടിച്ചിരിപ്പിച്ച് ഒരു...\n‘ഞാൻ ഫസ്റ്റാവാറായപ്പോൾ അച്ചാച്ചൻ എന്നെ വെട്ടിയല്ലേ?’- ലൂഡോയിൽ തോറ്റതിന് കരച്ചിലും ദേഷ്യവും കൊണ്ട് പൊട്ടിച്ചിരിപ്പിച്ച് ഒരു കുറുമ്പി; വീഡിയോ\nലോക്ക് ഡൗൺ നീണ്ടതോടെ മിക്കവരും ഫോണിൽ ഗെയിമുകളിലേക്ക് ശ്രദ്ധ തിരിച്ചുകഴിഞ്ഞു. നിരവധി ഓൺലൈൻ ഗെയിമുകളാണ് ഇപ്പോൾ സമൂഹമാധ്യമങ്ങളിൽ സജീവമായിരിക്കുന്നത്. ലുഡോ പോലെയുള്ള പലയിടത്തിരുന്ന് ഗ്രൂപ്പായി കളിക്കാൻ പറ്റുന്ന ഗെയിമുകൾക്കാണ് ആരാധകർ ഏറെ.\nമുതിർന്നവരും കുട്ടികളും ഒരുപോലെ ആസ്വദിക്കുന്ന ലൂഡോ ഗെയിമിൽ തോല്കുന്നയാളെ, തോൽപ്പിച്ചു എന്നതിന് പകരം വെട്ടി എന്നാണ് പറയുക. ഇപ്പോൾ ലൂഡോയിൽ തോറ്റ ഒരു കുറുമ്പിയുടെ സങ്കടം പറച്ചിലാണ് സോഷ്യൽമീഡിയയിൽ ഹിറ്റ്.\nമൂന്നു വയസ് പ്രായം തോന്നിക്കുന്ന ഒരു കുട്ടിയാണ് കയ്യിൽ ടാബും പിടിച്ച് കരയുന്നത്. കരച്ചിലിനൊപ്പം പരാതി കൂടി പറയാൻ തുടങ്ങുമ്പോഴാണ് ചിരി വരുന്നത്. ”എന്നെ അച്ചാച്ചൻ വെട്ടി.. ഞാൻ ഫസ്റ്റാവാറായപ്പോൾ എന്നെ വെട്ടിയല്ലേ? ഒരെണ്ണം കൊടുക്ക്” എന്നൊക്കെ അച്ഛനോട് പരാതി പറഞ്ഞ് കരയുകയാണ്.\nRead More:‘ഈ ചിത്രത്തിൽ നിന്നും എന്നെ കണ്ടെത്താമോ?’- ആരാധകരെ കുഴപ്പിച്ച് ശോഭന\nവളരെ രസകരമായ ഈ വീഡിയോ ഒട്ടേറെ ആളുകൾ ഇതിനോടകം കണ്ടുകഴിഞ്ഞു. ലോക്ക് ഡൗൺ കാരണം കുട്ടികൾക്കും പുറത്തിറങ്ങി കളിക്കാനോ കൂട്ടുകാരെ കാണാനോ സാധിക്കാതെ വിഷമത്തിലാണ്. മൂന്നും, നാലും വയസുള്ള കുട്ടികൾ ഏറ്റവും ഊർജസ്വലരായ സമയമായതിനാൽ വീടിനുള്ളിൽ തന്നെ ഇരുത്താൻ ഇത്തരം ഓൺലൈൻ ഗെയിമുകളിലാണ് മാതാപിതാക്കൾ ആശ്രയം കാണുന്നത്.\nStory highlights-A girl who crying when she lost the game funny video


വിടരും മുമ്പേ കൊഴിഞ്ഞ പൂവ്; മജ്ജ മാറ്റിവെക്കല് ശസ്ത്രക്രിയയ്ക്ക് വിധേയനായ മൂന്ന് വയസുകാരന് മരണത്തിന് കീഴടങ്ങി | KasargodVartha: Kasaragod News paper Live, Kannur, Mangalore, Malabar\nHome » kasaragod » news » Obituary » Udma » കേരള വാര്‍ത്ത » വിടരും മുമ്പേ കൊഴിഞ്ഞ പൂവ്; മജ്ജ മാറ്റിവെക്കല് ശസ്ത്രക്രിയയ്ക്ക് വിധേയനായ മൂന്ന് വയസുകാരന് മരണത്തിന് കീഴടങ്ങി\nവിടരും മുമ്പേ കൊഴിഞ്ഞ പൂവ്; മജ്ജ മാറ്റിവെക്കല് ശസ്ത്രക്രിയയ്ക്ക് വിധേയനായ മൂന്ന് വയസുകാരന് മരണത്തിന് കീഴടങ്ങി\nWeb Desk Monday, February 11, 20190No comments\nഉദുമ: (www.kasargodvartha.com 11.02.2019) മജ്ജ മാറ്റിവെക്കല് ശസ്ത്രക്രിയയ്ക്ക് വിധേയനായ മൂന്ന് വയസുകാരന് മരണത്തിന് കീഴടങ്ങി. ഉദുമ വില്ലേജ് ഓഫീസിന് സമീപം വലിയ വളപ്പിലെ ഷുഹൈബ് - സഫ്‌നാസ് ദമ്പതികളുടെ മകന് ഹയാന് (മൂന്ന്) ആണ് വിധിക്ക് മുന്നില് കീഴടങ്ങിയത്.\nകേരളത്തിന് പുറത്തെ ഒരു പ്രമുഖ ആശുപത്രിയില് വെച്ചാണ് ഹയാന് മജ്ജ മാറ്റി വെക്കല് ശസ്ത്രക്രിയ നടത്തിയത്. മൃതദേഹം ചൊവ്വാഴ്ചയോടെ ഉദുമയിലെ വീട്ടിലെത്തിച്ച് ഖബറടക്കം നടത്തുമെന്നാണ് വിവരം. അസുഖത്തെ തുടര്‍ന്ന് കുഞ്ഞു ഹയാന് മാസങ്ങളായി ചികിത്സയിലായിരുന്നു. രണ്ട് ദിവസം മുമ്പാണ് മജ്ജ മാറ്റിവെക്കല് ശസ്ത്രക്രിയയ്ക്ക് വിധേയനാക്കിയത്. കുഞ്ഞിന്റെ മരണം ബന്ധുക്കൾക്കും നാട്ടുകാർക്കും തേങ്ങലായി.\nKeywords: Udma, Kasaragod, News, Obituary, Hayan,3year old baby dies after illness\nTopics: kasaragod news Obituary Udma കേരള വാര്‍ത്ത


അസമില് പ്രളയം: ആറ് മരണം, എട്ട് ലക്ഷത്തോളം പേരെ ബാധിച്ചു, സൈന്യത്തെ വിളിച്ചു |6Dead| Over 8 Lakh Affected In Assam Flood\nഅസമില് പ്രളയം: ആറ് മരണം, എട്ട് ലക്ഷത്തോളം പേരെ ബാധിച്ചു, സൈന്യത്തെ വിളിച്ചു\nJul 13, 2019, 10:35 AM IST\nഎട്ട് ലക്ഷത്തിലധികം ആളുകളെ പ്രളയം ബാധിച്ച് സാഹചര്യം വഷളായതോടെ സൈന്യത്തിന്റെ സഹായം തേടിയിട്ടുണ്ട്\nഗുവാഹാട്ടി: അസമില് കാലവര്‍ഷം ശക്തിപ്രാപിച്ചുണ്ടായ പ്രളയത്തില് വടക്ക് കിഴക്കന് മേഖലയിലെ 21 ജില്ലകള് വെള്ളത്തിനടിയിലായി. ഗുവാഹട്ടിയിലൂടെ ഒഴുകുന്ന ബ്രഹ്മപുത്ര നദിയും മറ്റ് അഞ്ച് നദികളും അപകട രേഖയും കടന്ന് കവിഞ്ഞൊഴുകുകയാണ്. പ്രളയംമൂലം ഇതുവരെ ആറിലധികം പേര് മരിച്ചിട്ടുണ്ടെന്നാണ് അധികൃതര് അറിയിച്ചിരിക്കുന്നത്.\nഎട്ട് ലക്ഷത്തിലധികം ആളുകളെ പ്രളയം ബാധിച്ച് സാഹചര്യം വഷളായതോടെ സൈന്യത്തിന്റെ സഹായം തേടിയിട്ടുണ്ട്. വരും ദിവസങ്ങളില് മഴ കനക്കുമെന്ന് കാലാവസ്ഥാ നിരീക്ഷ കേന്ദ്രം അറിയിച്ചു. 27,000 ഹെക്ടര് വയലുകള് വെള്ളത്തിനടിയിലായി. എഴുപതോളം ദുരിതാശ്വാസ ക്യാമ്പുകളിലായി എട്ടായിരത്തോളം ആളുകളെ മാറ്റി താമസിപ്പിച്ചു.\nഇതിനിടെ അയല് സംസ്ഥാനമായ അരുണാചല് പ്രദേശില് മഴയെ തുടര്‍ന്നുണ്ടായ മണ്ണിടിച്ചിലില് രണ്ട് സ്‌കൂള് കുട്ടികള് മരിച്ചു. ചൈന അതിര്‍ത്തിയോട് ചേര്‍ന്ന് നില്‍ക്കുന്ന തവാങിലായിരുന്നു അപകടം.\nഭൂട്ടാനിലെ താഴ്ന്ന പ്രദേശങ്ങളും വെള്ളപ്പൊക്ക ഭീഷണിയിലാണ്.\nContent Highlights:6Dead, Over 8 Lakh Affected In Assam Flood\nഅസ്സമില് വെള്ളപ്പൊക്കം തുടരുന്നു; മരണം 81 ആയി\nഅസം വെള്ളപ്പൊക്കത്തെ കുറിച്ചുള്ള ഉപഗ്രഹവിവരങ്ങള് ചൈന ഇന്ത്യക്ക് കൈമാറി


GST Council meeting – Media Mangalam\nപെട്രോൾ ഉത്പന്നങ്ങളുടെ വിൽപ്പന വില ജിഎസ്ടി ലേക്ക് ഉൾപ്പെടുത്തുമ്പോൾ വില കുറയുമോ? പൊതു ജനങ്ങൾക്ക് പ്രയോജനപ്പെടുന്ന നയം എന്തുകൊണ്ട് സംസ്ഥാന സർക്കാർ എതിർക്കുന്നുന്നത്? ഇങ്ങനെ ചേദ്യങ്ങൾ ഏറെയാണ്.…


കേന്ദ്രത്തെയും വി മുരളീധരനെയും പ്രതിക്കൂട്ടിലാക്കി എന്‍ഐഎ റിമാന്‍ഡ് റിപ്പോര്‍ട്ട് | Kairali News | kairalinewsonline.com\nകേന്ദ്രത്തെയും വി മുരളീധരനെയും പ്രതിക്കൂട്ടിലാക്കി എന്‍ഐഎ റിമാന്‍ഡ് റിപ്പോര്‍ട്ട്\nതിരുവനന്തപുരം അന്താരാഷ്ട്ര വിമാനത്താവളം വഴി നയതന്ത്ര ബാഗേജിലൂടെ വലിയ തോതില് സ്വര്‍ണം കള്ളക്കടത്ത് നടത്തിയതില് യു.എ.ഇ കോണ്‍സുലേറ്റ് ഉദ്യോഗസ്ഥര്‍ക്കുള്ള പങ്ക് ആദ്യമായി എന്.ഐ.എ സ്ഥിരീകരിച്ചിരിക്കുകയാണ്. ഇക്കാര്യം നാം നേരത്തെ തന്നെ ചൂണ്ടിക്കാണിച്ചിരുന്നുവെങ്കിലും കോണ്‍സുലേറ്റ് ഉദ്യോഗസ്ഥര്‍ക്ക് ഒരു പങ്കുമില്ലെന്ന് വാദിക്കുകയാണ് കേന്ദ്രമന്ത്രി വി. മുരളീധരന് ചെയ്തുകൊണ്ടിരുന്നത്.\nപ്രതികളുടെ റിമാന്‍ഡ് നീട്ടാന് അപേക്ഷിച്ചുകൊണ്ട് എന്.ഐ.എ ഇന്ന് എറണാകുളം എന്.ഐ.എ കോടതിയില് സമര്‍പ്പിച്ച റിപ്പോര്‍ട്ട് ഇക്കാര്യം വ്യക്തമാക്കുന്നു.\nറിപ്പോര്‍ട്ടിലെ 9-ാം ഖണ്ഡികയില് ഇങ്ങനെ പറയുന്നു: ഈ കുറ്റകൃത്യത്തിലെ ഗൂഢാലോചനക്കാരെ പുറത്തുകൊണ്ടുവരുന്നതിന് വിദേശത്ത് അന്വേഷണം നടത്തേണ്ടതുണ്ട്. കോണ്‍സുലേറ്റ് ഉദ്യോഗസ്ഥര്‍ക്കെതിരെയും ഉന്നത പദവിയിലുള്ള വ്യക്തികള്‍ക്കെതിരെയും അന്വേഷണം നടത്തേണ്ടതുണ്ട്.\nകോണ്‍സുലേറ്റിന് ഇതിലുള്ള പങ്ക് തുടക്കം മുതലേ വ്യക്തമായിരുന്നു. എന്നാല്, അന്വേഷണ ഏജന്‍സികള് ആ ഭാഗത്തേക്ക് നോക്കിയതേയില്ല. കള്ളക്കടത്തിന്‍റെ പങ്ക് പറ്റിയെന്ന് സംശയിക്കുന്ന അറ്റാഷെ ഇതിനിടയില് രാജ്യം വിടുകയും ചെയ്തു. അപ്പോഴാണ് മുരളീധരന് പറഞ്ഞത്, അറ്റാഷെ സംശയത്തിന്‍റെ നിഴലില് പോലും അല്ലെന്ന്.\nറിമാന്‍ഡ് റിപ്പോര്‍ട്ടിലെ അഞ്ചാമത്തെ ഖണ്ഡിക വ്യക്തമാക്കുന്നത് പ്രധാന പ്രതി ഫൈസല് ഫരീദ് ഉള്‍പ്പെടെ നാലു പേര് യു.എ.ഇയില് ആണെന്നും അവര് ഒളിവിലാണെന്നുമാണ്. ഈ പ്രതികളെ കുറിച്ച് കൂടുതല് വിവരം ലഭിക്കുന്നതിന് ഇന്‍റര്‍പോളുമായി ബന്ധപ്പെട്ട് ബ്ലൂ നോട്ടീസ് പുറപ്പെടുവിക്കുന്നതിനുള്ള നടപടികള് തുടങ്ങിയതായും കോടതിയെ എന്.ഐ.എ അറിയിക്കുന്നു.\nഇതില് നിന്ന് വ്യക്തിമാകുന്നത് ഫൈസല് ഫരീദിനെ ഇതുവരെ ചോദ്യം ചെയ്യാന് എന്.ഐ.എക്ക് കഴിഞ്ഞിട്ടില്ല. മാത്രമല്ല, ദുബായിയില് പോയിട്ടും എന്.ഐ.എക്ക് ഫൈസല് ഫരീദിനെ കാണാന് പോലും കഴിഞ്ഞിട്ടില്ല. അതുകൊണ്ടാണ് പ്രതികള് ഒളിവിലാണെന്ന് എന്.ഐ.എക്ക് പറയേണ്ടി വന്നത്.\nഒളിവിലാണെന്ന് എന്.ഐ.എ പറയുന്ന ഫൈസല് ഫരീദ് സുഖമായി ദുബായിയില് കഴിയുന്നുണ്ട്. അയാള് ഇട്യ്ക്ക് ടിവി ചാനലുകള്‍ക്ക് അഭിമുഖവും കൊടുക്കുന്നു. പക്ഷേ, എന്.ഐ.എയെ സംബന്ധിച്ച് ഈ മുഖ്യപ്രതി കാണാമറയത്താണ്.\nറിമാന്‍ഡ് റിപ്പോര്‍ട്ട് വ്യക്തമാക്കുന്ന മറ്റൊരു കാര്യം യു.എ.ഇയിലുള്ള പ്രതികളെ ഇന്ത്യയിലേക്ക് നിയമപ്രകാരം കൊണ്ടുവരുന്നതിന് ഒരു നടപടിയും അന്വേഷണ ഏജന്‍സിയോ കേന്ദ്രസര്‍ക്കാരോ ചെയ്തിട്ടില്ല എന്നാണ്. റിമാന്‍ഡ് റിപ്പോര്‍ട്ടില് പറയുന്ന ബ്ലൂ നോട്ടീസിന്‍റെ ഉപയോഗം ഇന്‍റര്‍പോളിനെ ഉപയോഗിച്ച് ഈ പ്രതികളെ കുറിച്ചുള്ള കൂടുതല് വിവരങ്ങള് ശേഖരിക്കാം എന്നതുമാത്രമാണ്.\nഅവിടെയുള്ള പ്രതികളെ ഇന്ത്യയിലേക്ക് കൊണ്ടുവരുന്ന നടപടി ഇതുവരെ ആരംഭിച്ചിട്ടില്ല. കുറ്റവാളികളെ കൈമാറുന്നതിന് യു.എ.ഇയും ഇന്ത്യയും തമ്മില് കരാറുണ്ട്. പ്രധാനമന്ത്രി മോദിയുടെ സാന്നിധ്യത്തിലാണ് ഈ കരാര് ഒപ്പിട്ടത്. എന്നിട്ടും പ്രതികളെ കൊണ്ടുവരാന് നടപടിയെടുക്കാത്തത് ദുരൂഹമാണ്.\nസ്വര്‍ണം വിദേശത്തുനിന്ന് അയച്ചവരെയും ഇവിടെ അതിന്‍റ ഗുണഭോക്താകളായവരെയും കണ്ടുപിടിക്കണമെന്ന് തുടക്കം മുതലേ നാം പറയുന്നുണ്ട്. എന്നാല്, ഇതുവരെ ഒരു അന്വേഷണ ഏജന്‍സിയും സ്വര്‍ണം എവിടേക്കാണ് പോയതെന്ന് അന്വേഷിച്ചിട്ടില്ല. ഈ വസ്തുത ശരിവെക്കുന്നതാണ് ഇന്നത്തെ റിമാന്‍ഡ് റിപ്പോര്‍ട്ട്. പത്താം ഖണ്ഡികയില് പറയുന്നത് കള്ളക്കടത്ത് സ്വര്‍ണത്തിന്‍റെ ഉപയോക്തക്കളെയും ഗുണഭോക്താക്കളെയും കണ്ടെത്തേണ്ടതുണ്ട് എന്നാണ്. അതിനര്‍ത്ഥം ഇന്നുവരെ അന്വേഷണം ആ വഴിക്ക് നീങ്ങിയിട്ടില്ല എന്നാണ്.\nനയതന്ത്ര ബാഗേജ് വഴിയാണ് സ്വര്‍ണം കടത്തിയതെന്ന് സമ്മതിക്കാത്ത ഒരാളെയുള്ളൂ ഈ രാജ്യത്ത്. അത് കേന്ദ്രമന്ത്രി വി. മുരളീധരനാണ്. ഇന്ന് കോടതിയില് എന്.ഐ.എ സമര്‍പ്പിച്ച റിപ്പോര്‍ട്ടിലും നയതന്ത്ര ബാഗേജ് വഴിയാണ് (through diplomatic baggage) എന്ന് അര്‍ത്ഥശങ്കയ്ക്കിടയില്ലാതെ ആവര്‍ത്തിക്കുന്നുണ്ട് (ഖണ്ഡിക 8).\nചുരുക്കത്തില് എന്.ഐ.എ ഇന്ന് സമര്‍പ്പിച്ച റിപ്പോര്‍ട്ട് വി. മുരളീധരന്‍റെയും ഒരു വിഭാഗം മാധ്യമങ്ങളുടെയം പ്രചാരണവും വാദങ്ങളും തള്ളിക്കളയുന്നതാണ്.\nTags: NIAV Muraleedharan


Car Theft Prevention, Mobile Feature, Sree Chitra Thirunal College of Engineering, Technology, Concept, India, Auto Tips, കാര് മോഷണം തടയല്, മൊബൈല് സംവിധാനം, ശ്രീ ചിത്തിര തിരുന്നാള് കോളജ് ഓഫ് എന്‍ജിനീയറിംഗ്, സാങ്കേതികത, ഇന്ത്യ, ഓട്ടോ ടിപ്സ് - Malayalam DriveSpark\nകാര്‍മോഷണം തടയാന് മൊബൈല് സംവിധാനം\nPublished: Friday, April 20, 2012, 10:49 [IST]\nനാട്ടില് കാര് മോഷണം പെരുകുകയാണ്. അന്തര്‍ജില്ല, അന്തര്‍സംസ്ഥാന, അന്തര്‍ദ്ദേശീയ, അന്താരാഷ്ട്ര കാര് മോഷ്ടാക്കളാണ് ഇതെല്ലാം ചെയ്യുന്നതെന്ന് പത്രങ്ങള് നിരന്തരം ചൂണ്ടിക്കാട്ടുന്നുണ്ട്. ഇവന്‍മാരെ വളരെ അപൂര്‍വ്വമായേ പിടിക്കാന് കിട്ടുകയുള്ളു. പറഞ്ഞല്ലോ, എല്ലാ പുള്ളികളും "അന്തര്" ആണ്.\nകാറിന്‍റെ സുരക്ഷാ സംവിധാനങ്ങള് പൊളിച്ച് വളരെ വിദഗ്ധമായാണ് ഇവര് കാര് ഏറ്റെടുക്കുക. ഇതിനെ ചെറുക്കാനാവശ്യമായ സംവിധാനങ്ങള് വളരെ കുറവാണ്. തിരുവനന്തപുരത്തെ ശ്രീ ചിത്തിര തിരുനാള് കോളജ് ഓഫ് എന്‍ജിനീയറിംഗിലെ പിള്ളാര് പക്ഷെ കാഞ്ഞ പുള്ളികളാണ്. കാര് മോഷ്ടാക്കളെ തന്ത്രപൂര്‍വ്വം കുടുക്കാനുള്ള ഒരു മൊബൈല് മാര്‍ഗ്ഗം ഇവര് വികസിപ്പിച്ചെടുത്തിരിക്കുന്നു. ഇതോടെ കള്ളന്മാരുടെ കട്ടേം പടോം മടങ്ങും. കട്ടായം!\nസംഗതി സിമ്പിളാണ്. വിദ്യാര്‍ത്ഥികള് വികസിപ്പിച്ചെടുത്ത ഈ സംവിധാനത്തെ കാറിനകത്ത് സ്ഥാപിക്കുക. ഈ യന്ത്രം നിങ്ങളുടെ മൊബൈലുമായി ബന്ധം സ്ഥാപിച്ചിരിക്കും. ആരെങ്കിലും അനുവാദമില്ലാതെ കാറിനകത്ത് കയറാന് ശ്രമിച്ചാല് ഈ സംവിധാനം നിങ്ങളുടെ മൊബൈല് ഫോണിലേക്ക് ഒരു അലര്‍ട്ട് നല്‍കും. തിരിച്ച് ഒരു കാള് ചെയ്താല് മാത്രം മതി. കാറിന്‍റെ എന്‍ജിന് ലോക്കാക്കുന്ന പണി ഈ സംവിധാനം ചെയ്തുകൊള്ളും.\n2000 രൂപ മാത്രമാണ് ഈ ഉപകരണത്തിന്‍റെ വില. എത്ര ദൂരത്തിരുന്നും കാറിന്‍റെ സുരക്ഷ ഉറപ്പുവരുത്താം എന്നതാണ് ഈ സംവിധാനത്തിന്‍റെ പ്രധാന പ്രത്യേകത.\nകൂടുതല്... #auto tips #technology #ഓട്ടോ ടിപ്സ് #സാങ്കേതികത\nCar theft isamajor problem that has been onarise in the recent times affecting people to the core. Now, here isanew mobile phone feature that will save your car from thieves.\nStory first published: Friday, April 20, 2012, 10:49 [IST]


Sunday9September 2018 2:44 am IST\nപതിനെട്ടാമത് ഏഷ്യന് ഗെയിംസ് ഇന്തോനേഷ്യയിലെ ജക്കാര്‍ത്തയില് സമാപിച്ചപ്പോള് ഇന്ത്യന് താരങ്ങള്‍ക്ക് പത്തരമാറ്റ് തിളക്കമായിരുന്നു. വിവിധയിനങ്ങളില് പതിനഞ്ച് സ്വര്‍ണ്ണ മെഡലുകളാണ് അവര് വാരിക്കൂട്ടിയത്. ചരിത്രത്തിലെ ഏറ്റവും വലിയ സമ്പാദ്യം.\nഇന്തോനേഷ്യയിലെ ജക്കാര്‍ത്തയില് നടന്ന പതിനെട്ടാമത് ഏഷ്യന് ഗെയിംസ് ഭാരതത്തിന്റെ കായികചരിത്രത്തില് പുതിയ ഏടുകള് എഴുതിച്ചേര്‍ത്തിരിക്കുന്നു. ആകെ നേടിയ മെഡലുകളുടെ എണ്ണത്തില്(69), 2010 ഗാങ്ഷു ഗെയിംസ് പ്രകടനത്തെ മറികടന്നതോടൊപ്പം, വ്യക്തിഗതനേട്ടങ്ങളില് പുലര്‍ന്നുകണ്ട ഉയര്‍ന്ന നിലവാരം, ജക്കാര്‍ത്തയിലെ കായിക ശ്രമങ്ങളെ അവിസ്മരണീയമാക്കി. പരമ്പരാഗതമായി ഭാരതം കരുത്തുകാട്ടാറുള്ള കബഡിയിലും ഹോക്കിയിലും നേരിട്ട തിരിച്ചടികള് നല്‍കിയ നിരാശ മറികടക്കാന് അത്‌ലറ്റിക്‌സിലും ഷൂട്ടിങ്ങിലും കൈവന്ന മുന്നേറ്റംകൊണ്ട് സാധ്യമായി. ഭാരതം ടീമിനത്തിലും വ്യക്തിഗതവിഭാഗത്തിലുമായി മത്സരിച്ച ആകെ 36 ഇനങ്ങളില് 19-ലും മെഡല് നേടുകയെന്ന അപൂര്‍വ ബഹുമതിക്കും ജക്കാര്‍ത്ത സാക്ഷിയായി. ഖുറാഷ്, സെപക്തക്ര, വുഷു, ടിക്വോന്‍ഡോ തുടങ്ങി താരതമ്യേന പ്രചാരം കുറഞ്ഞ ഇനങ്ങളില് ഭാരതത്തിന്റെ താരങ്ങള് ആദ്യമായി മെഡലണിഞ്ഞു.\n'ഖേലോ ഇന്ത്യ'യുടെ ഉണര്‍വുകള്\n2016 റിയോ ഒളിമ്പിക്‌സിലെ മങ്ങിയ പ്രകടനങ്ങള്‍ക്കുശേഷം കായികരംഗത്ത് പുതിയ ഉണര്‍വുകള് രൂപപ്പെടുത്തുന്നതിന്റെ ഭാഗമായി കേന്ദ്ര കായികവകുപ്പ് മന്ത്രി രാജ്യവര്‍ധന്‍സിങ് റാത്തോഡിന്റെ നേതൃത്വത്തില് ആവിഷ്‌കരിച്ച 'ഖേലോ ഇന്ത്യ' എന്ന ബൃഹത്കായികപദ്ധതിയുടെ വിജയമാണ് ജക്കാര്‍ത്തയില് ഉജ്ജ്വല പ്രകടനങ്ങളായി രൂപംപൂണ്ടത്. ഇതിന്റെ ഭാഗമായി ഓരോ ഇനത്തിലും മെഡല്‍സാധ്യതയുള്ള കായികപ്രതിഭകള്‍ക്ക് വിദേശരാജ്യങ്ങളില് നല്‍കിയ ദീര്‍ഘകാല പരിശീലനവും മത്സരപരിചയവുമാണ് അത്‌ലറ്റിക്‌സിലും ഷൂട്ടിങ്ങിലുമെല്ലാം പുതിയ ഉയരങ്ങളിലെത്താന് മത്സരാര്‍ത്ഥികളെ സഹായിച്ചത്.\nജക്കാര്‍ത്തയില് ഇത്തവണ വിജയത്തുടക്കം ഷൂട്ടര്‍മാരിലൂടെയായിരുന്നു. 10 മീറ്റര് എയര് പിസ്റ്റള് വിഭാഗത്തില് സ്വര്‍ണം നേടിയ പതിനാറുകാരനായ സൗരഭ് ചൗധരി ഈ ബഹുമതിക്ക് അര്‍ഹനാകുന്ന ഏറ്റവും പ്രായം കുറഞ്ഞ ഭാരതീയനായി. പിന്നാലെ 25 മീറ്റര് എയര് പിസ്റ്റള് ഇനത്തില് സ്വര്‍ണത്തിലേക്ക് ഷൂട്ട് ചെയ്ത രാഖി സര്‍ണോബാത് ഷൂട്ടിങ്ങില് ഭാരതത്തിനുവേണ്ടി സ്വര്‍ണം നേടുന്ന ആദ്യവനിതയെന്ന ഖ്യാതിയും സ്വന്തമാക്കി. തുടര്‍ന്നുള്ള ദിവസങ്ങളില് വിവിധ വിഭാഗങ്ങളിലായി ആറ് വെള്ളിയും ഒരു വെങ്കലവും നേടിയ ഭാരതീയ ഷൂട്ടര്‍മാര് ഗെയിംസ് ചരിത്രത്തിലെ ഏറ്റവും മികച്ച സമ്പാദ്യമാണ് നേടിയത്.\nസൗവര്‍ണകാന്തിയാല് പ്രശോഭിതമായിരുന്നു ഭാരതത്തിന്റെ മൂന്നാം ദിവസം. ഫ്രീസ്റ്റൈല് ഗുസ്തിയില് 65 കിലോഗ്രാം വിഭാഗത്തില് ബജ്‌രംഗ് പൂനിയയും 50 കിലോഗ്രാം വനിതാ വിഭാഗത്തില് വിനേഷ് ഫോഗട്ടും തങ്ങളുടെ ജാപ്പനീസ് എതിരാളികളെ മലര്‍ത്തിയടിച്ച് ഭാരതത്തിന്റെ അഭിമാനമുയര്‍ത്തി. വിനേഷ് ആകട്ടെ ഏഷ്യന് ഗെയിംസ് ഗുസ്തിയില് സ്വര്‍ണം നേടുന്ന ആദ്യ ഭാരതീയ വനിതയുമായി. 1978 ക്വലാലംപൂര് ഗയിംസിനുശേഷം ഗുസ്തിയില് രണ്ട് പൊന്‍പതക്കങ്ങളും ഒപ്പം വന്നു.\nപിന്നീട് സ്വര്‍ണത്തിന്റെ വരവിന് ഇടവേളകളുണ്ടായിരുന്നില്ല. വഞ്ചിതുഴയല് ടീം ഇനത്തില് ഭാരത സൈനികരായ സ്വരണ്‍സിങ്, ദത്തുദൊക്കനാല്, ഓംപ്രകാശ്, സുഖ്മീത് സിങ് സഖ്യം പരമ്പരാഗത ശക്തികളായ കൊറിയയെ പിന്‍തള്ളി സ്വര്‍ണം തുഴഞ്ഞെടുത്തു. ടെന്നിസ് ടീമിനത്തില് മെഡല് നേടാനായില്ലെങ്കിലും റോഹന് ബൊപ്പണ്ണ-ഡിവിജ് ശരണ് ശഖ്യം ഡബിള്‍സില് സ്വര്‍ണത്തിളക്കത്തിലേക്ക് സെര്‍വ് ചെയ്ത് കയറി.\nഎന്നാല് ഭാരതത്തിന്റെ മെഡല്‍ക്കൊയ്ത്തിന് അശ്വവേഗം ലഭിക്കുന്നത് അത്‌ലറ്റിക്‌സ് മത്സരങ്ങളുടെ ആരംഭത്തോടെയാണ്. ത്രസിപ്പിക്കുന്നതും മനോഹരവുമായ ഒരു ഹൈ ആക്ഷനിലൂടെ 88.06 മീറ്റര് എന്ന അത്ഭുത ദൂരത്തിലേക്ക് ജാവലിന് പായിച്ച നീരജ് ചോപ്ര എന്ന നീളന് മുടിക്കാരന് പയ്യന് ഭാരതത്തിന് നേടിത്തന്നത് സ്വര്‍ണസ്പര്‍ശം മാത്രമല്ല, വരാനിരിക്കുന്ന ഒളിമ്പിക്‌സിലേക്കുള്ള സുവര്‍ണസ്വപ്‌നം കൂടിയാണ്. ജാവലിന്‍ത്രോയില് നടപ്പുവര്‍ഷത്തെ ലോക ഒന്നാം നമ്പറുകാരന് ചാവോ ചെന്‍സെങ്ങിനെ ബഹുദൂരം പിന്നില് നിര്‍ത്തിയാണ് നീരജ് മുന്നേറിയത്. തൊട്ടടുത്ത കളത്തില്‍നിന്ന് പിന്നാലെ വന്നൂ തേജീന്ദര്‍പാല്‍സിങ് ടൂറിന്റെ ഏഷ്യന് ഗെയിംസ് റെക്കോഡ് തകര്‍ത്ത ഷോട്ട്പുട്ട് സ്വര്‍ണം. 20.75 മീറ്റര് ദൂരത്തേക്ക് ഷോട്ട് തള്ളിയെറിഞ്ഞ തേജീന്ദറിന്റെ കരുത്തില് സ്തബ്ധനായ മുന്‍ചാമ്പ്യന് സുല്‍ത്താന് അബ്ദുള് മജീദ് അല് ഹെബ്ഷി എന്ന സൗദി അറേബ്യക്കാരന്റെ ഏറുകളെല്ലാം ഫൗളായി, മെഡല് കിട്ടാതെ പുറത്തായി.\nവനിതാവിഭാഗം ഹെപ്റ്റാത്തലണില് കടുത്ത പല്ലുവേദന സഹിച്ച് ഇച്ഛാശക്തിയോടെ പൊരുതിയ സ്വപ്‌ന ബര്‍മന് നേടിയെടുത്ത സ്വര്‍ണപ്പതക്കം സ്വപ്‌നസമാനമായിരുന്നു. ഈയിനത്തില് റിയോ ഒളിമ്പിക്‌സ് ഫൈനലില് മത്സരിച്ച കസാഖിസ്ഥാന് അത്‌ലറ്റിന് സ്വര്‍ണ സാധ്യത കല്‍പിച്ചിരുന്നവര് സ്വപ്‌നയെ ഗൗരവത്തിലെടുത്തിട്ടുണ്ടായിരുന്നില്ല. എന്നാല് ഏഴിനങ്ങളിലും മികച്ച സമയവും ദൂരവും കുറിച്ച ഈ ഇരുപത്തൊന്നുകാരി ബംഗാളി പെണ്‍കുട്ടി 6064 പോയിന്റ് നേടിയപ്പോള് അത് ഏഷ്യാ വന്‍കരയ്ക്കുള്ളില് ഈ വര്‍ഷത്തെ ഏറ്റവും മികച്ച പ്രകടനമായി. തൊട്ടുപിന്നാലെ ട്രിപ്പിള് ജമ്പില് 16.77 മീറ്റര് ദൂരത്തേക്ക് കുതിച്ച് നിലവിലുള്ള ഏഷ്യന് ചാമ്പ്യനായ ചൈനക്കാരനെ പിന്നിലാക്കി ഭാരതത്തിന്റെ അര്‍പീന്ദര്‍സിങ് ഒന്നാം സ്ഥാനത്തിന് അര്‍ഹനായി. അര്‍പീന്ദറിന്റെ ആദ്യ അന്താരാഷ്ട്ര സ്വര്‍ണമാണിത്.\nജക്കാര്‍ത്തയില് നടന്ന ചില മത്സരങ്ങള് ഭാരതീയ അത്‌ലറ്റുകളും അറബ് രാജ്യങ്ങളായ ഖത്തറും ബഹറിനും ആഫ്രിക്കയില്‍നിന്ന് കടം കൊണ്ടിറക്കിയ ലോകോത്തര ഓട്ടക്കാരും തമ്മിലുള്ള തീപാറുന്ന പോരാട്ടങ്ങളായിരുന്നു. ഭാരതത്തിന്റെ അത്‌ലറ്റിക് രംഗത്തെ പുതുനക്ഷത്രപ്പിറവിയായ അസം പെണ്‍കുട്ടി ഹിമാദാസ് 400 മീറ്റര് ഓട്ടത്തില് പുതിയ ദേശീയ റെക്കോഡും ഈ വര്‍ഷത്തെ ഏറ്റവും മികച്ച ഏഷ്യന് സമയവും(50.70) കുറിച്ചെങ്കിലും ബഹറിന്റെ ആഫ്രിക്കന് ഇറക്കുമതി താരമായ സല്‍വാ നാസറിന്(50.09) പിന്നില് വെള്ളികൊണ്ട് തൃപ്തിപ്പെടേണ്ടിവന്നു.\nപുരുഷവിഭാഗം നാനൂറ് മീറ്റര് ഹര്‍ഡില്‍സില് തന്റെ ജീവിതത്തിലെ ഏറ്റവും മികച്ച സമയം(48.96) രേഖപ്പെടുത്തിയ ഭാരതത്തിന്റെ ധരുണ് അയ്യാസ്വാമി ബഹറിന് അവതരിപ്പിച്ച നൈജീരിയക്കാരനു പിന്നില് വെള്ളിയിലൊതുങ്ങി. ഈ വിധിതന്നെയാണ് 400 മീറ്ററില് മുഹമ്മദ് അനസിനും നേരിടേണ്ടിവന്നത്. സ്വര്‍ണം ഉറപ്പിച്ച് ട്രാക്കിലിറങ്ങിയ അനസ് ഖത്തറിന്റെ ആഫ്രിക്കന് റിക്രൂട്ട് അബ്ദുള്ള ഹനലിന് പിന്നിലായി. സമയം 45.69.\nഏഷ്യന് ഗെയിംസില് ആദ്യമായി ഏര്‍പ്പെടുത്തിയ പുരുഷ വനിത4ഃ 400 മീറ്റര് മിക്‌സഡ് റിലേയില് അനസ്, ഹിമ, പൂവമ്മ, ആരോക്യരാജീവ് ടീമിനും 3000 മീറ്റര് വനിതാ സ്റ്റീപ്പിള് ചേസില് മത്സരിച്ച സുധാസിങ്ങിനും സ്വര്‍ണം നിഷേധിച്ച് ആഫ്രിക്കന് മതിലുയര്‍ന്നു. ബഹറിന്റെ ലേബലില് അവര് ഏഷ്യയില് നിന്ന് സ്വര്‍ണം കടത്തി. ഈ ആഫ്രിക്കന് അധിനിവേശം ഏറ്റവും വേദനാജനകമായി ഭവിച്ചത് ഭാരതത്തിന്റെ സ്പ്രിന്റ് രാജ്ഞിയായ ദ്യുതിചന്ദിനാണ്.\nതന്റെ ഉയരക്കുറവിനെ അസാമാന്യമായ പ്രതിഭാവിലാസംകൊണ്ട് മറികടന്ന് ഏഷ്യന് വന്‍കരയില് തന്നെ വെല്ലാന് ആരുമില്ലെന്ന് 100, 200 മീറ്റര് ഹീറ്റ്‌സുകളില് കൊടുങ്കാറ്റായി ഓടിത്തെളിയിച്ച ദ്യുതിക്ക് ഫൈനലില് നേരിടേണ്ടിവന്നത് ഭൂഖണ്ഡം കടന്നെത്തിയ എഡിയോങ് ഒഡിയോങ് എന്ന നൈജീരിയക്കാരിയെയാണ്. അവസാനദൂരംവരെ ബഹറിന്റെ ആഫ്രിക്കന് കരുത്തിനോട് ഒപ്പംനിന്ന ദ്യുതിക്ക് നൂറ് സെക്കന്റിന്റെ അംശത്തിന്റെ (0.2 സെക്കന്റ്) വ്യത്യാസത്തില് ഇരുവിഭാഗത്തിലും വെള്ളിത്തിളക്കത്തിലേക്ക് താഴേണ്ടിവന്നു.\nപക്ഷേ അങ്ങനെ എല്ലാം കീഴടക്കിപ്പോകാന് ഭാരതത്തിന്റെ അത്‌ലറ്റുകള് ബഹറിനെയും ഖത്തറിനെയും അനുവദിച്ചില്ല. 800 മീറ്ററില് മഞ്ജിത്‌സിങ്ങും 1500 മീറ്ററില് ജിന്‍സണ് എബ്രഹാമും വനിതാവിഭാഗം4ഃ 400 മീറ്റര് റിലേയില് ഹിമാദാസ്, സരിതബെന്, വിസ്മയ, പൂവമ്മ സഖ്യവും സ്വര്‍ണത്തില് മുത്തമിട്ടു. ജക്കാര്‍ത്തയില് ഭാരത അത്‌ലറ്റിക്‌സിന്റെ സമ്മോഹന നിമിഷങ്ങളായിരുന്നു അത്. പുകള്‍പെറ്റ ആഫ്രിക്കന് സിംഹങ്ങള് ഭാരതത്തിന്റെ ചുണക്കുട്ടികള്‍ക്ക് പിന്നില് കിതച്ചുനില്‍ക്കുന്നതും ലോകം കണ്ടു. അങ്ങനെ പരസ്പരം നേരിട്ട അന്തിമ പോരാട്ടങ്ങളില് പത്തില് ഏഴിലും 'കടംകൊണ്ട അധിനിവേശശക്തി'കള്‍ക്ക് പിന്നിലായെങ്കിലും തല ഉയര്‍ത്തിത്തന്നെയാണ് ഭാരതീയ അത്‌ലറ്റുകള് ജക്കാര്‍ത്ത വിട്ടത്. ഏഷ്യന് വന്‍കരയില് തങ്ങള്‍ക്കു മുന്നില് മറ്റാരുമില്ലെന്ന തെളിവിന്റെ കരുത്തോടെ.\nവന്‍കരയ്ക്കുള്ളില് നടക്കുന്ന കായികപോരാട്ടങ്ങള് മേഖലയ്ക്കുള്ളിലുള്ളവര് തമ്മിലാകണമെന്നാണ് നിലവിലുള്ള അലിഖിത ധാരണ. ഒളിമ്പിക്‌സും ബന്ധപ്പെട്ട ലോക ചാമ്പ്യന്‍ഷിപ്പുകളും മാത്രമാണ് ഈ ധാരണയ്ക്ക് അപവാദം. ഇങ്ങനെയിരിക്കെ പെട്രോഡോളറിന്റെ ബലത്തില് സ്വതവേ തങ്ങള്‍ക്കില്ലാത്ത മിടുക്കിനെ താല്‍ക്കാലികമായി അന്യഭൂഖണ്ഡത്തില്‍നിന്ന് കടംകൊള്ളുന്ന അറബ് അതിക്രമം നീതീകരിക്കാനാകുന്നതല്ല. കായികലോകത്ത് നിലനിന്നുപോരുന്ന സഹവര്‍ത്തിത്വത്തില് വിള്ളലുണ്ടാക്കുവാനേ അത്തരം അതിബുദ്ധികള് ഉപകരിക്കൂ.


ഇന്ത്യൻ ഫാർമാ കമ്പനികൾ എ.ബി.സി.ഡി ടെക്നോളജീസിൽ നിക്ഷേപം നടത്തുന്നത് എന്ത് കൊണ്ട് ? പിന്നിലെ രഹസ്യം അറിയാം - marketfeed Malayalam\nലോകത്തിലെ തന്നെ ഏറ്റവും വലിയ ഫാർമാ വിപണികളിൽ ഒന്നാണ് ഇന്ത്യൻ ഫാർമാ വിപണി. എല്ലാ മേഖലകളും ഓൺലെെൻ രംഗത്തേക്ക് കാലുറപ്പിക്കുമ്പോൾ ഫാർമാ മേഖലയും ഓൺലെെൻ രംഗത്തേക്ക് ചുവടുവയ്ക്കുകയാണ്. ഇതിന്റെ ഭാഗമായി കഴിഞ്ഞ ചില ദിവസങ്ങളായി ഇന്ത്യൻ ഫാർമാ കമ്പനികൾ എല്ലാം തന്നെ ചില കമ്പനികളുടെ ഓഹരി ഏറ്റെടുക്കുന്നതായി നമ്മൾ കേട്ടിരുന്നു.\nസൺ ഫാർമ, കാഡില ഹെൽത്ത് കെയർ, ലുപിൻ, ടോറന്റ് ഫാർമ എന്നിവ ബിസിനസ്സ്-ടു-ബിസിനസ് ഹെൽത്ത് കെയർ പ്ലാറ്റ്‌ഫോമായ ഫാർമറാക്ക് ഏറ്റെടുക്കുന്നതിനായുള്ള ചർച്ചകൾ നടത്തിവരികയാണ്.\nമേൽപ്പറഞ്ഞ നാല് കമ്പനികളും പുതുതായി ആരംഭിച്ച എ.ബി.സി.ഡി ടെക്നോളജീസിന്റെ 20 ശതമാനം ഓഹരി വീതം 40 കോടി രൂപയ്ക്ക് ഏറ്റെടുത്തതായും റിപ്പോർട്ടുണ്ട്.\nഎ.ബി.സി.ഡി ടെക്നോളജീസ് ഇന്ത്യോ ഹെൽത്ത് സർവീസസ് എന്ന് പുനർനാമകരണം ചെയ്യും. തുടർന്ന് ഇത് പൂനെ ആസ്ഥാനമായുള്ള ഫാർമറാക്ക് ഏറ്റെടുക്കും. ഫാർമറാക്കിന് നിലവിൽ 3,000 മുതൽ 4,000 വിതരണക്കാരും ഒരു ലക്ഷത്തോളം ചില്ലറ വ്യാപാരികളുമുണ്ട്. പ്രമുഖ ഫാർമാ കമ്പനികൾ എല്ലാം തന്നെ തങ്ങളുടെ ചരക്ക് വിതരണം ഡിജിറ്റലാക്കാനും സുഗമമാക്കാനുമുള്ള ശ്രമത്തിലാണ്.\nഓൺലൈൻ ബി2ബി വിപണിയിലും ഓൺലൈൻ ഫാർമാ മേഖലയിലും നിർണായക സാന്നിധ്യമാകാൻ ഫാർമറാക്കിന്റെ സംവിധാനങ്ങൾ ഉപയോഗിക്കാൻ ഇന്ത്യയിലെ പ്രമുഖ കമ്പനികൾ ആഗ്രഹിക്കുന്നു. ഫാർമറാക്കിന്റെ 100 ശതമാനം ഓഹരിയും എ.ബി.സി.ഡി ടെക്നോളജീസ് ഏറ്റെടുക്കാൻ ഒരുങ്ങുകയാണ്.\nഓൺലെെൻ ഫാർമ വിഭാഗത്തിൽ മത്സരിക്കുന്നതിനായി ഫാർമ കമ്പനികൾ ഒരു കെ.പി.എം.ജിയെ നിയോഗിച്ചതായും റിപ്പോർട്ടുണ്ട്.\nസൺ ഫാർമ, കാഡില ഹെൽത്ത് കെയർ, ലുപിൻ, ടോറന്റ് ഫാർമ എന്നീ നാല് കമ്പനികളെ പറ്റി ഞങ്ങൾ പറഞ്ഞിരുന്നു. എന്നാൽ അടുത്തിടെ പുറത്തുവന്ന വിവരങ്ങൾ അനുസരിച്ച് ഡോ റെഡ്ഡിയും സിപ്ലയും എ.ബി.സി.ഡി ടെക്നേളജീസിൽ നിക്ഷേപം നടത്തിയിട്ടുണ്ട്. എന്നാൽ എത്ര ശതമാനം ഓഹരിക്കായാണ് ലേലം വിളിച്ചതെന്നതിൽ വ്യക്തത വന്നിട്ടില്ല. അതേസമയം ഇ-ഫാർമാ വിപണിയിൽ ആധിപത്യം സ്ഥാപിക്കാനുള്ള ഓട്ടത്തിലാണ് മുഴുവൻ ഫാർമാ കമ്പനികളും.\nറിലയൻസ് ആമസോൺ എന്നീ വമ്പൻമ്മാർക്ക് എതിരായ യുദ്ധം\nറിലയൻസ് ആമസോൺ എന്നീ വമ്പൻ കമ്പനികൾ ഇതിനോട് അകം തന്നെ ഓൺലെെൻ ഫാർമാ വിപണിയുടെ ഭാഗമായി കഴിഞ്ഞു. ഇക്കാരണത്താലാകാം പ്രമുഖ കമ്പനികൾ ഒന്നിച്ചു നിന്നു കൊണ്ട് സ്ഥാപിതമാകാൻ പോകുന്ന കുത്തക കമ്പനിയെ പ്രതിരോധിക്കാൻ ശ്രമിക്കുന്നത്. കഴിഞ്ഞ വർഷം മുതലാണ് ജിയോ മാർട്ട് വഴി റിലയൻസ് തങ്ങളുടെ ഫാർമാ ഉത്പന്നങ്ങൾ വിറ്റു തുടങ്ങിയത്. നെറ്റ്മെഡ് എന്ന കമ്പനിയുടെ ഓഹരികളും കഴിഞ്ഞ വർഷം റിലയൻസ് സ്വന്തമാക്കിയിരുന്നു.\nകഴിഞ്ഞ വർഷം ബെംഗളൂരിൽ ആമസോൺ മരുന്നുകൾ വിതരണം ചെയ്തിരുന്നു. ഇത് അഖിലേന്ത്യാ ഓർഗനൈസേഷൻ ഓഫ് കെമിസ്റ്റുകൾക്കും മയക്കുമരുന്ന് വിദഗ്ധർക്കും ഇടയിൽ ആശങ്കകൾ ഉയർത്തി. രാജ്യത്തിന്റെ വിവിധ ഭാഗങ്ങളിൽ നിന്നുള്ള 8.5 ലക്ഷം കെമിക്കലിസ്റ്റുകളെയാണ് സംഘടന പ്രതിനിധീകരിക്കുന്നത്. കഴിഞ്ഞ വർഷം റിലയൻസ്, ആമസോൺ എന്നീ വൻകിട കമ്പനികൾ ഇന്ത്യൻ ഫാർമാ വിപണിയിലേക്ക് കടക്കുന്നതിനെതിരെ മത്സരിക്കാൻ എ.ഐ.ഒ.സി.ഡി തീരുമാനിച്ചു.\nമുകേഷ് അംബാനി, അമിത് ഷാ, പ്രധാനമന്ത്രി നരേന്ദ്ര മോദി എന്നിവർക്ക് തങ്ങളുടെ ആശങ്കകൾ അറിയിച്ചുകൊണ്ട് എ.ഐ.ഒ.സി.ഡി കത്തയച്ചു. “ഈ നീക്കം നമ്മുടെ ദശലക്ഷക്കണക്കിന് പൗരന്മാരുടെ ഉപജീവനത്തിന് ഭീഷണിയാകും. ഒപ്പം ഇത് മത്സര വിപണിയിൽ ഒരു കുത്തക സൃഷ്ടിക്കുകയും അത് സാധാരണക്കാരന്റെ പണം റിലയൻസിന്റെ പോക്കറ്റിലേക്ക് പോകാൻ കാരണമാകുമെന്ന ആശങ്കയും ഉയർത്തുന്നു.” കത്തിൽ പറയുന്നു.\nഇതിനൊപ്പം റിലയൻസ്, ആമസോൺ എന്നീ കമ്പനികൾ തങ്ങളുടെ ബിസിനസ് സ്വതന്ത്രമായി പ്രവർത്തിപ്പിച്ചാൽ അത് ആന്റിബയോട്ടിക്കുകളുടെ ദുരുപയോഗത്തിന് കാരണമാകുമെന്ന ആശങ്കയും നിലനിൽക്കുന്നുണ്ട്. ഒപ്പം വൻകിട കമ്പനികൾക്ക് കിഴിവുകൾ നൽകി ഉപഭോക്താക്കളെ ആകർഷിക്കാനാകും. ഇതിനാൽ നിലവിലുള്ള ഫാർമാ വിപണിക്ക് ഉപഭോക്താക്കളെ നഷ്ടമായേക്കും. ഇത് അകേനം കെമിക്കലിസ്റ്റുകളുടെ ജോലി നഷ്ടപ്പെടാൻ കാരണമായേക്കും.\nഇന്ത്യൻ ഫാർമാ വിപണിയിൽ ഇ-ഫാർമയുടെ വരവ് വിപ്ലവം സൃഷ്ടിക്കുമോ ?\nകൊവിഡ് വ്യാപനത്തെ തുടർന്ന് ജനങ്ങൾ എല്ലാം തന്നെ വീടുകളിൽ കഴിയൂവാൻ ആരംഭിച്ചിരുന്നു. ഒപ്പം വീണ്ടുമൊരു ലോക്ക്ഡൗൺ സംഭവിച്ചേക്കുമെന്ന ഭീതിയും വർദ്ധിച്ചു വരുന്ന കൊവിഡ് കേസുകൾ കാഴ്ചവക്കുന്നു. കഴിഞ്ഞ 12 മാസമായി ആളുകൾ എല്ലാം തന്നെ ഓൺലെെൻ ഷോപ്പിംഗിനെ ആശ്രയിച്ചാണ് കഴിഞ്ഞിരുന്നത്. അതേസമയം യുഎസ്, യൂറോപ്യൻ രാജ്യങ്ങളിൽ ഇ-ഫാർമ ബിസിനസ് മികച്ച മുന്നേറ്റമാണ് കാഴ്ചവക്കുന്നത്.\nവിദേശ രാജ്യങ്ങളിൽ ഇ-ഫാർമ ശക്തമായ മുന്നേറ്റം നടത്തിയെങ്കിലും ഇന്ത്യയുടെ ഘടനാപരമായ രീതി കൊണ്ട് ഓൺലെെൻ ഫാർമാ മേഖല കാര്യമായ വിജയം നേടിയില്ല. എന്നാൽ കൊവിഡ് വ്യാപനത്തെ തുടർന്ന് ഇ-ഫാർമയോട് ഉള്ള ആളുകളുടെ സമീപനം തന്നെ മാറി. ഒപ്പം ഓൺലെെനായി ഡോക്ടറെ കാണാനും ആളുകൾ ആരംഭിച്ചു. ഇതിനാൽ തന്നെ രോഗം വന്നാലും മിക്കവരും ഇപ്പോൾ ആശുപത്രിയിൽ പോയി ഡോക്ടറെ കാണാറില്ല. ഇത് എല്ലാം തന്നെ ലാപ്പ്ടോപ്പ്, സ്മാട്ട്ഫോൺ എന്നിവയുടെ സഹായത്തോടെ ഓൺലെെനായി ചെയ്യാം. ഇതിലൂടെ ഡോക്ടർമാരുടെ ബിസിനസും വർദ്ധിച്ചു.\nഞങ്ങളുടെ അഭിപ്രായത്തിൽ ഇ-ഫാർമ വിപണി ഇനിയും ശക്തമായ മുന്നേറ്റം കാഴ്ചവച്ചേക്കും. എന്നാൽ അധികൃതർ ഇതിൽ കർശനമായ നിയന്ത്രണങ്ങൾ കൊണ്ടുവരെണ്ടതുണ്ട്. കാരണം ജനങ്ങൾക്ക് ഒരേ സമയം ന്യായമായ വിലയിലും അവരുടെ ആരോഗ്യത്തിന് പ്രശ്നങ്ങൾ ഉണ്ടാകാത്തതരം സുരക്ഷിതമായ മരുന്നുകളും ലഭിക്കണം. ഇതിനാൽ തന്നെ ഇ-ഫാർമാ മേഖല ഒരു കമ്പനിയുടെയും കുത്തകയായി മാറുന്നില്ലെന്ന് സർക്കാർ ഉറപ്പുവരുത്തണം. അതേസമയം വരും ആഴ്ചകളിൽ എ.ബി.സി.ഡി ടെക്നോളജീസിന്റെ അപ്പ്ഡേറ്റുകൾ എന്താകുമെന്ന് നമുക്ക് കാത്തിരുന്ന് കാണാം.\nABCD Technologies indian pharma sharemarket malayalam\nPrevious story :വെല്ലുവിളി ഉയർത്തി കൊവിഡ് കേസുകൾ, നിഫ്റ്റിക്ക് 14900 ഇന്ന് ഏറെ നിർണായകം- പ്രീമാർക്കറ്റ് റിപ്പോർട്ട്\nNext story :കരടികൾക്ക് മുന്നിൽ കൂപ്പുകുത്തി വിപണി, നേട്ടം കൊയ്യ്ത് ഐടി ഓഹരികൾ- പോസ്റ്റ്മാർക്കറ്റ് റിപ്പോർട്ട്


ദാവൂദ് ഇബ്രാഹിമിന്റെ ഡി കമ്പനിക്ക് വനിതാ വിഭാഗവും | Dawood ibrahim| D-Company| Ladies Wing| mumbai| Underworld Don\nദാവൂദ് ഇബ്രാഹിമിന്റെ ഡി കമ്പനിക്ക് വനിതാ വിഭാഗവും\nDec 8, 2017, 01:56 PM IST\nദാവൂദിന്റെ കൂട്ടാളിയായ ഛോട്ടാ ഷക്കീലുമായി ബന്ധമുള്ള ഉസ്മാന് എന്നയാളാണ് വനിതാ വിഭാഗത്തിന്റെ മേധാവി.\nമുംബൈ: വിചിത്രമായ പ്രസ്താവനകളിലൂടെ മാധ്യമങ്ങളില് ഇടംപിടിക്കുന്ന രാഷ്ട്രീയ നേതാക്കള് ..\nമുംബൈ: അധോലോക രാജാവ് ദാവൂദ് ഇബ്രാഹിമിന്റെ കൊള്ളസംഘമായ ഡി-കമ്പനിക്ക് വനിതാ വിഭാഗവുമുണ്ടെന്ന് വെളിപ്പെടുത്തല്. സ്ത്രീകളില് നിന്ന് പണം അപഹരിക്കുന്നതിനും മറ്റുമാണ് വനിതാ വിഭാഗത്തിന്റെ ഉത്തരവാദിത്വമെന്നാണ് റിപ്പോര്‍ട്ട്.\nഫോണ് കോളുകള് ചോര്‍ത്തിയതില് നിന്നാണ് ഡി കമ്പനിയുടെ വനിതാ വിഭാഗത്തെ കുറിച്ചുള്ള വിവരം പുറത്താകുന്നത്. വനിതാ വിഭാഗത്തിന്റെ പ്രവര്‍ത്തനങ്ങള് കൃത്യമായി ദാവൂദിനെ അറിയിക്കുന്നുണ്ടായിരുന്നു എന്നും വിവരമുണ്ട്.\nഅവിശ്വസനീയമായ സംഭവമാണിതെന്നായിരുന്നു മുന് ഐപിഎസ് ഉദ്യോഗസ്ഥനായ പി.കെ ജെയിന്റെ പ്രതികരണം. തന്റെ ഔദ്യോഗിക ജീവിതത്തില് ഇത്തരം സംഭവം കേട്ടറിവ് പോലുമില്ല. ദാവൂദ് തന്റെ ബിസിനസ് അവസാനിപ്പിച്ചിട്ടില്ലെന്നതിന്റെ തെളിവാണ് ഈ വനിതാ വിഭാഗമെന്നും അദ്ദേഹം പറഞ്ഞു.\nപാകിസ്താന് നമ്പറില് നിന്ന് വന്ന ഒരു കോടി രൂപ ചോദിച്ചു കൊണ്ടുള്ള ഭീഷണി കോളിനെ കുറിച്ചുള്ള അന്വേഷണമാണ് ഡി കമ്പനി വനിതാ വിഭാഗത്തെ കുറിച്ചുള്ള വിവരം പുറത്ത് കൊണ്ടുവന്നത്.\nപുണെയിൽ കോളേജിന്റെ മതിലിടിഞ്ഞ് ആറു മരണം\nവോട്ടു ചെയ്യാൻ താരങ്ങളും വ്യവസായപ്രമുഖരും\nലോക്കല് ട്രെയിന് നിര്‍ത്തിയത് പ്ലാറ്റ് ഫോം കഴിഞ്ഞ്\nഉയർത്തെഴുന്നേല്പിന്റെ ഓർമപുതുക്കി ഇന്ന് ഈസ്റ്റർ\nകര്‍ണാടക: സുപ്രീംകോടതി വിധി കൂട്ടക്കൂറുമാറ്റത്തെ പ്രോത്സാഹിപ്പിക്കുന്നതെന്ന് കോണ്‍ഗ്രസ്\nട്രെയിന് യാത്രയ്ക്കിടയില് ജീവന് രക്ഷിക്കാന് ടോയ്‌ലറ്റില് അഭയം തേടേണ്ടിവന്നെന്ന് എംഎല്‍എ


harassment western express highway mumbai | മുംബൈയിൽ കാർ യാത്രക്കിടെ യുവാക്കൾ സ്‌കൂട്ടറിൽ പിന്തുടർന്ന് ശല്യം ചെയ്തു; വീഡിയോ സഹിതം ട്വിറ്ററിൽ പരാതി ഉന്നയിച്ച് യുവതി; വീഡിയോ വൈറലായതോടെ കേസെടുത്ത് പൊലീസ് - MarunadanMalayalee.com\nJanuary 16, 202108:50 PM IST Permalink\nമുംബൈ: കാർ യാത്രയ്ക്കിടെ യുവാക്കൾ സ്‌കൂട്ടറിൽ പിന്തുടർന്ന് ശല്യം ചെയ്തതായി യുവതിയുടെ പരാതി. മുംബൈ സ്വദേശിയായ യുവതിയാണ് സ്‌കൂട്ടർ യാത്രികരുടെ വീഡിയോ സഹിതം ട്വിറ്ററിൽ പരാതി ഉന്നയിച്ചത്. വീഡിയോ വൈറലായതോടെ സംഭവത്തിൽ കേസെടുത്തതായി പൊലീസ് അറിയിച്ചു.\nവ്യാഴാഴ്ച മുംബൈ വെസ്റ്റേൺ എക്സ്പ്രസ് ഹൈവേയിലാണ് സംഭവം. കാറിൽ യാത്ര ചെയ്യുകയായിരുന്ന യുവതിയെയും കുടുംബത്തെയും കിലോമീറ്ററുകളോളം സ്‌കൂട്ടറിൽ പിന്തുടർന്ന് യുവാക്കൾ ശല്യംചെയ്തെന്നാണ് പരാതി. യുവതിയും കുടുംബവും ബാന്ദ്ര ഭാഗത്തേക്ക് പോവുകയായിരുന്നു. പിതാവാണ് കാർ ഓടിച്ചിരുന്നത്. ആദ്യം കാറിന് മുന്നിൽ അപകടകരമായരീതിയിൽ സ്‌കൂട്ടർ ഓടിച്ച യുവാക്കൾ പിന്നാലെ യുവതിയെയും സഹോദരിയെയും ശല്യംചെയ്യുകയായിരുന്നു.\nയുവതിക്ക് നേരേ അസഭ്യം പറഞ്ഞ യുവാക്കൾ അശ്ലീല ആംഗ്യങ്ങൾ കാണിക്കുകയും ചെയ്തു. നമ്പർ പ്ലേറ്റില്ലാത്ത വാഹനത്തിൽ സഞ്ചരിച്ച യുവാക്കൾ മദ്യപിച്ചിരുന്നതായും ആരോപണമുണ്ട്. ഇവരുടെ 24 സെക്കന്റ് ദൈർഘ്യമുള്ള വീഡിയോയാണ് യുവതി മൊബൈലിൽ പകർത്തിയത്. ഈ ദൃശ്യങ്ങളിലും പിൻസീറ്റിലിരിക്കുന്നയാൾ അശ്ലീല ആംഗ്യങ്ങൾ കാണിക്കുന്നുണ്ട്.\nമുംബൈ പൊലീസിനെ ടാഗ് ചെയ്താണ് യുവതി വീഡിയോ ട്വീറ്റ് ചെയ്തത്. എക്സ്പ്രസ് ഹൈവേയിലെ സിസിടിവി ദൃശ്യങ്ങൾ പരിശോധിച്ചുവരികയാണെന്നും പ്രതികളെ ഉടൻപിടികൂടുമെന്നും പൊലീസ് അറിയിച്ചു.\nRash driving biker harrasing my sister & I in the car. They didn't haveanumber plate, didn't have masks, were drinking, started abusing and harrasing us till the time we drove away. Location - W.E Highway, heading towards Bandra. @MumbaiPolice pic.twitter.com/XipEPxwHcK\n- lakshita (@luxcozyy) January 14, 2021\nബജറ്റിനെ ട്രോളി വി.ഡി.സതീശൻ\nഅഭയ കേസിലെ നിഗൂഢതകളെ വീണ്ടും ഓർമ്മിപ്പിച്ച് ശ്രീജൻ ബാലകൃഷ്‌ണൻ\nഹെൽമറ്റ് ധരിക്കാത്തത് ചോദ്യം ചെയ്തു; ട്രാഫിക് പൊലീസുകാരനെ തല്ലി യുവതി


കൂത്താളി സമരം - വിക്കിപീഡിയ\n1946 ൽ തരിശുഭൂമി കൃഷിക്ക് കൊടുക്കുക എന്ന മുദ്രാവാക്യമുയർത്തി കുറുമ്പ്രനാട് താലൂക്കിലെ പേരാമ്പ്ര ബാലുശ്ശേരി കൃഷിക്കാർ നടത്തിയ സമരം. പേരാംബ്രയിലെ കൂത്താളി എസ്റ്റേറ്റ് സർക്കാറ് ഉടമസ്ഥതയിൽ ആയിരുന്നു. 30,000 ഏക്കർ ആയിരുന്നു എസ്റ്റേറ്റിന്റെ വിസ്തീർണ്ണം. ഇതിൽ 20,000 ഏക്കർ പുനം കൃഷിക്കു അനുയോജ്യമായിരുന്നു. 1946-ൽ കർഷകർ സബ് കളക്ടർ ഓഫീസിലെക്ക് ജാഥ നടത്തി നിവേദനം സമർപ്പിച്ചെങ്കിലും യാതൊരു നടപടിയും ഉണ്ടായില്ല. തുടർന്നു 40 കർഷകർ സർക്കാർ വക ഭൂമി കയ്യേറി, കർഷകരും പൊലീസും തമ്മിൽ ഏറ്റുമുട്ടി. എന്നാൽ 1947-ൽ 1500 ഏക്കർ പുനം കൃഷിക്കായി വിട്ടു കൊടുക്കാൻ സർക്കാർ തയ്യാറായി.\nപക്ഷേ സമരം വീണ്ടും തുടർന്നു. സമര നേതാവായിരുന്ന കെ. ചോയി കൊല്ലപ്പെട്ടതിനെ തുടർന്ന് പ്രശ്നം രൂക്ഷമായി. 100-ഓളം കർഷകർ അറസ്റ്റിലായി. 79 പേർ പല കാരണങ്ങൾക്ക് ഷിക്ഷികപ്പെട്ടു. 1955-ൽ 66 ദിവസം നീണ്ടു നിന്ന ഒരു സമരം ഉണ്ടായി. ഒടുവിൽ കർഷകരുടെ പ്രധാന ആവശ്യങ്ങൾ സർക്കാറ് അംഗീകരിച്ചു.\n1943ലാണ് കൂത്താളി മലവാരത്തെ തരിശുഭൂമിയിൽ കൃഷി ചെയ്യാനുള്ള അവകാശത്തിന് സമരം തുടങ്ങുന്നത്. ചങ്ങരോത്ത്, ചക്കിട്ടപാറ, കൂരാച്ചുണ്ട് പഞ്ചായത്തുകളിലായി വ്യാപിച്ചുകിടന്ന 30,000 ഏക്കർ കുന്നുംപ്രദേശമാണ് കൂത്താളി മലവാരമായി അറിയപ്പെട്ടത്. ആറായിരത്തോളം ഏക്കർ വനവും ബാക്കി കൃഷിക്ക് യോഗ്യവുമായിരുന്നു. കൂത്താളി വല്ലഭൻ ചാത്തൻ അച്ഛൻ മഠത്തിൽ മൂപ്പിൽ നായരുടെ അധീനതയിലായിരുന്നു മലവാരം. അവസാന സ്ഥാനിയുടെ കാലംവരെ മലവാരം പേരാമ്പ്ര-ബാലുശേരി ഫർക്കകളുടെ പല ഭാഗങ്ങളിലുള്ളവർക്ക് വാരം നിശ്ചയിച്ച് പുനം കൃഷിക്ക് നൽകിയിരുന്നു. പിന്തുടർച്ചാവകാശിയില്ലെന്ന പേരിൽ അറ്റാലടക്ക നിയമപ്രകാരം മദിരാശി സർക്കാർ ഏറ്റെടുത്തു. കൂത്താളി എസ്റ്റേറ്റ് എന്ന പേരിൽ ഏറ്റെടുത്ത ഭൂമിയുടെ അധികാരം മലബാർ കലക്ടർക്ക്. മേൽനോട്ടത്തിന് സ്പെഷൽ തഹസിൽദാരെ നിയമിച്ച് പേരാമ്പ്രയിൽ ആസ്ഥാനം തുറന്നു.\nമലവാരം ഏറ്റെടുക്കാനുള്ള തീരുമാനം പുനം കൃഷി മുഖ്യ ഉപജീവന മാർഗ്ഗമായ കർഷകകുടംബങ്ങളെ ദുരിതക്കയത്തിലാഴ്ത്തി. വരുമാനവും ഭക്ഷണവും നിലച്ച് എന്തു ചെയ്യണമെന്നറിയാതെ പകച്ച അവർക്ക് കർഷകസംഘം തുണയായി. കർഷകരെ പട്ടിണിക്കിടുന്ന സർക്കാരിനെതിരെ സമരമാർഗങ്ങൾ ആലോചിച്ചു. പ്രാദേശികാടിസ്ഥാനത്തിൽ യോഗം വിളിച്ചു. അതിനിടയിലാണ് 1943 സെപ്തംബറിൽ കേരള കർഷകസംഘം ഭക്ഷ്യോൽപ്പാദന വർധന പ്രക്ഷോഭത്തിന് തീരുമാനിച്ചത്. ബാലുശേരി-പേരാമ്പ്ര ഫർക്കകളിലും പ്രക്ഷോഭം. കൂത്താളി മലവാരം ചെത്തി കൃഷിയിറക്കാൻ ഒരുക്കമായി. സർക്കാർ വൻ പൊലീസ് സംഘത്തെ വിന്യസിച്ചു. മർദനം ചെറുക്കാനുള്ള ശേഷിയില്ലായ്മമൂലം സമരക്കാർ തൽക്കാലം പിൻവാങ്ങി. 1946ൽ വീണ്ടും സമരം ആസൂത്രണം ചെയ്തു. എ കെ ജി, സി.എച്ച്. കണാരൻ , കേരളീയൻ , എ.വി. കുഞ്ഞമ്പു, കേളുഏട്ടൻ തുടങ്ങിയവർ മുൻനിരയിൽ . പേരാമ്പ്രയിൽ സമരപ്രഖ്യാപനം നടത്താൻ തീരുമാനമായി. 1947 ഫെബ്രുവരി 22ന് കർഷകർ ജാഥയായി മലവാരം ചെത്തുമെന്നായിരുന്നു പ്രഖ്യാപനം. പൊലീസ് നിരോധനാജ്ഞയും പയ്യോളിയിലും പേരാമ്പ്രയിലും മേപ്പയൂരിലും മലവാരത്തും എംഎസ്പി ക്യാമ്പുകളും. ഇതൊന്നും കൂസാതെ വളണ്ടിയർമാർ ജാഥയായി പേരാമ്പ്രയിൽ ക്യാമ്പ് ചെയ്ത സബ്കലക്ടർക്ക് നിവേദനം നൽകി.\nസ്വാതന്ത്ര്യ സമരവുമായി ബന്ധപ്പെട്ട് സമരം തൽക്കാലം നിർത്തി. ശിക്ഷിക്കപ്പെട്ട നേതാക്കൾ അപ്പോഴും ജയിലിൽ . മദിരാശി എംഎൽസിമാർ പ്രശ്നം സഭയിൽ ഉന്നയിച്ചു. 1550 ഏക്കർ പുനംകൃഷിക്ക് നൽകാൻ ഉത്തരവായി. സർക്കാർ അതിന് തയ്യാറായില്ല. കുറച്ചുകാലത്തേക്ക് കെട്ടടങ്ങിയ സമരം 1954ൽ വീണ്ടും. മുതുകാട്ടിൽ ഞെരങ്ങംപാറ വേലായുധന്റെ സ്ഥലത്തായിരുന്നു ക്യാമ്പ്. പേരാമ്പ്ര സ്പെഷൽ തഹസിൽദാർ ഓഫീസിനും കോഴിക്കോട് കലക്ടറേറ്റിനും മുന്നിൽ ഒരേസമയം സമരം. 66 ദിവസത്തിനുശേഷം മദിരാശി സർക്കാർ ചില ഒത്തുതീർപ്പു വ്യവസ്ഥകളുണ്ടാക്കി. 1957ൽ അധികാരമേറ്റ ഇ എം എസ് സർക്കാരാണ് കൂത്താളി മലവാരം പതിച്ചു നൽകാൻ നടപടിയെടുത്തത്.\n1962ൽ കേളുഏട്ടന്റെ നേതൃത്വത്തിലായിരുന്നു അവസാനഘട്ടം. "67ൽ വീണ്ടും ഇ എം എസ് സർക്കാരിന്റെ സമയത്ത് റവന്യൂമന്ത്രി കെ ആർ ഗൗരിയമ്മയാണ് പട്ടയം കൊടുത്തത്. 1980ൽ നായനാർ സർക്കാർ ഇരുന്നൂറോളം ഭൂരഹിതർക്ക് മുതുകാട്ടിൽ 2.5 ഏക്കർ ഭൂമി നൽകി. 1987ലെ നായനാർ സർക്കാർ മുതുകാട്ടിൽ മുന്നൂറ്റമ്പതോളം ഭൂരഹിതർക്ക് 50 സെന്റ് വീതം അനുവദിച്ചു. കൂത്താളി സമരത്തിന്റെ സദ്ഫലങ്ങൾ ആയിരങ്ങളാണ് ഇന്നനുഭവിക്കുന്നത്. മിനി മലമ്പുഴ എന്നറിയപ്പെടുന്ന പെരുവണ്ണാമൂഴി ഡാമും കൂത്താളി കൃഷിഫാമും പേരാമ്പ്ര പ്ലാന്റേഷൻ കോർപറേഷനും തുടങ്ങി വലിയൊരു പ്രദേശത്തിന്റെ വികസന ചിത്രത്തിന്റെയും തുടക്കം ഈ സമരമാണ്.\nവെങ്കല്ലിൽ കുഞ്ഞിക്കണാരൻ മാസ്റ്റർ\nനാഗത്ത് ചാത്തുക്കുട്ടി നായർ\n↑ Om Prakash Ralhan (Editor in Chief) (1999). Encyclopedia of Political Parties, New Delhi: Anmol Publications, pp: 58-59\n"https://ml.wikipedia.org/w/index.php?title=കൂത്താളി_സമരം&oldid=3077674" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 09:43, 14 ഫെബ്രുവരി 2019.


തോല്‍വിക്ക് പിന്നാലെ കര്‍ണാടക കോണ്‍ഗ്രസില് പൊട്ടിത്തെറി; പ്രതിപക്ഷ നേതൃസ്ഥാനം രാജിവച്ച് സിദ്ധരാമയ്യ | sidharamayya resigned as opposition leader\nതത്സമയം| Updated On:9Dec 2019 10:38 AM GMT | Location : ബെംഗളൂരു\nരാജി കോണ്‍ഗ്രസ് അദ്ധ്യക്ഷ സോണിയാ ഗാന്ധിക്ക് അയച്ചതായി സിദ്ധരാമയ്യ\nബംഗളൂരു: ഉപതെരഞ്ഞെടുപ്പിലെ തോല്‍വിയുടെ ഉത്തരവാദിത്വം ഏറ്റെടുത്ത് പ്രതിപക്ഷ നേതൃസ്ഥാനത്ത് നിന്ന് മുന് മുഖ്യമന്ത്രി സിദ്ധരാമയ്യ രാജിവച്ചു. നിയമസഭാ കക്ഷി നേതാവായും ഇനി തുടരില്ലെന്ന് അദ്ദേഹം വ്യക്തമാക്കി. രാജി കോണ്‍ഗ്രസ് അദ്ധ്യക്ഷ സോണിയാ ഗാന്ധിക്ക് അയച്ചതായി സിദ്ധരാമയ്യ പറഞ്ഞു.\nരാജിക്കത്തിന്റെ കോപ്പി എ.ഐ.സി.സി ജനറല് സെക്രട്ടറി കെ.സി വേണുഗോപാലിനും കെ.പി.സി.സി അദ്ധ്യക്ഷന് ദിനേഷ് ഗുണ്ടുറാവുവിനും അയച്ചിട്ടുണ്ട്.\nരണ്ടിടത്ത് കോണ്‍ഗ്രസും ഒന്നില് സ്വതന്ത്രരുമാണ് ജയിച്ചത്. ജെഡിഎസ് ചിത്രത്തില് പോലുമില്ല.സഖ്യസര്‍ക്കാരിനുള്ള പിന്തുണ പിന്‍വലിച്ച് 17 കോണ്‍ഗ്രസ്, ജെ.ഡി.എസ്. എം.എല്.എ.മാര് രാജിവെച്ചതിനെത്തുടര്‍ന്നാണ് ഉപതിരഞ്ഞെടുപ്പ് വേണ്ടിവന്നത്.


Samvrutha Sunil revealed why she was not interested to do dileep's rasigan movie initally | അരങ്ങേറ്റത്തിന് മുന്‍പ് നഷ്ടപ്പെട്ടത് രണ്ട് ചിത്രങ്ങള്, അഭിനയിക്കണമെന്ന മോഹമേ ഉണ്ടായിരുന്നില്ല, സംവൃത സുനില് - Malayalam Filmibeat\nദിലീപിന്‌റെ നായികയായി രസികന് എന്ന ചിത്രത്തിലൂടെ മലയാളത്തില് തുടക്കം കുറിച്ച താരമാണ് സംവൃത സുനില്. രസികന് പിന്നാലെ നായികയായും സഹനടിയായുമൊക്കെ സംവൃത മോളിവുഡില് തിളങ്ങിയിരുന്നു. അഭിനയ പ്രാധാന്യമുളള റോളുകള് അവതരിപ്പിച്ചാണ് നടി സിനിമയില് സജീവമായത്. വിവാഹ ശേഷവും സിനിമയില് എത്തിയ താരം രണ്ടാം വരവില് ബിജു മേനോന്റെ നായികയായാണ് അഭിനയിച്ചത്. ജി പ്രജിത്ത് സംവിധാനം ചെയ്ത സത്യം പറഞ്ഞാ വിശ്വസിക്കുവോ ആയിരുന്നു സംവൃതയുടെ തിരിച്ചുവരവ് സിനിമ.\nസിനിമയില് ഇല്ലാത്ത സമയത്തും സമൂഹ മാധ്യമങ്ങളില് എത്താറുണ്ടായിരുന്നു സംവൃത. ഭര്‍ത്താവ് അഖിലിനും മക്കള്‍ക്കുമൊപ്പമുളള വിശേഷങ്ങള് നടി പങ്കുവെക്കാറുണ്ട്. കഴിഞ്ഞ വര്‍ഷമാണ് രണ്ടാമത്തെ കുഞ്ഞായ രുദ്ര ഇവരുടെ ജീവിതത്തിലേക്ക് എത്തിയത്. കുഞ്ഞിനൊപ്പമുളള ചിത്രങ്ങള് സംവൃത മുന്‍പ് പങ്കുവെച്ചിരുന്നു. അഗസ്ത്യ എന്നാണ് മൂത്തമകന്‌റെ പേര്. അതേസമയം വിവാഹ ശേഷം റിയാലിറ്റി ഷോയില് വിധികര്‍ത്താവായും സംവൃത എത്തിയിരുന്നു.\nമഴവില് മനോരമയില് സംപ്രേക്ഷണം ചെയ്ത നായികാ നായകന് റിയാലിറ്റി ഷോയിലായിരുന്നു ജഡ്ജായി നടി എത്തിയത്. സംവൃതയ്ക്ക് പുറമെ സംവിധായകന് ലാല്‍ജോസ്, കുഞ്ചാക്കോ ബോബന് എന്നിവരായിരുന്നു മറ്റ് വിധികര്‍ത്താക്കള്. അതേസമയം സിനിമയിലെത്തുംമുന്‍പ് നഷ്ടപ്പെട്ട രണ്ട് സിനിമകളെ കുറിച്ച് ഒരഭിമുഖത്തില് സംവൃത മനസുതുറന്നിരുന്നു. ലാല്‍ജോസ് ചിത്രം രസികനിലൂടെയാണ് അരങ്ങേറ്റമെങ്കിലും അതിന് മുന്‍പ് രണ്ട് സിനിമകള് തന്നെ തേടിവന്നിരുന്നുവെന്ന് പറയുകയാണ് സംവൃത.\nആ സിനിമകള് ചെയ്യാന് കഴിയാതെ പോയതിന്‌റെ കാരണവും അഭിമുഖത്തില് നടി വെളിപ്പെടുത്തി. രഞ്ജിത്തേട്ടന്‌റെ നന്ദനം എന്ന സിനിമയില് തനിക്ക് ഓഫര് വന്നിരുന്നതായി സംവൃത പറയുന്നു. എന്നാല് താന് പത്താം ക്ലാസിലായതിനാല് വീട്ടുകാര് സമ്മതിച്ചില്ല. അതിന് ശേഷം പുതുമുഖങ്ങളെ വെച്ച് രഞ്ജിത്ത് ചേട്ടന് ഒരു സിനിമ പ്ലാന് ചെയ്തിരുന്നു.\nഹലോ എന്ന് പേരിട്ട ചിത്രത്തില് ഞാനും ഒരു പ്രധാന വേഷത്തില് അഭിനയിക്കാനിരുന്നതാണ്. എന്നാല് അതും നടക്കാതെ പോയി. രസികന് എന്ന സിനിമയ്ക്ക് വേണ്ടി ലാല്‍ജോസ് സാര് എന്നെ കാണാന് വരുമ്പോള് എനിക്ക് സിനിമയില് അഭിനയിക്കണമെന്ന മോഹമേ ഉണ്ടായിരുന്നില്ലെന്നും സംവൃത പറയുന്നു. അതിന് മുന്‍പെ വന്ന രണ്ട് സിനിമകള് എനിക്ക് ചെയ്യാന് കഴിയാതെ പോയത് തന്നെയായിരുന്നു കാരണം.\nരഞ്ജിത്ത് ചേട്ടന് തങ്ങളുടെ ഫാമിലി ഫ്രണ്ട് ആണ്. അങ്ങനെയാണ് നന്ദനം എന്ന സിനിമയില് എനിക്ക് ഓഫര് വന്നത്. പക്ഷേ ഞാന് പത്താം ക്ലാസിലായതിനാല് വീട്ടുകാര് സമ്മതിച്ചില്ല. അതിന് ശേഷം പുതുമുഖങ്ങളെ വെച്ചുളള ഒരു ചിത്രം രഞ്ജിത്ത് ചേട്ടന് പ്ലാന് ചെയ്യുകയും അതില് ഞാന് പ്രധാന വേഷം ചെയ്യാനിരുന്നതുമാണ്. അതും നടക്കാതെ പോയി. പിന്നീട് മറ്റൊരു ഹലോ എന്ന ചിത്രത്തില് എനിക്ക് അഭിനയിക്കാന് കഴിഞ്ഞതും വിചിത്രമായ കാര്യമാണ് അഭിമുഖത്തില് സംവൃത സുനില് പറഞ്ഞു.\nSamvrutha Sunil revealed why she was not interested to do dileep's rasigan movie initally


മലയാളി ഡ്രൈവറെ അറബി പഠിപ്പിക്കാന് ശ്രമിച്ച് ഒടുവില് മലയാളം പഠിച്ച കഥയുമായി സൗദി യുവാവ് ടിവി ഷോയില്\nHomesaudiarabiaമലയാളി ഡ്രൈവറെ അറബി പഠിപ്പിക്കാന് ശ്രമിച്ച് ഒടുവില് മലയാളം പഠിച്ച കഥയുമായി സൗദി യുവാവ് ടിവി ഷോയില്\nറിയാദ് : വീട്ടിലെ മലയാളി ഡ്രൈവറെ അറബി പഠിപ്പിക്കാന് ശ്രമിച്ച് ഒടുവില് സ്വയം മലയാളം പഠിച്ച അനുഭവം വെളിപ്പെടുത്തി സൗദി യുവാവിന്റെ ടിവി ഷോ. അല്‍ഇഖ്ബാരിയ ചാനല് പരിപാടിയില് പങ്കെടുത്ത സൗദി പൗരന് അബ്ദുല്ലയാണ് മലയാളം പഠിച്ചതിന്റെ അനുഭവം പങ്കുവച്ചത്.[www.malabarflash.com]\nഅറബി വാക്കുകള്‍ക്ക് മലയാളത്തിലുള്ള തത്തുല്യ പദങ്ങള് പതിവായി മലയാളി െ്രെഡവര് ഉപയോഗിച്ചതിലൂടെയാണ് താന് മലയാളം വശമാക്കിയതെന്ന് അബ്ദുല്ല പറയുന്നു. മലയാളി ഡ്രൈവറെ അറബി പഠിപ്പിക്കല് ഏറെ ദുഷ്‌കരമായിരുന്നു. ഓരോ തവണ അറബി വാക്കുകള് പറയുമ്പോഴും സമാന അര്‍ഥത്തില് മലയാളത്തിലാണ് ഡ്രൈവര് മറുപടി നല്‍കിയിരുന്നത്. അങ്ങിനെയാണ് മലയാളം പഠിക്കേണ്ടിവന്നത്.\nമലയാളത്തിനു പുറമെ അബ്ദുല്ലക്ക് ഇന്ത്യയിലെ മറ്റു ഭാഷകളിലും നേരിയ പരിജ്ഞാനമുണ്ട്. റോഡുകളില് വെച്ചും മറ്റും കണ്ടുമുട്ടുന്ന ഇന്ത്യക്കാരുമായി അവരുടെ ഭാഷയില് സംസാരിച്ചാണ് ഭാഷാ പരിജ്ഞാനം നേടുന്നത്.\nമലയാളം വശമാക്കിയതിലൂടെ തട്ടിപ്പ് ശ്രമത്തില് നിന്ന് രക്ഷപ്പെടാന് സാധിച്ചതിന്റെ അനുഭവവും അബ്ദുല്ല പങ്കുവെച്ചു. ഒരിക്കല് കാറിന്റെ തകരാറ് തീര്‍ക്കുന്നതിന് മലയാളികള് ജോലി ചെയ്യുന്ന വര്‍ക്ക് ഷോപ്പിനെ സമീപിച്ചു. വാഹനം പരിശോധിച്ച് എന്‍ജിനില് ചെറിയ തകരാറു മാത്രമേയുള്ളൂവെന്നും തകരാറ് എന്താണെന്നും പരസ്പരം സംസാരിച്ച വര്‍ക്ക് ഷോപ്പ് ജീവനക്കാര്, കാര്യമായ കേടാണെന്ന് പറഞ്ഞ് വലിയ ഒരുതുക ആവശ്യപ്പെടാമെന്ന് ധാരണയിലെത്തി.\nഅബ്ദുല്ലക്ക് മലയാളം അറിയില്ലെന്ന ധാരണയിലാണ് അദ്ദേഹത്തിന്റെ മുന്നില്‍വച്ചു തന്നെ തട്ടിപ്പു നടത്തുന്നത് സംബന്ധിച്ച് മലയാളത്തില് സംസാരിച്ചത്. ഇതുപ്രകാരം തകരാറ് നന്നാക്കുന്നതിന് വലിയ തുക ജീവനക്കാര് ആവശ്യപ്പെട്ടതോടെ തല്‍ക്കാലം തകരാറ് ശരിയാക്കേണ്ടതില്ല എന്ന് പറഞ്ഞ് അവിടെ നിന്ന് സ്ഥലം വിട്ടു. മറ്റൊരു വര്‍ക്ക് ഷോപ്പിനെ താന് സമീപിച്ചു. കാറിലെ തകരാറ് കൃത്യമായി താന് അവര്‍ക്ക് വിശദീകരിച്ചു നല്‍കി. നിസാരമായ തുക മാത്രമേ ഈ തകരാറ് ശരിയാക്കാന് വേണ്ടിവരികയുള്ളൂവെന്നും അവരോട് പറഞ്ഞു.\nഎന്‍ജിനിലെ തകരാറ് ഇത്രയും കൃത്യമായി താന് വിശദീകരിച്ചുനല്‍കിയത് കേട്ട് രണ്ടാമത്തെ വര്‍ക്ക് ഷോപ്പ് ജീവനക്കാര് അമ്പരന്നതായും അബ്ദുല്ല പറയുന്നു. കോവിഡ് പ്രതിസന്ധി അവസാനിച്ച ശേഷം കേരളം സന്ദര്‍ശിക്കാന് ആഗ്രഹിക്കുന്നുണ്ടെന്നും അബ്ദുല്ല അഭിമുഖത്തില് വെളിപ്പെടുത്തി.


യു.ഡി.എഫ് വിജയത്തില് മുഖ്യപങ്ക് മുസ്‌ലിംലീഗിന്: മുല്ലപ്പള്ളി – Chandrika Daily\nBy web desk 1 Thursday May 30, 2019 08:58 am\nയു.ഡി.എഫ് വിജയത്തില് മുഖ്യപങ്ക് മുസ്‌ലിംലീഗിന്: മുല്ലപ്പള്ളി\nമലപ്പുറം: സംസ്ഥാനത്ത് ഐക്യജനാധിപത്യ മുന്നണിക്കുണ്ടായ ചരിത്ര വിജയത്തില് മുഖ്യപങ്ക് വഹിച്ചത് മുസ്‌ലിംലീഗ് പാര്‍ട്ടിയാണെന്ന് കെ.പി.സി.സി പ്രസിഡന്റ് മുല്ലപ്പള്ളി രാമചന്ദ്രന്. മുസ്‌ലിംലീഗ് സംസ്ഥാന പ്രസിഡന്റ് പാണക്കാട് സയ്യിദ് ഹൈദരലി…\nമലപ്പുറം: സംസ്ഥാനത്ത് ഐക്യജനാധിപത്യ മുന്നണിക്കുണ്ടായ ചരിത്ര വിജയത്തില് മുഖ്യപങ്ക് വഹിച്ചത് മുസ്‌ലിംലീഗ് പാര്‍ട്ടിയാണെന്ന് കെ.പി.സി.സി പ്രസിഡന്റ് മുല്ലപ്പള്ളി രാമചന്ദ്രന്. മുസ്‌ലിംലീഗ് സംസ്ഥാന പ്രസിഡന്റ് പാണക്കാട് സയ്യിദ് ഹൈദരലി ശിഹാബ് തങ്ങളെ സന്ദര്‍ശിച്ച ശേഷം മാധ്യമപ്രവര്‍ത്തകരോട് സംസാരിക്കുകയായിരുന്നു അദ്ദേഹം.\nലോക്‌സഭാ തെരഞ്ഞെടുപ്പില് ഐക്യജനാധിപത്യ മുന്നണി നേടിയ ചരിത്ര വിജയത്തിന് നന്ദി പറയാനാണ് ഇവിടെ എത്തിയത്. ജനമാഹായാത്ര തുടങ്ങുന്നതിന് തലേ ദിവസമാണ് അവസാനമായി പാണക്കാട്ട് വന്നത്. സുപ്രധാന ഘട്ടങ്ങളിലെല്ലാം പതിവായി ഈ തറവാട്ടില് വരാറുണ്ട്. ഐജ്യജനാധിപത്യ മുന്നണിയേയും കോണ്‍ഗ്രസിനേയും വിജയിപ്പിക്കാന് മുസ്‌ലിംലീഗ് കാണിച്ചിട്ടുള്ള ആത്മാര്‍ത്ഥത എടുത്തുപറയേണ്ടതാണെന്നും മുല്ലപ്പള്ളി പറഞ്ഞു.\nരാഹുല് ഗാന്ധിയുടെ സ്ഥാനാര്‍ഥിത്വം പ്രഖ്യാപിച്ചതുതൊട്ട് കോണ്‍ഗ്രസിനേക്കാള് വലിയ ആവേശത്തോടെയാണ് വയനാട് പാര്‍ലമെന്റ് മണ്ഡലത്തില് മുസ്‌ലിംലീഗ് പ്രവര്‍ത്തിച്ചത്. യു.ഡി.എഫിനൊപ്പം എല്ലാ മതവിഭാഗങ്ങളും ആദിവാസി സമൂഹവും യുവാക്കളും സ്ത്രീകളുമെല്ലാം ശക്തമായി നിലകൊണ്ടതാണ് ഇത്രയും വലിയ വിജയം നേടാനായത്. മുസ്‌ലിംലീഗ് സംസ്ഥാന കമ്മിറ്റി യോഗം ചേര്‍ന്ന് രാഹുല് ഗാന്ധി കോണ്‍ഗ്രസ് അധ്യക്ഷസ്ഥാനത്ത് തുടരണമെന്ന് പ്രമേയം പാസാക്കിയതിലുള്ള നന്ദിയും മുല്ലപ്പള്ളി തങ്ങളെ അറിയിച്ചു.\nഇന്നലെ രാവിലെ 11.30ഓടെ പാണക്കാട്ടെത്തിയ മുല്ലപ്പള്ളിയെ മുസ്‌ലിംലീഗ് സംസ്ഥാന പ്രസിഡന്റ് പാണക്കാട് സയ്യിദ് ഹൈദരലി ശിഹാബ് തങ്ങള് സ്വീകരിച്ചു. മുസ്‌ലിംലീഗ് ദേശീയ ജനറല് സെക്രട്ടറി പി.കെ കുഞ്ഞാലിക്കുട്ടി എം.പി, പാണക്കാട് സയ്യിദ് സാദിഖലി ശിഹാബ് തങ്ങള്, സംസ്ഥാന ജനറല് സെക്രട്ടറി കെ.പി.എ മജീദ് എന്നിവരും പാണക്കാട്ടെത്തിയിരുന്നു. സംസ്ഥാന ദേശീയ വിഷയങ്ങളും നേതാക്കള് ചര്‍ച്ച ചെയ്തു. വരാനിരിക്കുന്ന നിയമസഭ ഉപതെരഞ്ഞെടുപ്പുകളിലും യു.ഡി.എഫിന് മുഴുവന് സീറ്റുകളിലും ജയിക്കാനുള്ള സാഹചര്യമുണ്ടെന്നും നേതാക്കള് അഭിപ്രായപ്പെട്ടു. അരമണിക്കൂറോളം നടന്ന ചര്‍ച്ചക്ക് ശേഷമാണ് മുല്ലപ്പള്ളി പാണക്കാട്ടുനിന്നും മടങ്ങിയത്. ഡി.സി.സി പ്രസിഡന്റ് വി.വി പ്രകാശും കെ.പി.സി.സി പ്രസിഡന്റിനോടൊപ്പമുണ്ടായിരുന്നു.


ഒടുവിൽ ടൊവിനോ വീട്ടിൽ എത്തി... അച്ഛനെ സ്വീകരിച്ച് കുറിപ്പെഴുതി ഇസയും ടഹാനും... പോസ്റ്റ് വൈറൽ!!! - Oman Job Vacancy\nമലയാളി പ്രേക്ഷകരുടെ ഏറെ പ്രിയപ്പെട്ടതാരമാണ് ടൊവിനോ തോമസ്. വളരെ കുറച്ച് കാലം കൊണ്ട് തന്നെ പ്രേക്ഷക ശ്രദ്ധ അദ്ദേഹം നേടിയിട്ടുണ്ട്. സിനിമാ ചിത്രീകരണത്തിനിടെ ടൊവിനോയ്ക്ക് പരിക്കേൽക്കുകയും അദ്ദേഹം ചികിത്സയിലും ആയിരുന്നു. കഴിഞ്ഞ ദിവസം അദ്ദേഹം ആസ്പത്രി വിട്ട് വീട്ടിൽ എത്തി.\nആസ്പത്രിയിൽ നിന്ന് വീട്ടിൽ എത്തിയ താരത്തെ സ്വീകരിക്കാൻ അദ്ദേഹത്തിന്റെ മകൾ ഇസ തന്റെ സ്വന്തം കൈപട കൊണ്ടെഴുതിയ കുറിപ്പ് അദ്ദേഹം തന്റെ ഇൻസ്റ്റാഗ്രാമിൽ പോസ്റ്റ് ചെയ്തിരിക്കുകയാണ്. വീട്ടിലേയ്ക്ക് സ്വാഗതം പപ്പാ.. ഞങ്ങൾ പപ്പയെ മിസ് ചെയ്തു. എത്രയും പെട്ടന്ന് സുഖമാവട്ടെ… ഇസ, ടഹാൻ എന്നാണ് മകൾ കുറിച്ചത്.\nപേപ്പറിൽ വിവിധ വർണ്ണങ്ങളിലുള്ള സ്‌കെച്ച് പെന്നുകൾ ഉപയോഗിച്ചാണ് ഇസ അതെഴുതിയത്. മകൾ എഴുതിയ കുറിപ്പ് അദ്ദേഹം സോഷ്യൽ മീഡിയയിൽ പോസ്റ്റ് ചെയ്തിരുന്നു. അതിനോടൊപ്പം അദ്ദേഹം കുറിച്ചതിങ്ങനെ..\nA big HELLO from home!I got discharged and is fine at home now. Thanks and love for all your wishes and concern in the last few days. The doctors and hospital staff took great care of me. A big thanks to them. Also thanks to everyone who supported me – colleagues, family, friends, cinema lovers and everyone who showed their care. I really felt positive seeing your messages and calls. The incident hopefully makes me take better care of my self. 😊Hoping to get back to work soon and keep entertaining you with good movies. Till then I’ll rest and enjoy your love. Big thanks and lots of love. It wasabigger realisation of how much love I was being given. Duly noted!\nവീട്ടിലെത്തി.നിലവിൽ മറ്റു ബുദ്ധിമുട്ടുകളൊന്നുമില്ല, അടുത്ത കുറച്ചാഴ്ച്ചകൾ വിശ്രമിക്കാനാണു നിർദ്ദേശം.ഈ കഴിഞ്ഞ ദിവസങ്ങളിൽ നേരിട്ടും അല്ലാതെയും എന്റെ സുഖവിവരങ്ങൾ തിരക്കുകയും പ്രാർത്ഥനകൾ അറിയിക്കുകയുമൊക്കെ ചെയ്ത അപരിചിതരും പരിചിതരുമായ എല്ലാ പ്രിയപ്പെട്ടവർക്കും ഒരുപാട് നന്ദി , നിറയെ സ്നേഹം ഹൃദയത്തോട് എത്രയധികം ചേർത്ത് വച്ചാണു നിങ്ങൾ ഒരോരുത്തരും എന്നെ സ്നേഹിക്കുന്നതെന്നുള്ള തിരിച്ചറിവാണു ഈ കഴിഞ്ഞ ദിവസങ്ങളിൽ നിന്നുള്ള ഏറ്റവും വലിയ പാഠം.ആ സ്നേഹം തരുന്ന ആത്മവിശ്വാസവും ഉത്തരവാദിത്തബോധവുമായിരിക്കും ഇനി മുന്നോട്ട് നടക്കാനുള്ള എന്റെ പ്രേരകശക്തി. മികച്ച സിനിമകളും , നിങ്ങളിഷ്ടപ്പെടുന്ന കഥാപാത്രങ്ങളുമായി ഉടനെ വീണ്ടും കണ്ടു മുട്ടാം..നിങ്ങളുടെ സ്വന്തം ടൊവീനോ.


എന്തൊരു സ്പീഡ് :വീണ്ടും ഞെട്ടിച്ച് നോർട്ജെ കൂടെ പുത്തൻ റെക്കോർഡും\nഐപിഎല്ലിൽ അനിശ്ചിതത്വങ്ങൾക്ക് ഒടുവിൽ നടന്ന ഡൽഹി ക്യാപിറ്റൽസ് : സൺ‌റൈസേഴ്‌സ് ഹൈദരാബാദ് മത്സരത്തിൽ എട്ട് വിക്കറ്റിന്റെ ത്രില്ലിംഗ് ജയം കരസ്ഥമാക്കി പോയിന്റ് ടേബിളിൽ ഒന്നാമത് എത്തി റിഷാബ് പന്തും ടീമും. ബാറ്റിങ്ങിലും ബൗളിങ്ങിലും അധിപത്യം സ്വന്തമാക്കിയ ഡൽഹി ടീമിനായി ആദ്യം ബൗളിങ്ങിൽ റബാഡ,നോർട്ജെ, അക്ഷർ പട്ടേൽ, അശ്വിൻ, ആവേശ് എന്നിവർ മനോഹരമായി പന്തെറിഞ്ഞപ്പോൾ വെറും 134 റൺസ് സ്കോർ നേടാനാണ് ഹൈദരാബാദ് ടീമിന് കഴിഞ്ഞത്.രണ്ട് വിക്കറ്റുകൾ മത്സരത്തിൽ വീഴ്ത്തിയ ഫാസ്റ്റ് ബൗളർ നോർട്ജെയാണ് മാൻ ഓഫ് the മാച്ച് അവാർഡ് നേടിയത്. മിന്നും ബൗളിങ്ങിനും ഒപ്പം താരത്തിന്റെ പന്തുകളുടെ സ്പീഡും വളരെ അധികം ചർച്ചയായി മാറി കഴിഞ്ഞു.\nപരിക്ക് കാരണം നേരത്തെ ഐപിൽ പതിനാലാം സീസണിലെ ആദ്യപാദ മത്സരങ്ങൾ കളിക്കുവാൻ നോർട്ജെക്ക് കഴിഞ്ഞിരുന്നില്ല. ഈ സീസണിലെ തന്റെ രണ്ടാമത്തെ മാത്രം മത്സരം കളിച്ച സൗത്താഫ്രിക്കൻ പേസർ 14 ഡോട്ട് ബോളുകൾ അടക്കമാണ് ഇന്നലെ4ഓവറിൽ വെറും 12 റൺസ് വഴങ്ങി രണ്ട് വിക്കറ്റ് വീഴ്ത്തിയത്. ഹൈദരാബാദ് ടീമിന് എതിരെ അതിവേഗ പന്തുകൾ മാത്രം എറിഞ്ഞ താരം സീസണിലെ വേഗതയേറിയ ആദ്യ പത്ത് പന്തുകൾ ലിസ്റ്റിൽ എട്ടെണ്ണവും ഇന്നലെ കളിയിൽ എറിഞ്ഞു.\nഇന്നലെ മത്സരത്തിൽ 151.71, 151.37, 150.21, 149.97, 149.29, 149.15,148.76 കിലോമീറ്റർ തുടങ്ങിയ വേഗതയിൽ തന്റെ പന്തുകൾ എറിഞ്ഞാണ് ഹൈദരാബാദ് ബാറ്റ്‌സ്മാന്മാരെ താരം വളരെ അധികം സമ്മർദ്ദത്തിലാക്കിയത്.പലപ്പോഴും താരത്തിന്റെ പന്തുകൾ എതിരാളികളെ ഭയപ്പെടുത്തി. ഇന്നലെ മത്സരത്തിൽ 146.7 അവറേജ് സ്പീഡിലാണ് താരം തന്റെ ബൗളിംഗ് പൂർത്തിയാക്കിയത്. കഴിഞ്ഞ സീസണിലും അതിവേഗ ബൗളുകൾ എറിഞ്ഞിട്ടുള്ള താരം ഐപിഎല്ലിലെ ഏറ്റവും വേഗതയേറിയ ഫാസ്റ്റ് ബൗളർ കൂടിയാണ്. താരത്തിന്റെ ബൗളിംഗ് പാർട്ണർ കഗിസോ റബാഡ ഇന്നലെ മൂന്ന് വിക്കറ്റുകൾ വീഴ്ത്തി\nPrevious articleപിറകിലോട്ടോടി സൂപ്പർ ക്യാച്ചുമായി വില്യംസൺ :കണ്ണുതള്ളി പൃഥ്വി ഷാ\nNext articleവീണ്ടും ഡൽഹി നായകനാകുമോ :മനസ്സുതുറന്ന് ശ്രേയസ് അയ്യർ


തമിഴ്‌നാട്ടില് വോട്ടിങ് മെഷീന് കടത്താന് ശ്രമം; നാല് പേര് അറസ്റ്റില് | Azchavattom Online USA\nതമിഴ്‌നാട്ടില് വോട്ടിങ് മെഷീന് കടത്താന് ശ്രമം; നാല് പേര് അറസ്റ്റില്\nതമിഴ്‌നാട്ടില് വോട്ടിങ് മെഷീന് കടത്താന് ശ്രമം. ഇരുചക്ര വാഹനത്തില് ഇവിഎം കടത്താന് ശ്രമിച്ച ചെന്നൈ കോര്‍പ്പറേഷനിലെ നാല് ഉദ്യോഗസ്ഥര് അറസ്റ്റിലായി. ചെന്നൈ വേളാച്ചേരി ബൂത്തിലെ വോട്ടിങ് മെഷീനും വിവിപാറ്റുമാണ് സ്‌കൂട്ടറില് കടത്തിയത്. പ്രദേശവാസികള് തടഞ്ഞതോടെ കോര്‍പ്പറേഷന് ഉദ്യോഗസ്ഥരെ അറസ്റ്റ് ചെയ്തു. ഇവരില് നിന്ന് ഒന്നര ലക്ഷം രൂപ കണ്ടെത്തി. സംഭവത്തില് തിരഞ്ഞെടുപ്പ് കമ്മീഷന് അന്വേഷണം തുടങ്ങി.\nചെന്നൈ വേളാച്ചേരി ബൂത്തിലെ വോട്ടിങ് മെഷീനും വിവിപാറ്റുമാണ് സ്‌കൂട്ടറില് കടത്തിയത്. 73 ശതമാനം പോളിങ് രേഖപ്പെടുത്തിയതിന്റെ ആത്മവിശ്വാസത്തിലാണ് ദ്രാവിഡ പാര്‍ട്ടികള്. ഡിഎംകെ ശക്തികേന്ദ്രങ്ങളില് വരെ മികച്ച പോളിങ് രേഖപ്പെടുത്തിയത് സര്‍ക്കാര് വിരുദ്ധ വികാരം വ്യക്തമാക്കുന്നതെന്ന നിലപാടിലാണ് ഡിഎംകെ.\nക്ഷേത്രദര്‍ശനം നടത്തി സ്വന്തം ഗ്രാമത്തില് തന്നെയാണ് ഒപിഎസ്സും ഇപിഎസ്സും. ജനകീയ പദ്ധതികള് ഫലം കാണുമെന്ന പ്രതീക്ഷയിലാണ് ഇരുവരും. എന്നാല് അണ്ണാഡിഎംകെയുടെ പതനം പൂര്‍ണമാകുമെന്ന കണക്കുകൂട്ടലിലാണ് ദിനകരന്. നഗരമേഖലയില് പോളിങ് ഉയര്‍ന്നത് കമല്‍ഹാസന്റെ മൂന്നാം മുന്നണിക്കും ആത്മവിശ്വാസം കൂട്ടുന്നു.\nഇതിനിടെ വിജയ്‌യുടെ സൈക്കിള് യാത്രയുടെ പേരില് വിവാദം കനക്കുകയാണ്. വിജയ്ക്ക് പിന്തുണയുമായി ഉദയനിധിക്ക് പിന്നാലെ കൂടുതല് കോണ്‍ഗ്രസ് നേതാക്കളും രംഗത്തെത്തി. രാഷ്ട്രീയ സന്ദേശം നല്‍കിയുള്ള യാത്രയെന്ന് വിശേഷിപ്പിച്ച് ആരാധകര് പോസ്റ്റര് പതിച്ചു. എന്നാല് വാഹനതിരക്ക് ഒഴിവാക്കാന് സൈക്കിള് തിരഞ്ഞെടുത്തെതാണെന്നാണ് വിജയ് പിആര്‍ഒ സംഘത്തിന്റെ വിശദീകരണം.\nPreviousകേരളത്തില് കൊവിഡ് പിസിആര് പരിശോധനകളുടെ എണ്ണം കൂട്ടാന് നിര്‍ദേശം നല്‍കി കേന്ദ്രം\nNextരാജ്യസഭാ തെരഞ്ഞെടുപ്പ് മാറ്റിയതിന്‍റെ കാരണം അറിയിക്കണം: തെര. കമ്മീഷനോട് ഹൈക്കോടതി


വീണ്ടും ഓസ്ട്രേലിയക്ക് ടോസ്, ഇന്ത്യ ആദ്യം ബാറ്റ് ചെയ്യും | Fanport | Cricket News Malayalam\nSunday, Mar 7, 2021 04:20 AM\nHome Cricket വീണ്ടും ഓസ്ട്രേലിയക്ക് ടോസ്, ഇന്ത്യ ആദ്യം ബാറ്റ് ചെയ്യും\nവീണ്ടും ഓസ്ട്രേലിയക്ക് ടോസ്, ഇന്ത്യ ആദ്യം ബാറ്റ് ചെയ്യും\nഓസ്‌ട്രേലിയക്കെതിരായ രണ്ടാം ഏകദിനത്തിൽ ടോസ് നേടിയ ഓസ്ട്രേലിയ ഇന്ത്യയെ ബാറ്റിങ്ങിന് അയച്ചു. കഴിഞ്ഞ മത്സരത്തിലും ടോസ് നേടിയ ഓസ്ട്രേലിയ ഇന്ത്യയെ ബാറ്റിങ്ങിന് അയച്ചിരുന്നു. ഇന്ത്യ കഴിഞ്ഞ മത്സരത്തിൽ കളിച്ച ടീമിൽ നിന്ന് രണ്ട് മാറ്റങ്ങളുമായാണ് ഇന്ന് ഇറങ്ങുന്നത്.\nകൺകഷൻ മൂലം ടീമിൽ നിന്ന് പുറത്തുപോയ റിഷഭ് പന്തിന് പകരം മനീഷ് പാണ്ഡെ ടീമിൽ ഇടം പിടിച്ചിട്ടുണ്ട്. കൂടാതെ ശർദൂൽ താക്കൂറിന് പകരം നവദീപ് സെയ്നിയും ടീമിൽ ഇടം പിടിച്ചിട്ടുണ്ട്. അതെ സമയം കഴിഞ്ഞ മത്സരത്തിൽ കളിച്ച അതെ ടീമുമായാണ് ഓസ്ട്രേലിയ ഇന്നിറങ്ങുന്നത്.\nIndia: Shikhar Dhawan, Rohit Sharma, KL Rahul (wk), Virat Kohli (c), Shreyas Iyer, Manish Pandey, Ravindra Jadeja, Navdeep Saini, Kuldeep Yadav, Mohammed Shami, Jasprit Bumrah.\nAustralia: David Warner, Aaron Finch (c) Marnus Labuschagne, Steven Smith, Alex Carey (wk), Ashton Turner, Ashton Agar, Pat Cummins, Mitchell Starc, Kane Richardson, Adam Zampa.\nPrevious articleവിനീത് റായ് ഒഡീഷയിൽ പുതിയ കരാർ ഒപ്പുവെച്ചു\nNext articleഇളംബച്ചി സെവൻസിന് ഇന്ന് കിക്കോഫ്


മഞ്ചേശ്വരം കോഴ കേസ് സുരേന്ദ്രൻ പറഞ്ഞത് കള്ളം വീണ്ടും ഹാജരാകാൻ നോട്ടീസ് നഷ്ടപ്പെട്ടെന്ന് മൊഴി നൽകിയ മൊബൈൽ ഫോൺ ഉപയോഗത്തിൽ\nHomeCourtമഞ്ചേശ്വരം കോഴ കേസ് സുരേന്ദ്രൻ പറഞ്ഞത് കള്ളം വീണ്ടും ഹാജരാകാൻ നോട്ടീസ് നഷ്ടപ്പെട്ടെന്ന് മൊഴി നൽകിയ മൊബൈൽ ഫോൺ ഉപയോഗത്തിൽ\nകാസർകോട്:മഞ്ചേശ്വരം കോഴ കേസിൽ ബിജെപി സംസ്ഥാന പ്രസിഡണ്ട് കെ സുരേദ്രന് വീണ്ടും ഹാജരാകാൻ ക്രൈംബ്രാഞ്ച് നോട്ടീസ് നൽകി സുരേന്ദ്രൻ അന്വേഷണ സംഘത്തെ തെറ്റിദ്ധരിപ്പിച്ചതായി ക്രൈംബ്രാഞ്ച് കണ്ടെത്തൽ സുരേന്ദ്രൻ അന്വേഷണ സംഘത്തിന് നൽകിയ മൊഴികൾ കളവാണെന്നും കണ്ടെത്തി നഷ്ടപ്പെട്ടു എന്ന് സുരേന്ദ്രൻ മൊഴി നൽകിയ മൊബൈൽ ഫോൺ ഉപയോഗത്തിലാണെന്നും ഒരാഴ്ചക്കകം മൊബൈൽ ഫോൺ ഹാജരാക്കാനും ക്രൈംബ്രാഞ്ച് നോട്ടീസ് നൽകി കഴിഞ്ഞ നിയമ സഭാ തിരഞ്ഞെടുപ്പിൽ ബിഎസ്പി സ്ഥാനാർത്ഥിയെ പിൻവലിക്കാൻ രണ്ട് ലക്ഷം രൂപ കോഴ നൽകിയെന്നാണ് കേസ്\nകേസുമായി ബന്ധപ്പെട്ട് സെപ്തംബര് 16 ന് ക്രൈംബ്രാഞ്ച് സുരേന്ദ്രനെ ചോദ്യം ചെയ്തിരുന്നു. കേസ് കെട്ടിച്ചമച്ചതാണെന്നും കെ സുന്ദരയെ തനിക്ക് അറിയില്ല. പരാതിയില് പറയുന്ന ദിവസം കാസര്‍ഗോഡ് തന്നെ ഇല്ലായിരുന്നു എന്നും സുരേന്ദ്രന് അന്വേഷണ സംഘത്തോട് പറഞ്ഞത്. എന്നാല്, പരാതിയില് പറയുന്ന കാസര്‍ഗോഡുള്ള ഹോട്ടലില് താമസിച്ചിട്ടില്ലെന്ന മൊഴിയും തെറ്റാണെന്ന് അന്വേഷണ സംഘം കണ്ടെത്തിയിരുന്നു. നഷ്ടപ്പെട്ടെന്ന് പറയുന്ന ഫോണ് സുരേന്ദ്രന് തന്നെ ഉപയോഗിക്കുന്നുണ്ട് എന്നാണ് കണ്ടെത്തല്. ഇതുള്‍പ്പെടെയുള്ളയുള്ള വിഷയങ്ങളില് വ്യക്തവരുത്താണ് ക്രൈംബ്രാഞ്ച് വീണ്ടും ചോദ്യം ചെയ്യാന് ഒരുങ്ങുന്നത്.


പിഎസ്‌സി പരീക്ഷകൾ മലയാളത്തിൽ എഴുതാൻ അനുവദിക്കണമെന്ന് രമേശ് ചെന്നിത്തല\nപിഎസ്‌സി പരീക്ഷകൾ ഇംഗ്ലീഷിനൊപ്പം മലയാളത്തിലും എഴുതാൻ അനുവദിക്കണമെന്ന് മുഖ്യമന്ത്രിയോട് രേഖാമൂലം ആവശ്യപ്പെട്ടെന്ന് പ്രതിപക്ഷ നേതാവ് രമേശ് ചെന്നിത്തല. കേരള അഡ്മിനിസ്‌ട്രേറ്റീവ് സർവീസ് ഉൾപ്പെടെയുള്ള എല്ലാ പരീക്ഷകളും മലയാളത്തിൽ നടത്തണമെന്നാവശ്യപ്പെട്ട് 12 ദിവസമായി സെക്രട്ടറിയേറ്റ് പടിക്കൽ നടക്കുന്ന നിരാഹാര സമരത്തോട് സർക്കാർ മുഖം തിരിക്കുന്നത് ശരിയല്ലെന്നും ചെന്നിത്തല ഫേസ്ബുക്ക് കുറിപ്പിൽ വ്യക്തമാക്കി.\nസംസ്ഥാനം രൂപീകരിച്ച് 63 വർഷം കഴിഞ്ഞിട്ടും മാതൃഭാഷയിൽ പരീക്ഷ എഴുതാനുള്ള അവകാശത്തിനായി പ്രക്ഷോഭം സംഘടിപ്പിക്കേണ്ടി വരുന്നത് ഒരു ജനതയുടെ ഗതികേടാണെന്നും രമേശ് ചെന്നിത്തല പറഞ്ഞു. സാംസ്‌കാരിക ലോകം മുന്നോട്ട് വയ്ക്കുന്ന ഈ ആവശ്യം സർക്കാർ അനുഭാവപൂർവം പരിഗണിക്കണം. ഇക്കാര്യത്തിൽ സാംസ്‌കാരിക സമൂഹം ഉന്നയിക്കുന്ന ആവശ്യത്തിനൊപ്പമാണ് പ്രതിപക്ഷമെന്നും രമേശ് ചെന്നിത്തല വ്യക്തമാക്കി.\nപി എസ് സി പരീക്ഷ ഇംഗ്ളീഷിനൊപ്പം മലയാളത്തിലും എഴുതാൻ അനുവദിക്കണമെന്ന് മുഖ്യമന്ത്രിയോട് രേഖാമൂലം ആവശ്യപ്പെട്ടു. കേരള അഡ്മിനിസ്ട്രേറ്റിവ് സർവീസ് (കെ എ എസ് ) ഉൾപ്പെടെ പി എസ് സി നടത്തുന്ന എല്ലാ പരീക്ഷകളും മലയാളത്തിൽ കൂടി നടത്തണം. ഈ ആവശ്യമുന്നയിച്ച് കൊണ്ട് കഴിഞ്ഞ 12 ദിവസമായി സെക്രട്ടറിയേറ്റ് പടിക്കൽ നടത്തുന്ന നിരാഹാരസമരത്തോട് സർക്കാർ മുഖം തിരിക്കുന്നത് ശരിയല്ല. സംസ്ഥാനം രൂപീകരിച്ചു 63 വർഷം കഴിഞ്ഞിട്ടും മാതൃഭാഷയിൽ പരീക്ഷ എഴുതാനുള്ള അവകാശത്തിനായി പ്രക്ഷോഭം സംഘടിപ്പിക്കേണ്ടി വരുന്നത് ഒരു ജനതയുടെ ഗതികേടാണ്.\nസാംസ്‌കാരിക ലോകം മുന്നോട്ട് വയ്ക്കുന്ന ഈ ആവശ്യം അനുഭാവപൂർവം പരിഗണിക്കണം.\nപ്രമുഖ ചലച്ചിത്ര സംവിധായകൻ അടൂർ ഗോപാലകൃഷ്ണൻ, കവയത്രി സുഗതകുമാരി, കവി മധുസൂദനൻ നായർ എന്നിവർ ഉൾപ്പെടെയുള്ളവർ ഇക്കാര്യം സർക്കാരിന് മുന്നിൽ ശക്തമായി ഉന്നയിച്ചിട്ടുണ്ട്.പബ്ളിക് സർവ്വീസ് കമ്മീഷന്റെ പരീക്ഷകൾ മാതൃഭാഷയിൽ കൂടി എഴുതാനുള്ള സാഹചര്യം ഒരുക്കേണ്ടത് സർക്കാരിന്റെ കടമയാണ്. കേന്ദ്ര പബ്ളിക്ക് സർവ്വീസ് കമ്മീഷൻ പരീക്ഷകളെല്ലാം ഇംഗ്ളീഷിനൊപ്പം ഹിന്ദിയിലും എഴുതാം. അതു പോലെ കേരള പബ്ളിക് സർവ്വീസ് കമ്മീഷൻ പരീക്ഷകൾ ഇംഗ്ളീഷിനൊപ്പം മലയാളത്തിലും എഴുതാനുള്ള അവസരം ഒരുക്കേണ്ടതുണ്ട്. ഇക്കാര്യത്തിൽ കേരളത്തിലെ സാംസ്‌കാരിക സമൂഹം ഉന്നയിക്കുന്ന ആവശ്യത്തിനൊപ്പമാണ് പ്രതിപക്ഷവും.\nRead more on: KERALA PSC | ramesh chennithala


ഡ്യൂയറ്റ് പാടി ഹീറോ ആകാന് എനിക്ക് കഴിയുമായിരുന്നില്ല; എന്നെ വില്ലനില് നിന്ന് ഹീറോയാക്കിയത് മമ്മൂട് - Samakalika Malayalam\nഡ്യൂയറ്റ് പാടി ഹീറോ ആകാന് എനിക്ക് കഴിയുമായിരുന്നില്ല; തന്നെ വില്ലനില് നിന്ന് ഹീറോയാക്കിയത് മമ്മൂട്ടിയെന്ന് സത്യരാജ്\nBy സമകാലിക മലയാളം ഡെസ്‌ക് | Published: 16th July 2018 11:57 AM |\nLast Updated: 16th July 2018 12:04 PM | A+A A- |\nഎഴുപത്തിയഞ്ചു സിനിമകളില് വില്ലനായി അഭിനയിച്ച തന്നെ ഹീറോയാകാന് സഹായിച്ചത് മമ്മൂട്ടിയാണെന്ന് തുറന്നുപറഞ്ഞ് പ്രശസ്ത തെന്നിന്ത്യന് താരം സത്യരാജ്. ഏറെ പ്രതീക്ഷയോടെ കാത്തിരിക്കുന്ന മമ്മൂട്ടി ചിത്രം പേരന്‍പിന്റെ ഓഡിയോ ലോഞ്ചില് പങ്കെടുക്കവെയാണ് വില്ലനായി മാത്രം അഭിനയിച്ചിരുന്ന തന്നെ ഹീറോയാക്കിയത് മമ്മൂട്ടിയാണെന്ന് സത്യരാജ് തുറന്നുപറഞ്ഞത്.\nമമ്മൂട്ടി അഭിനയിച്ച മലയാള ചിത്രങ്ങള് കാരണമാണ് താന് ഹീറോയായതെന്നാണ് സത്യരാജിന്റെ വാക്കുകള്. വാര്‍ത്ത, പൂവിന് പുതിയ പൂന്തെന്നല്, ആവനാഴി തുടങ്ങിയ മമ്മൂട്ടി ചിത്രങ്ങളുടെ റീമേക്കുകളിലെല്ലാം നായകന് സത്യരാജായിരുന്നു. ഡ്യൂയറ്റ് പാടി ഹീറോ ആകാന് തനിക്ക് കഴിയുമായിരുന്നില്ലെന്നും മമ്മൂട്ടി അഭിനയിച്ച പല സിനിമകളുടെയും റീമേക്കുകളില് നായകനായതാണ് തനിക്ക് വില്ലന് വേഷങ്ങളില് നിന്ന് മാറ്റം നേടിതന്നതെന്നും അദ്ദേഹം പറഞ്ഞു.\nഓഡിയോ റിലീസിന് പിന്നാലെ പേരന്‍പിന്റെ ടീസറും ഇന്നലെ അണിയറപ്രവര്‍ത്തകര് പുറത്തുവിട്ടു. തമിഴ്, മലയാളം ഭാഷകളിലായി പുറത്തിറങ്ങുന്ന ചിത്രത്തില് ഒരു കുഞ്ഞിനോട് മമ്മൂട്ടി അവതരിപ്പിക്കുന്ന കഥാപാത്രം പുലര്‍ത്തുന്ന ആത്മബന്ധമാണ് പ്രതിപാദിക്കുന്നതെന്ന് ടീസര് വ്യക്തമാക്കുന്നു.\nശരീരം ഭാഗികമായി തളര്‍ന്ന ഒരു കുട്ടിയുടെ ചലനങ്ങള് അനുകരിക്കാന് ശ്രമിക്കുന്ന മെഗാസ്റ്റാറിനെയാണ് ടീസറില് കാണാന് കഴിയുന്നത്. എന്നാല് ഇത് എത്ര ശ്രമകരമാണെന്ന് തിരിച്ചറിയുന്ന താരം ഒരാളെ മറ്റൊരാളുമായി താരതമ്യം ചെയ്യുന്നത് എത്ര ക്രൂരമാണെന്ന തിരിച്ചറിവിലേക്ക് എത്തുന്നതാണ് ടീസറില് കാണിക്കുന്നത്.\nദേശീയ അവാര്‍ഡ് ജേതാവ് റാം ആണ് പേരന്‍പിന്റെ സംവിധാനം നിര്‍വഹിച്ചിട്ടുള്ളത്. ട്രാന്‍സ്‌ജെന്‍ഡര് അഞ്ജലി അമീര്, സമുദ്രക്കനി, സുരാജ് വെഞ്ഞാറമൂട്, തമിഴ്താരം അഞ്ജലി, സിദ്ധിഖ് തുടങ്ങിയവരാണ് പേരന്‍പിലെ മറ്റ് താരങ്ങള്.\nMammooty sathyaraj peranbu


idaneram: ദലിത് ഉണര്‍വ്വിന്റെ ശബ്ദമല്ല - മുണ്ടക്കയം ദിവാകരന്\nപിതൃദായക ഡി.എന്.ഏ. ഗവേഷണം എത്തിനില്ക്കുന്നത് ആര്യാധിനിവേശത്തിന്, ക്രിസ്തുവിനു മുമ്പ് 60000 വര്‍ഷത്തെ ചരിത്രമുണ്ടെെന്നാണ്, ബാബാ സാ ഹേബ് അംബേദ്കര് പോലും വിശ്വസിച്ചിരുന്നത് ആര്യാധിനിവേശത്തിന് 10000 വര്‍ഷത്തിലേറെ ചരിത്ര മില്ലെന്നാണ്. മാതൃദായക ഡി.എന്.ഏ. ഗവേഷണമാണ് അക്കാലത്ത് ആശ്രയമായുായിരുന്നത്. അധിനിവേശം ആധിപത്യസ്ഥാപനത്തിലേയ്‌ക്കെത്തിയത് പതിനായിരക്കണക്കിനു വര്‍ഷങ്ങളുടെ കാലദൈര്‍ഘ്യത്തിലാണ്. ഇക്കാലയളവില് എത്രയെത്ര സംസ്‌ക്കാരങ്ങള് ഭൂമുഖത്ത് ഉയര്‍ന്നുവരികയും തകര്‍ന്നടിയുകയും ചെയ്യുകയുായിട്ടുണ്ട ്. ഇന്ത്യന് ഉപഭൂഖണ്ഡത്തില് ഉയര്‍ന്നുവന്നിട്ടുള്ള പൂര്‍വ്വസംസ്‌കൃതികളുടെയെല്ലാം അടിസ്ഥാന നിര്‍മ്മാണസാമഗ്രി എന്നത് നെഗ്രീറ്റോ വംശപരമ്പരയില്‍പ്പെട്ട ആദിമ ഇന്ത്യക്കാരായിരുന്നു. ആര്യഗോത്ര - ക്രിമിനല് സംഘങ്ങള് ഇവിടെ അധിവാസമുറപ്പിച്ചശേഷം മാത്രമാണ് അവരുടെ സ്ത്രീസമൂഹവുമായി ഇവിടെ എത്തിയിട്ടുള്ളത്. അതിനുമുമ്പ് തദ്ദേശീയ സ്ത്രീജനങ്ങളുമായുണ്ടായ സംസര്‍ഗ്ഗത്തില് കൂടിയാണ് ആദിമജനതയുടെയിടയില് നിറവ്യത്യാസവും സ്വഭാവപ്രകൃതങ്ങളില് പ്രാദേശിക വ്യത്യാസങ്ങളും ഉണ്ടായിത്തുടങ്ങിയത്. ആധിപത്യ സ്ഥാപനത്തിന്റെയും തദ്ദേശീയ ജനതയുടെ കീഴ്‌പ്പെടുത്തലിന്റെയും ശാശ്വതീകരണത്തിനാണ് വര്‍ണ്ണജാതിവ്യവസ്ഥകള് നടപ്പിലാക്കിയത്. തകര്‍ക്കപ്പെട്ടവരും ചിതറിക്കപ്പെട്ട വരും ഒരു കാലത്തും ഐക്യപ്പെടാതിരിക്കാനുള്ള കര്‍മ്മ സിദ്ധാന്തവും, ജാതിവര്‍ണ്ണവ്യവസ്ഥകളും അലംഘനീയമാക്കുന്ന തിനായി സനാതന ധര്‍മ്മമെന്ന പേരില് ആധുനിക ശാസ്ത്രബോധത്തിനും കേവലബുദ്ധിക്കും യുക്തിക്കും നിരക്കാത്ത അന്തസ്സാരശൂന്യമായ ആചാരങ്ങളും, അനുഷ്ഠാനുങ്ങളും ഭീഷണിയുപയോഗിച്ചു നടപ്പിലാക്കി. മാനവ സംസ്‌ക്കാരത്തിനേറ്റ ഏറ്റവും വലിയ അഭിശാപമെന്ന നിലയില് ജാതിവ്യവസ്ഥ ഇന്‍ഡ്യന് സംസ്‌ക്കാരത്തെ പൂര്‍ണ്ണമായി വിഴുങ്ങിയകാലഘട്ടത്തിലാണ് ഏഷ്യയുടെവെളിച്ചമെന്നനിലയില് ബുദ്ധിസം ഇന്ത്യയില് പ്രചരിച്ചത്. മാനുഷ്യക ത്തിന്റെ ആദ്യ മതമെന്ന നിലയില് ബുദ്ധിസം മനുഷ്യ നന്മയിലും, സമത്വത്തിലും, സദാചാരത്തിലും ഊന്നിയ മനുഷ്യവിമോചനത്തിന്റെ യുക്ത്യാധിഷ്ഠിതമായ ചിന്താപദ്ധതി ദൈവീക പിന്തുണ കൂടാതെ ഇന്ത്യയിലും ഏഷ്യാവന്‍ക രയിലും വ്യാപിക്കുകയും ഒരു ആയിരം വര്‍ഷക്കാലം നിലനില്‍ക്കുകയും ചെയ്തു. ആ സംസ്‌ക്കാരത്തെ തകിടം മറിച്ചത് ശ്രീശങ്കരന്റെ നേതൃത്വത്തിലുള്ള സനാതനികളുടെ മടങ്ങിവര വാണ്. ബ്രാഹ്മണിസമെന്ന ഫാസിസ്റ്റ് ജീവിതരീതി അതികഠിനമായി ബുദ്ധിസ്റ്റ് ഇന്ത്യയ്ക്കുമേല് ഏറ്റവും ബീഭത്സമായ സാമൂഹികാര്‍ബ്ബുദമായി വീണ്ടും വന്നു പതിച്ചത്. ഏ. സി. 8-ാം നൂറ്റാണ്ടിന്റെ അവസാനത്തോടെ സനാതനികളുടെ മാടമ്പിക്കൂട്ടം തുടങ്ങിയ ബുദ്ധിസ്റ്റ് നിര്‍മ്മൂലനപ്രക്രീയ മുന്നൂറുവര്‍ഷംകൊണ്ട് ബുദ്ധസംസ്‌ക്കാ രത്തെ ഇന്‍ഡ്യയില് നിന്നു വേരോടെ പിഴുതെറിഞ്ഞശേഷമാണ് അവസാനിച്ചത്. ഇതോടുകൂടിയാണ് അയിത്താചാരമെന്ന സാമൂഹിക തിന്മ അതിക്രൂരമായ രീതിയില് നടപ്പിലാക്കിയത്.\nദലിത് എന്ന പദത്തിന്റെ അര്‍ത്ഥം അധികമാരും പ്രശ്‌നമാക്കുന്നില്ല. കാരണം ഗാന്ധി കണ്ടെത്തിയ 'അമ്പലനര്‍ത്തകിയുടെ മക്കള്' എന്ന മാനക്കേടില് നിന്നു രക്ഷപ്പെട്ടല്ലോ എന്ന സമാധാനമാണുള്ളത്. എന്നും തകര്‍ക്കപ്പെട്ടവര്, ചിതറിക്കപ്പെട്ടവര്, മര്‍ദ്ദിതര് എന്ന അര്‍ത്ഥവിശദീകരണമുള്ള ഒരു സംജ്ഞ സ്വീകരിച്ചുകൊണ്ടു മുന്നേറ്റത്തിനായി എങ്ങനെ പൊരുതാന് പറ്റും? അതിനാല് ഇനിയുള്ള കാലത്തിന്റെ സംജ്ഞ എന്നത് ഐക്യപ്പെടലിന്റെയും, ഉയിര്‍ത്തെഴുന്നേല്പിന്റെയും, തിരിച്ചുവരവിന്റെയും കാഹളത്തെ ധ്വനിപ്പിക്കുന്നതാകണം. അതുകൊണ്ടുതന്നെ ദലിത് എന്ന വര്‍ഗ്ഗസം\nബോധനത്തെ നിരാകരിച്ചേ പറ്റൂ. 'ഹരിജനെപ്പോലെ' ദലിതനും പരാജിതന്റെ ആത്മബോധത്തിലേയ്ക്കു ചുരുങ്ങുകയാണ് ചെയ്യുന്നത്. ഐക്യപ്പെട്ട് ഉല്‍ബുദ്ധത നേടി അധികാരത്തില് തിരിച്ചെത്തേണ്ടവന്റെ സംഘചേതനയെ ഉദ്ദീപ്തമാക്കാന് 'ദലിതന്' ആകില്ല. വംശീയാസ്തിത്വപരവും, ഭാഷാ - ഗോത്ര പരമായും ദേശീയഗാനപരാമര്‍ശം കൊണ്ടും 'ആദിദ്രാവിഡന്' എന്നതാണ് ഉചിതമായ വര്‍ഗ്ഗനാമം.\nat ഒക്‌ടോബർ 15, 2018


മലയാളം മിഷൻ വജ്രകാന്തി-2021 ആഗോള ക്വിസ് മത്സരം: കുവൈറ്റ് ചാപ്റ്ററിന് ഒന്നാം സ്ഥാനം | Pravasi | Deshabhimani | Monday Oct 4, 2021\nകുവൈറ്റ് സിറ്റി > കേരള സർക്കാർ സാംസ്‌കാരിക വകുപ്പിന് കീഴിലെ മലയാളം മിഷൻ സംഘടിപ്പിച്ച ‘വജ്രകാന്തി- 2021’ ക്വിസ് മത്സരത്തിൽ കുട്ടികളുടെ വിഭാഗത്തിൽ മലയാളം മിഷൻ കുവൈറ്റ് ചാപ്റ്ററിന് ഒന്നാം സ്ഥാനം. രണ്ടാം സ്ഥാനം മധ്യപ്രദേശ് ചാപ്റ്ററും മൂന്നാം സ്ഥാനം പുതുച്ചേരി ചാപ്റ്ററും കരസ്ഥമാക്കി. ആറ് ചാപ്റ്ററുകളാണ് ഫൈനലിൽ പങ്കെടുത്തത്.\nഗ്രാന്റ് മാസ്റ്റർ ഡോ. ജി എസ് പ്രദീപാണ് ഓൺലൈനായി നടത്തിയ മത്സരത്തിന് നേതൃത്വം നൽകിയത്. സാംസ്‌കാരികമന്ത്രി സജി ചെറിയാന്റെയും മലയാളം മിഷൻ ഡയറക്‌ടർ പ്രെഫ. സുജാ സൂസൻ ജോർജിന്റെയും സാന്നിധ്യത്തിലാണ് മത്സര വിജയികളെ പ്രഖ്യപിച്ചത്. കുവൈറ്റ് ചാപ്റ്ററിനെ പ്രതിനിധീകരിച്ച് അദ്വൈത് അഭിലാഷ്, സോന സുബിൻ, അനുഷിഖ ശ്രീജ വിനോദ്, ഏബൽ ജോസഫ് ബാബു, ജൂവൽ ഷാജിമോൻ, പാർത്ഥിവ് ഷാബു എന്നിവരാണ് മത്സരത്തിൽ പങ്കെടുത്തത്.


കോവിഡ് നിർദേശം ലംഘിച്ചാൽ കാമറ പിടികൂടും | covid-camera;uae-gulf news | Madhyamam\ndate_range9Jun 2020 2:26 AM GMT\nകോവിഡ് നിർദേശം ലംഘിച്ചാൽ കാമറ പിടികൂടും\nസി.സി.ടി.വി കാമറ ഫീഡുകൾ വഴിയാണ് നിരീക്ഷണം\nദുബൈ: നിയന്ത്രണങ്ങളിൽ ഇളവു വരുത്തിയ പശ്ചാത്തലത്തിൽ ഏർപ്പെടുത്തിയ കോവിഡ് -പ്രതിരോധ മാർഗനിർദേശം ലംഘിക്കുന്നത് പരിശോധിക്കാൻ സി.സി.ടി.വി കാമറയിലെ ഫീഡുകൾ ഉപയോഗിക്കുന്നതിനുള്ള സാങ്കേതികവിദ്യ ഉപയോഗിക്കാൻ ദുബൈയിൽ സംവിധാനമായി. നിർമിത ബുദ്ധി സാങ്കേതികവിദ്യ അധിഷ്ഠിതമാക്കി ഇത്തരത്തിൽ നിയമലംഘനങ്ങൾ രേഖപ്പെടുത്തുന്നതിന് മസാച്ചുസെറ്റ്സ് ഇൻസ്റ്റിറ്റ്യൂട്ട് ഓഫ് ടെക്നോളജി (എം.ഐ.ടി) സ്പിൻ‌ഓഫ്, ഡെർക്ക് എന്നിവയുടെ പങ്കാളിത്തത്തോടെയാണ് ദുബൈ സിലിക്കൺ ഒയാസിസ് അതോറിറ്റി (ഡി.എസ്.ഒ.എ) സാങ്കേതികവിദ്യ പ്രയോജനപ്പെടുത്തുന്നത്.\nഡെർക്ക് രൂപകൽപന ചെയ്ത അൽ‌ഗോരിതം ഉപയോഗിച്ചാണ് കാമറ നിരീക്ഷണം. സാമൂഹിക അകലം പാലിക്കൽ, ഫേസ്മാസ്കുകൾ ധരിക്കൽ തുടങ്ങിയ നിർദേശങ്ങൾ ലംഘിക്കുന്നവരെ ഇതുവഴി കണ്ടെത്താനാകും.\nകോവിഡ് -19 വ്യാപനം അപകടസാധ്യത ഉയർത്തുന്നതിനാൽ വിവിധയിടങ്ങളിൽ സ്ഥാപിച്ച സി.സി.ടി.വിയിൽ നിന്നും മറ്റു സുരക്ഷാ കാമറകളിൽനിന്നുമുള്ള ഫീഡുകൾ പരിശോധിച്ച് നിയമലംഘനം നിരീക്ഷിക്കും. സമൂഹത്തിന് ഹാനികരമാണെങ്കിൽ തത്സമയം വിശകലനം നടത്തും. മാർഗനിർദേശങ്ങൾക്കനുസൃതമായി സമൂഹത്തിൽ മൊത്തത്തിലുള്ള അവലോകനം നടത്താൻ സാങ്കേതികവിദ്യ വഴി സാധിക്കും. ഒപ്പം സുരക്ഷ ഉറപ്പാക്കുന്നതിന് അടിയന്തര നടപടി സ്വീകരിക്കാനും ഇത് സഹായകരമാകും. യു.എ.ഇ വൈസ് പ്രസിഡൻറും പ്രധാനമന്ത്രിയും ദുബൈ ഭരണാധികാരിയുമായ ശൈഖ് മുഹമ്മദ് ബിൻ റാശിദ് ആൽ മക്തൂമം വ്യക്തമാക്കിയതുപോലെ നവീന രീതിയിലൂടെ സാങ്കേതികവിദ്യ പ്രയോജനപ്പെടുത്തുന്നതു വഴി അത് ആളുകൾക്ക് സഹായകരമാകുന്നതിനാണ് എമിറേറ്റ് പരിശ്രമിക്കുന്നതെന്ന് ഡി.എസ്.ഒ.എ വൈസ് ചെയർമാനും സി.ഇ.ഒ.യുമായ ഡോ. മുഹമ്മദ് അൽ സറൂണി പറഞ്ഞു. അറിവും വൈദഗ്ധ്യവും സജീവമായി കൈമാറുന്നതിനും മികച്ച സമ്പ്രദായങ്ങളും വിജയകരമായ സ്മാർട്ട് സിറ്റി പരിഹാരങ്ങളും വിവിധ മേഖലകളിലെ പ്രധാന സ്ഥാപനങ്ങളുമായി കൂട്ടായി പ്രവർത്തിക്കാനും ഡി.എസ്.ഒ.എ പ്രതിജ്ഞാബദ്ധരാണെന്നും അദ്ദേഹം കൂട്ടിച്ചേർത്തു.\nTAGS:covid camera gulf news\nNews Summary - covid-camera;uae-gulf news